ތަންފީޒު މިކުރަނީ ނިޒާމް ބަދަލުކުރަން ހުށަހެޅި މެނިފެސްޓޯތަ؟\n24 އޮގަސްޓު 2021 - 08:34 1\nއަދަދު އާޓްވޯކް. -- އަބްދުﷲ ޝަފީއު (އަބޯ)/ އަދަދު\nބަރުލަމާނީ ނިޒާމަކަށް ސޮއި ހޯދަމުން އަންނަ ޕެޓިޝަން ފަށާފައި އޮތީ 2018ގެ އިންތިހާބަށް އެމްޑީޕީން ހުށަހެޅި މެނިފެސްޓޯގެ ވާހަކައިންނެވެ. އެމްޑީޕީގެ އަސާސްތަކާއި ވައުދުތަކުގެ މައްޗަށް ތަރުތީބުކުރި އެ މެނިފެސްޓޯގައި، ގާނޫނުއަސާސީއަށް ބޮޑެތި ބަދަލު ގެންނަން ނިންމިކަން ޕެޓިޝަންގައި ސާފުކޮށްދީފައި އެބައޮތެވެ. އެންމެ މުހިއްމު ބަދަލަކަށް އޮތީ، "އެކުލަވާލެވޭ ސަރުކާރުގައި ބޮޑުވަޒީރަކާއި އޭނާގެ ކެބިނެޓް މަޖިލީހުގެ ތެރޭގައި ހިމެނޭނެ ނިޒާމެއް ގާއިމްކުުރުމުގެ" ވައުދު ކަމެވެ.\nރައީސް އިބްރާހިމް މުހައްމަދު ސޯލިހާއި ރައްޔިތުންގެ މަޖިލީހަށް ހުށަަހަޅާނެ ޕެޓިޝަންގައި މައިގަނޑު ކަންބޮޑުވުމެއްގެ ގޮތުގައި، އޮތީ މެނިފެސްޓޯގައިވާ ގޮތަށް ކަންކަން ތަންފީޒު ނުކުރެވުމެވެ. ނިޒާމް ބަދަލުކުރުމަކީ 2020ގެ ކުރިން ކުރަން އޮތް ކަމެއް ކަމަށާއި އެ މުއްދަތު މިހާރު ފަހަނާޅާފައިވާ ކަމަށް ވެސް ބުނެފައިވެ އެވެ.\nރައީސް އިބްރާހިމް މުހައްމަދު ސޯލިހް އިސްކަންދެއްވާނީ ރިޔާސީ ވައުދު ފުއްދަވަންކަން ތަކުރާރުކޮށް، ވިދާޅުވެފައި އޮތް ކަން ވެސް ފާހަގަކޮށްފައިވެ އެވެ.\n"ވީމާ، އެމްޑީޕީގެ ރިޔާސީ މެނިފެސްޓޯގައި، 2020 ވަނަ އަހަރުގެ ކުރިން ގާނޫނުއަސާސީ އިސްލާހުކުރުމަށް ވެފައިވާ ވައުދު ފުއްދުމަށް ރައްޔިތުންގެ ތެރެއިން ފެންނަ ނުފެންނަ ނިޒާމީ ވޯޓަކަށް ދިއުމަށް ރައްޔިތުން ގޮވަމުން އަންނާތީ އެކަން އަވަސްކުރަން ބާރު އެޅުމާ އެކު އެ ވައުދު ފުއްދުމަށް ގޮވާލާ މި ޕެޓިޝަން ހުށަހަޅަމެވެ،"\nމި ޕެޓިޝަންގައި މި ބުނާ ނިޒާމް ބަދަލުކުރުމުގެ ވައުދުގެ ވާހަކަ ސާފުކޮށް ރައްޔިތުންނާ ހަމައަށް ތިލަވި ހެއްޔެވެ؟ ރައީސް އޮފީސް ވެބްސައިޓުގައި އާއްމުކޮށްފައިވާ އެމްޑީޕީ ވެސް ހިމެނޭ ގޮތުން އެކުލަވާލި ގުޅިފައިވާ ޕާޓީތަކުގެ މެނިފެސްޓޯގައި އެ ވާހަކަ އެބައޮތް ހެއްޔެވެ؟\nނިޒާމް ބަދަލުކުރުމުގެ ވޯޓަކަށް ދާން، 100،000 ސޮއި ހޯދާއިރު، ޕެޓިޝަންގައި މި ބުނާ ވާހަކަ ސާފުވާން ޖެހެ އެވެ.\nބޮޑުވަޒީރަކު ހަމަޖެއްސުން: ޖަޒީރާ ރާއްޖެ މެނިފެސްޓޯގައި\nސިޔާސީ މަސްރަހު 2018 ގައި ހަލަބޮލިވެފައި އޮތީ، ޕާޓީތައް ވަކިން ކެންޑިޑޭޓުން ނެރެވޭ ވަރަށް ވުރެ ހާލަތު ގޯސްކޮށެވެ. ކުރީގެ އިންތިހާބުތަކާ ހިލާފަށް ފުރަތަމަ ބުރުގައި ހުރިހާ ޕާޓީތަކަކުން ވާދަކުރުމުގެ ބަދަލުގައި، ގާނޫނީ ގޮޅިއަކަށް ނުފެތި ހުންނެވި، ފުރުސަތު އޮތް ކެންޑިޑޭޓަކު ނެރެން ނިންމީ އެހެންވެ އެވެ. މި މަގަށް ތަފާތު ފިކުރުގެ ޕާޓީތައް އެނބުރެމުން ދިޔައިރު ވެރިކަމެއްގައި އެ ޕާޓީއަކުން ގަބޫލުކުރާނެ އިންތަކާއި މިންތައް އަދި ހަމަތައް ދިޔައީ ހާމަކުރަމުންނެވެ.\nޖަޒީރާ ރާއްޖެ މެނިފެސްޓޯގައި ބޮޑުވަޒީރަކު ހަމަޖެއްސުން ހިމަނާފައި ވިޔަސް ކޯލިޝަން މެނިފެސްޓޯ ނެރުނީ އެ ވާހަކަ އުނިކޮށްފައި.\nއެކަމަކު ވަކިވަކި ވައުދުތަކުގެ މައްޗަށް ލިޔެފައި އޮތް މެނިފެސްޓޯއެއް ކުރިން އާއްމުކުރީ އެމްޑީޕީންނެވެ. އެއީ، އެމްޑީޕީގެ ރިޔާސީ ކެންޑިޑޭޓަކަށް މިހާރުގެ ރައީސް އިބްރާހިމް މުހައްމަދު ސޯލިހް ކަނޑައެޅި" އާދަޔާހިލާފް ކޮންގްރެސް"ގަ އެވެ. އެމްޑީޕީގެ 800 އަށް ވުރެން ގިނަ މެމްބަރުންނާ އެކު އެ ކޮންގްރެސް ބޭއްވީ ޖޫން، 30، 2018 ގައި އއ. އުކުޅަހުގަ އެވެ.\n"ވަރަށް ބޮޑަށް ޝުކުރިއްޔާ! ދެންމެ ލޯންޗްވެގެން އެ ދިޔައީ 2018 ވަނަ އަހަރުގެ ޖަޒީރާ ރާއްޖެ މި ޝިއާރުގެ ދަށުން ހަދާފައިވާ މެނިފެސްޓޯ، ރިޔާސީ ކެމްޕޭނަށް އެމްޑީޕީން ހުށަހަޅާ މެނިފެސްޓޯ،" ޕާޓީގެ ޗެއާޕާސަން ހަސަން ލަތީފް އެ ކޮންގްރެސްގައި ވިދާޅުވި އެވެ.\nމާނައަކީ އެއީ އެމްޑީޕީން ޕާޓީތަކަށް ހުށަހަޅާ މެނިފެސްޓޯ ކަމެވެ.\nގުޅިފައިވާ ޕާޓީތަކުގެ ވެރިކަމެއް އެކުލަވާލަން އެ ކޮންގްރެސްގައި، ރިޔާސީ ކެންޑިޑޭޓަކަށް ވެރިކަމުގައި މިހާރު ހުންނެވި އިބްރާހިމް މުހައްމަދު ސޯލިހް ހަމަޖެއްސެވި ނަމަވެސް އެ ވެރިކަމުގައި އެމްޑީޕީގެ މެނިފެސްޓޯއަށް އަމަލުކުރަން ކޮންގްރެސްއަށް ހުށަހަޅައި ފާހެއް ނުކުރެ އެވެ.\nއުކުޅަހުގައި ބޭއްވި އެމްޑީޕީގެ ކޮންގްރެސް: އެ ޕާޓީގެ މެނިފެސްޓޯ އާއްމުކުރީ މި ކޮންގްރެސްގައި.\nއެ ކޮންގްރެސްގައި ނިންމީ އަސާސީ ގަވާއިދަށް އިސްލާހު ގެނައުމަށާއި ރިޔާސީ ކެންޑިޑޭޓް ކަނޑައެޅުމަށެވެ.\nބަރުލަމާނީ ނިޒާމަކަށް ސޮއިކުރަމުން އަންނަ ޕެޓިޝަންގައި ފާޅުކުރާ ކަންބޮޑުވުމުގެ ހައްލު އޮތީ، ރިޔާސީ އިންތިހާބަށް އެމްޑީޕީން އެކުލަވައިލި "ޖަޒީރާ ރާއްޖެ މެނިފެސްޓޯ" ގަ އެވެ.\nއޭގައި އޮތީ ދޮޅު އަހަރުގެ އިންތިގާލީ ސަރުކާރެއް އެކުލަވާލުމަށެވެ. އެ ސަރުކާރުން ކުރާނެ ކަމަކީ ހެޔޮވެރިކަމުގެ ނިޒާމެއް އުފެއްދުމެވެ. އޭގެ ފަހުން ގާނޫނުއަސާސީ އިސްލާހުކުރުމަށް ފަހު އެކުލަވާލެވޭ ސަރުކާރުގައި ބޮޑުވަޒީރާއި އޭނާގެ ކެބިނެޓް މަޖިލިސް ތެރެއިން އެކުލަވާލުމެވެ.\nގާނޫނުއަސާސީއަށް ގެންނަ އެ ބަދަލު ތަސްދީގުކުރުމަށް ފަހު، އޭގައި ބަޔާންކުރާ ރައީސުލްޖުމްހޫރިއްޔާއަށް ގުޅިފައިވާ ޕާޓީތަކުގެ ރައީސް ބަދަލުވާނެ އެވެ. ސަރުކާރު ހިންގާނީ މަޖިލީހުގެ އެންމެ ގިނަ ގޮނޑި ހިމެނޭ ޕާޓީއަކުން ނުވަތަ ޕާޓީތަކަކުން ކަމަށް ވެސް އޭގައިވެ އެވެ.\nގުޅިފައިވާ ޕާޓީތަކުގެ މެނިފެސްޓޯ ނެރުނީ ބަރުލަމާނީ ވާހަކަ އުނިކޮށްފައި\nއެމްޑީޕީގެ މެނިފެސްޓޯ ކުރިން އާއްމުކުރިއަސް ޕާޓީތަކުގެ މެދުގައި އޭރު އޮތީ ގުޅިފައިވާ ވެރިކަމެއް އުފެއްދުމަށް އެއްބަސްވުމަކަށް އާދެވި، ލީޑަރުންނަށް އެއްބަސްވެވޭ ގޮތަށް ސަރުކާރު އެކުލަވާލުމަށް ނިންމައިފަ އެވެ. ސިޔާސީ ވަކި ފިކުރުތަކެއް ކަމުން އެމްޑީޕީގެ މެނިފެސްޓޯއަށް އެކަނި އަމަލުކުރުމަކީ އެއްބަސްވި ގޮތެއް ނޫނެވެ.\nވެރިކަންކުރާ ކޯލިޝަންގެ ލީޑަރުން ރައީސް ސޯލިހާ އެކު: އެއްބަސްވީ ކޯލިޝަން މެނިފެސްޓޯއަށް އަމަލުކުރަން. -- ފޮޓޯ/ ޕީއެސްއެމް\nއެހެންވެ ހޯދުނު އެންމެ ރަނގަޅު ހައްލަކަށް ވީ އެމްޑީޕީ އާއި އަދާލަތު ޕާޓީ އާއި ޖުމްހޫރީ ޕާޓީ އާއި އެމްއާރުއެމްގެ ވައުދުތައް ހިމެނޭ ގޮތުން ގުޅިފައިވާ ކޯލިޝަންގެ މެނިފެސްޓޯއެއް ނެރުމެވެ. މި މެނިފެސްޓޯ އެކުލަވާލަން ޕާޓީތަކުގެ މަންދޫބުންނާ އެކު އެމްޑީޕީގެ އޮފީސްތެރޭގައި ބައްދަލުވުންތައް ވެސް ބޭއްވި އެވެ.\nއަދާލަތު ޕާޓީ އާއި ޖުމްހޫރީ ޕާޓީގެ އިތުރުން ކުރީގެ ރައީސް މައުމޫން އަބްދުލްގައްޔޫމް ތަމްސީލްކުރައްވާ މޯލްޑިވްސް ރިފޯމް މޫވްމެންޓް (އެމްއާރްއެމް) އިން ހުށަހަޅާފައި ވަނީ ރިޔާސީ ނިޒާމެއްގެ ދަށުން ސަރުކާރު ހިންގުމަށެވެ.\nކޯލިޝަން ސަރުކާރުގައި އެމްއެމްއާރުއެމް ތަމްސީލްކުރައްވާ ކުރީގެ ރައީސް މައުމޫން އަބްދުލްގައްޔޫމް އޭރު ހުށަހެޅުއްވީ ރިޔާސީ ނިޒާމް ހަރުދަނާކުރަން ގެންނަން ޖެހޭ ބަދަލުތަކެވެ. އަދާލަތުން ހުށަހެޅީ އިސްލާމް ދީނާ ގުޅޭ ސިޔާސަތުތަކެވެ. ޖޭޕީން ހުށަހެޅީ ފަނޑިޔާރުގެތައް އިސްލާހުކުރުމާ ގުޅޭ ގޮތުން އެމްޑީޕީގެ ބައެއް ހުށަހެޅުން އުނިކުރުމާ އެކު އެ ޕާޓީއަށް ފެންނަ ބަދަލުތަކެވެ.\nމި ބަދަލުތަކާ އެކު މެނިފެސްޓޯ ލަސްވާތީ، ޖުލައި، 25، 2018 ގައި މާލެ ސިޓީ ކައުންސިލްގައި ބޭއްވި ނޫސްވެރިންގެ ބައްދަލުވުމެއްގައި އެ ސުވާލު ނޫސްވެރިން ރައީސަށް އަމާޒުކުރުމުން ދެއްވި ޖަވާބަކީ މި އެވެ؛\nއެނގިވަޑައިގަންނަވާނެ މި ނިކުންނަނީ ގުޅިފައިވާ ޕާޓީތަކުގެ ކޯލިޝަނެއްގެ ތެރެއިން. އަދި އެ އޮތީ އެމްޑީޕީގެ މެނިފެސްޓޯ. ދެތިން ދުވަހެއްގެ ތެރޭގައި ކޯލިޝަންގެ މެނިފެސްޓޯ އާއި ޕޮލިސީތައް ފައިނަލްވެގެންދާނެ. -- ރައީސް ސޯލިހް\nޕާޓީތަކުން ހުށަހެޅި ކަންކަމާ އެކު ކޯލިޝަން މެނިފެސްޓޯ އިއުލާންކުރީ ސެޕްޓެމްބަރު، 16، 2018 ގަ އެވެ. ރައީސް އޮފީހުގެ ވެބްސައިޓުގައި އާއްމުކޮށްފައިވަނީ ވެސް އެ މެނިފެސްޓޯ އެވެ. އޭގައި ދޮޅު އަހަރުގެ އިންތިގާލީ ސަރުކާރެއް ގާއިމްކޮށް، ބަރުލަމާނީ ނިޒާމަކަށް ވެރިކަން ފުރޮޅާލާ ވާހަކައެއް ނެތެވެ.\nއޭގައި އޮތީ "ރާއްޖޭގެ ވެރިކަން ހިންގުމުގެ ނިޒާމު ހަރުދަނާކުރުމަށްޓަކައި ގާނޫނު އަސާސީއަށް ގެންނަންޖެހޭ ބަދަލުތައް ގެނައުން" އެއީ ކުރާނެ މަސައްކަތެއް ކަމެވެ.\nރައީސް އޮފީހުގެ ތަރުޖަމާން މުހައްމަދު މަބްރޫކް އަޒީޒް ވިދާޅުވީ ވެބްސައިޓުގައި އާއްމުކޮށް އަމަލުކުރަމުން އަންނަނީ އެއްބަސްވެވުނު މެނިފެސްޓޯއަށް ކަމަށެވެ. ދެން ތަކުރާރުކުރައްވަނީ ރައީސްގެ ޖަވާބެވެ.\nނިޒާމު ބަދަލުކުރަން ވެއްޖެތޯ ނިންމާނީ ރައްޔިތުންގެ ވޯޓަކުންނެވެ. ގިނަ ބަޔަކު އެދިއްޖެ ނަމަ އެކަން ދާނެ ކަމަށް ވެސް ވިދާޅުވި އެވެ.\n"ރައީސް ތަންފީޒުކުރައްވަން ޖެހެނީ އެމްޑީޕީގެ މެނިފެސްޓޯ"\nމި ވެރިކަން އަދި ދެމި މިއޮތީ ކޯލިޝަން ޕާޓީތަކުން އެއްބަސްވި ގޮތަށެވެ. ރައީސް ތަންފީޒުކުރައްވަމުން ގެންދަވަނީ ވެސް ގުޅިފައިވާ ސިޔާސީ ޕާޓީތަކުގެ މެނިފެސްޓޯ އެވެ.\nއެކަމަކު އެމްޑީޕީގެ ޕެޓިޝަންގައި ބުނެފައިި އެވަނީ، އަމަލުކުރަމުން އަންނަ އެ ޕާޓީގެ މެނިފެސްޓޯގައި ހިމަނާފައިވާ ބަދަލުތައް ތަންފީޒު ނުވާ ވާހަކަ އެވެ.\nބަރުލަމާނީ ނިޒާމަކަށް ގޮވާލައި ޕެޓިޝަންގައި ސޮއިކުރެއްވި މެމްބަރުން އެމްޑީޕީގެ ހަރުގޭގައި. މި ބޭފުޅުން ގަބޫލުކުރައްވަނީ އަމަލުކުރަން ޖެހޭނީ އެމްޑީޕީގެ މެނިފެސްޓޯއަށް ކަމަށް. -- ފޮޓޯ/ އެމްޑީޕީ\nޕެޓިޝަންގައި އިސްކޮށް ހަރަކާތްތެރިވެވަޑައިގަންނަވާ މާފަންނު މެދު ދާއިރާގެ މެމްބަރު އިބްރާހިމް ރަޝީދު (ބޮންޑޭ) ގަބޫލުކުރައްވާ ގޮތުގައި، ރައީސް ސޯލިހް އަމަލުކުރައްވަން ޖެހިވަޑައިގަންނަވާނީ އެމްޑީޕީގެ މެނިފެސްޓޯއަށެވެ. އެމްޑީޕީގެ ރިޔާސީ ކެންޑިޑޭޓެއްގެ ގޮތުގައި ރައީސް ސޯލިހް ހަމަޖައްސަވައި އިލެކްޝަންސް ކޮމިޝަނަށް ވެސް ހުށަހަޅާފައި ވާނީ އެމްޑީޕީގެ މެނިފެސްޓޯ ކަމަށް އޭނާ ވިދާޅުވި އެވެ.\n"އެމްޑީޕީގެ ކެންޑިޑޭޓަށް ހުރިހާ ރައްޔިތުން ވޯޓުދިނީ. ކަރުދާހުގައި އޮތީ އެމްޑީޕީގެ ތިލަފަތް. އިލެކްޝަނަށް ހުށަހެޅީ އެމްޑީޕީގެ ޖަޒީރާ ރާއްޖެ މެނިފެސްޓޯ. ވެރިކަމެއްގައި ގާނޫނީ ގޮތުން އަމަލުކުރަން އޮންނާނީ މިގޮތަށް،" އޭނާ ވިދާޅުވި އެވެ.\n"ގާނޫނީ ނިޒާމެއްގެ ތެރެއިން ކަންކަން ކޮށްފައި ހޮވިވަޑައިގަތީމަ ކެންޑިޑޭޓް މި ވިދާޅުވަނީ އަމަލުކުރައްވާނީ ކޯލިޝަން މެނިފެސްޓޯއަށޭ، މިހެން ނޫން ވާނީ."\nކޯލިޝަނުން މެނިފެސްޓޯއަށް ހުށަހެޅި ކަންކަމަށް އަމަލުކުރުމާއި ނުކުރުމަކީ އޭނާ ގަބޫލުކުރައްވާ ގޮތުގައި އޮންނަން ޖެހޭނީ އިހްތިޔާރީ ކަމެއްގެ ގޮތުގަ އެވެ.\nއެއްބަސްވީ ކޯލިޝަން މެނިފެސްޓޯއަށް އަމަލުކުރަން ނޫންތޯ ދެންނެވުމުން ބޮންޑޭ ތަކުރާރުކޮށް ވިދާޅުވަނީީ "އޭރު އޮތީ ޖަޒީރާ ރާއްޖެ މެނިފެސްޓޯ އިއުލާންކޮށްފައި ކަމަށާއި އަމަލުކުރަން ޖެހެނީ އެއަށް" ކަަމަށެވެ.\nޕެޓިޝަންގައި ވެސް ލިއެފައި އެ އޮތީ އެ ގަބޫލުކުރުމެވެ؛ އެކަމަކު މިއީ އެމްޑީޕީގެ ލީޑަޝިޕްގެ ބޭފުޅުން ވެސް ހިމެނިވަޑައިގެން ސިޔާސީ ޕާޓީތަކުގެ މަޝްވަރާ އިން ކަންކަން ނިމި ރައްޔިތުންނާ ހަމައަށް ހުށަހެޅުނު ގޮތެއް ނޫނެވެ.\nރައްޔިތުންނަށް ވި ވައުދުގައި ނުވަތަ ދެއްކި މެނިފެސްޓޯގައި ބަރުލަމާނީ މަންޒަރު ސާފުކޮށްދީފައެއް ނުވެ އެވެ.\nލީޑަރުން ވެސް މި ވާހަކަ ރައްޔިތުންނަށް ކަން ހިނގި ގޮތަށް ތިލަކޮށްދީފައެއް ނުވެ އެވެ. ދެ އަހަރުގެ އިންތިގާލީ ސަރުކާރު އުނިކުރި ސަބަބެވެ. އެއާއެކު ބަރުލަމާނީ ނިޒާމަކަށް އެއްބަސް ނުވެވުނު ސަބަބެވެ.\nލިޔެ އާއްމުކުރި އަދި ލީޑަރުން ދައްކަވާފައި ހުރި ވާހަކަތަކުން ސާފުކޮށް ފެންނަން އޮތް ހަގީގަތަކީ، އެމްޑީޕީން ސޮއިކުރާ ޕެޓިޝަންގައި ހުރި ވާހަކަތަކާއި މި ވެރިކަމުގައި ތަންފީޒުކުރަމުން އަންނަ މެނިފެސްޓޯގައި ހުރި ވާހަކަ ދިމާނުވާ ކަމެވެ.\n"ދަރިން ނުލިބޭ މީހުންނަށް އަޅާލުމުގެ ސިޔާސަތެއް އޮންނަން ޖެހޭ"


Varugadha Fiyavalhu Thakeh Beyru Dhuniyein Mi Sarukaarah Alhan Jehey - Jameel - Vaguthu\nވަރުގަދަ ފިޔަވަޅުތައް ބޭރުދުނިޔެއިން މި ސަރުކާރަށް އަޅަންޖެހޭ - ޖަމީލް\nވަރުގަދަ ފިޔަވަޅުތައް ބޭރުދުނިޔެއިން މި ސަރުކާރަށް އަޅަންޖެހޭ ކަމަށް ކުރީގެ ނާއިބް ރައީސް ޑރ.މުހައްމަދު ޖަމީލް އަހުމަދު ވިދާޅުވެއްޖެއެވެ.\nޖަމީލް ވަނީ ޔޫރަޕިއަން ޔޫނިއަންއާއި އދ އަދި ބައިނަލްއަގްވާމީ މުޖްތަމައުން ވަރުގަދަ ފިޔަވަޅުތަކެއް ރައީސް ޔާމީން އަށާއި އެމަނިކުފާނުގެ ސަރުކާރާއި ދެކޮޅަށް އެޅުމަށް ގޮވާލާފައެވެ.\nޖަމީލު ކުރެއްވި ޓުވީޓެއްގައި ވަނީ ސަރުކާރުން ބޭނުންވާގޮތަށް އަވަހަށް ކޯޓްތައް އަތުލާ ގާނޫނަށް ބަދަލުގެނެސް އިންތިޚާބުގައި ވާދަކުރާނެ އެންމެން "ޑިސްކޮލިފައި" ކުރުމަށް ކަމަށެވެ.\n#Maldives regime humiliated in door to door campaign & convinced of defeat tries to remain in power by hastily appointing SC & disqualifying candidates via legal amendments. Strongly urge @UN @EUCouncil & @MEAIndia to help our people & take strong action against YAG & regime.\n— Mohamed Jameel Ahmed (@MJameelAhmed) June 26, 2018\n"ސަރުކާރުން ދޮރުން ދޮރަށް ކެންޕެއިން ހަރަކާތެއް ފަށާ ރައްޔިތުންގެ ގާތަށްދިއުމުން އެ ރައްޔިތުން ސަރުކާރު ފަޟީހަތްކުރުމުން އަވަހަށް ކޯޓްތައް އަތުލާ ގާނޫނަށް ބަދަލުގެނެސް އިންތިޚާބުގައި ވާދަކުރާނެ އެންމެން "ޑިސްކޮލިފައި" ދަނީ ކުރަމުން" ޖަމީލް ވިދާޅުވިއެވެ.\nޑރ.ޖަމީލް ވަަނީ މިމަހުގެ 22 ވަނަ ދުވަހު އީޔޫގެ މަތީ ފެންވަރުގެ ބޭފުޅުންނާއި ބައްދަލްކުރައްވާ ރާއްޖޭގެ ހާލަތާއި ގުޅޭގޮތުން މަޝްވަރާކުރައްވާފައެވެ.\nމި ބައްދަލްވުމުގައި ރާއްޖޭގެ ސިޔާސީ ހާލަތު ވަރަށް ތަފްސީލްކޮށް އެ ބޭފުޅާއި ޑރ ޖަމީލް ހިއްސާކުރެއްވިއެވެ. އީޔޫގެ ކިބައިން ޑރ.ޖަމީލް ވަނީ ސަރުކާރުގެ މި އަމަލުތައް ހުއްޓުވައި، ރާއްޖޭގައި ޑިމޮކްރަސީ ކުރިއެރުވުމަށް އެހީތެރިވެދިނުމަށް އެދިވަޑައިގެންފައެވެ.\nއެގޮތުން ރާއްޖޭގެ ވެރިންނާއިމެދު ފިޔަވަޅު އަޅައިިދިނުމަށާއި، ގާނޫނީ އިމުގެ ތެރެއަށް ސަރުކާރު ވަނުމަށް މަޖުބޫރުކުރުވާފަދަ ނިންމުންތަކެއް ނިންމަވައިދިނުމަށް ޖަމީލް ވަނީ އެދިވަޑައިގެންފައެވެ.\n" ޝަރުއީ ނިޒާމް "ގޮނޑި ކޮއްކޮ" ޝަރުއީ ނިޒާމަކަށް ބަދަލުކޮށް، ރައީސް ޔާމީން ބޭނުންވާގޮތަށް ހުރިހާ ސިޔާސީ ލީޑަރުންނަށް ދައުވާތައް އުފުލާ، ހުކުމްތައްކޮށް ވަނީ އެކަހެރިކޮށްފައި, ރައީސް ޔާމީނަކީ ގާނޫނުތައް މުގުރާލުމުގެ ވަރުގަދަ ރެކޯޑެއް އޮތް، ހަރުކަށި ޑިކްޓޭޓަރެއް" ޑރ.ޖަމީލް ވިދާޅުވިއެވެ.\nޖޫން 27, 2018 09:09\nއިސްރއީލް މީހަކާ ވަށްތަރު ހުތުރު މޫނެއް ތެދުވެރިކަމެއްނެތް ހިތެއް ގައުމަށް ގައްދާރުވެފަހުރި އިތުބާރެއްނެތް މީހެއް\nޖޫން 27, 2018 09:10\nބޭރުމީހުންނަށް ފެނޭ މިގައުމު، މި ގައުމުގައި މައްސަލަތައް ހުރިނަމަ ފެންނަންޖެހޭ އެތައްކަމެއް މަގުމަތިން ފެންނާނެ އެއިން އެއްވެސް ކަމެއް ނުފެނޭ. މި ގައުމުގައި މިވަނީ އަމަންގާއިމުވެ އޮމާންވެފައި.\nޖޫން 27, 2018 09:13\nފޯއްމުލަކު ޖަމީލޫ! ކަލެޔާދިމާލަށް ބުނަން ބޭނުންވާ އެއްޗެއް އޮންލައިން ކޮށް ބުނެވޭކަށް ނެތް! އެކަމަކު ކަލޭގެ ކުރަފިބުއްދި ހުރި ސިކުނޑިން ވިސްނާލަބަލަ! ކަލެއަކީ ބޮޑު ޤައުމެއްގެ ރައްޔިތުންގެ މަޖިލީހުން އިތުބާރުނެތް ކަމަށް ފާސްކޮށް، ކަލޭ އޭރުހުރި މަޤާމުން ވަކިކޮށްފައި ހުރި މީހެއްނު! ކޮންއަނގައެއް ބޮޑުޣައްދާރު ޖަމީލު ތި އަރުވަނީ! ކަލޭ ނުފުދޭނެ މަގުހަދާ ބައިގެ ސަރުދާރުކަމަށްވެސް!\nޖޫން 27, 2018 14:17\nފޯއް، މުލަކު.؟އެހެންތަންތަން ކޮންރަށެއްބާ؟\nޖޫން 27, 2018 14:20\nމީނާގެ އަންހެނުންހުއްދަ ދީފިއްޔާށް ފާޚާނާ ފިހިގަނޑަކަށް މަބޭނުން.\nޖޫން 27, 2018 09:22\nބޭރު ދުނިޔެއިން އެބަޖެހޭ ވަރުގަދަ ބޮނޑިބަތް ގަނޑެއް ކައްކަން.\nކީއްވެގެން އަޅަންޖެހޭ ފިޔަވަޅެއް ކޮންކަމަކާ، ކަލޭ ހަރާންކޯރު ވުމަކީ ދިވެހިހުރިހާ ރައްޔިތުން ގަޔަށް ބޭރުޤައުމުތަކުން ބަޑިޖަހަން ޖެހޭކަމެއްތަ؟ އެއްވެސް ފިޔަވަޅެއް ނޭޅޭނެ އަޅާނެ ފިޔަވަޅެއް ނުވެސް އޮންނާނެ، ﷲ ސުބުހާނަހޫ ވަތައާލާ ފިޔަވައި އަހަރުމެން ބިރުގަންނަ އެއްވެސް ބަޔަކު ނުތިބޭނެ، ބަޑިޖަހާ މަރާލެވިދާނެ އެކަމަކު ނަރަކަޔަށް ފޮނުވެނޭނެތަ، މިހާރުވެސް އެއްވެސް ކުށެއްނެތް ކިތައް މުސްލިމުންތަ ޝަހީދު އެކުރަނީ\nޖޫން 27, 2018 09:31\nފިލާތިބެގެން އަބަދުވެސް ބޭރު ގައުމެއްގެ ފައިބުޑަށްވެއްޓި އެމީހުން ލައްވާ ގަދަބާރުން ކަންކަން ނުކުރެވިގެން މިތެޅެނީ.. އަމިއްލަ ގައުމުދެކެ ތިހާ ލޯބިވާބަޔަކު އަމިއްލަ ގައުމުގަ ތިބެގެން ކަންކަން އިސްލާހު ކުރަން ތެޅިބަލަ!\nމޮޔަވޭ ބޮޑިބަތްބޭ! ސަރުކާރާދެކޮޅަށް އެއްވެސް ނޭއްގާނީ ދަތިކުރުމުގެ ފިޔަވަޅެއް އަޅައިފިނަމަ އެ ފިޔަވަޅުވާނީ ރައްޔިތުންނާދެކޮޅަށް އެޅޭ ފިޔަވަޅަކަށް! ގެއްލުމެއްވިޔަސް ވާނީ ހުރިހާ ރައްޔިތުންނަށް! ދިވެހި ޤަވްމުދެކެ ، ދިވެހި ރައްޔިތުންދެކެ ލޯބިވާ މީހަކަު އެކަމަކަށް ނޭދޭނެ! ގޮވައެއްވެސް ނުލާނެ! އެއްލަކިން ރައީސް ޔާމީން އިންޝާއަﷲ!\nޖޫން 27, 2018 09:33\nސރުކާރުން ފޭ ވެގެން ދިޔުން އެއީ ދިވެހި ޤަައުމިއްޔަތު ގެއްލިގެން ދިޔަ ކަމެއްތޯ އަހާލާ ހިތްވޭ! ޤައުމައް ހެޔޮއެދޭ ނަމަ ހަމަ މަގަށް އެޅި ސަރުކާރާ ގުޅުމުގެ ފުރުޞަތު އަދިވެސް އެބައޮތް ވަޑައިގަންނަވާ!\nޖޫން 27, 2018 09:39\nތިޔައީކީ ރައީސް ޔާމިނަށް ނޫނީ އޭނަގެ ސަރުކާރަށް ލދެވޭނެ ގެއްލުމެއްނޫން ދިވެހި ރައްޔިތުން ބަނޑަށް ނުޖެއްސިގެން އެދުމުން ފޯވެފަތިބި ބަޔަކު ކުރަންބޭނުންވާކަންތައް! އެމްޑީޕީ އަކީ މުއްލާއިންނޭ ކިޔައިގެން ހުރިހާ ޝެއިހުންގެ އަގުވައްޓާލި ލާދީނީ ޖަމާއަތް، އެކަމަކު މިހާރު އެއްކަލަ މުއްލާއިންނެއްނެތް މިގައުމަކު، އެފަދަ ދެއުޅިއެއްނުވާ ހަރުދަނާ ކަމެއްނެތް ބަޔަކު ފަހަތުގަ އުޅޭނީވެސް އެކަހަލުގެ ކޮހުންތަކަކަށް!\nޖޫން 27, 2018 09:57\nތިނޫނަސް ތިކަހަލަކޮހުން ކޮސްގޮވާނެ، ސިކުޑީގެ އަމިއްލަކުޅެދުންތެރިކަން ނެތް ކޮންމެމީހަކީ އަނެކުންގެ ތައްޕާހަށް ގޮސް އާދޭސް ކުރާ ސޮހޮލުން، ޣާޣާ ގޮވަގޮވާ ތިބެންޖެހޭނީ.\nޖޫން 27, 2018 10:01\nވެރިކަމާއި ދުނިޔޭގެ އަރާމާއި ލައްޒަތުގެ ދަހިވެތިކަމުގައި، އިސްލާމީ ގައުމެއްގެ ވެރިންނާ ދެކޮޅަށް ފިޔަވަޅުއަޅާ ދަތިކުރުމަށް ކާފަރުންގެ އެހީ ހޯދުމަކީ ކިހާވަރެއްގެ ނުބައިކަމެއް ކަމެއް ނޭންގެނީ ހެއްޔެވެ؟ ތިކަމުން ދެރަވާނީ ހަމައެކަނި ސަރުކާރުގެ ވެރިންނަކަށް ނޫނެވެ، ހުރިހާ ދިވެހިންނަށްވެސް ތީގެ އަސަރު ކުރާނެއެވެ. ތިގޮތަށް ކާފަރުންނާ ގުޅިގެން އިސްލާމު ގައުމެއް ހަލާކޮށްލަން އުޅޭ އިރު ހެއްދެވި ފަރާތަށް ބިރު ނުގަންނަނީ ހެއްޔެވެ؟\nޖޫން 27, 2018 10:08\nވަރުގަދަ ފިޔަވަޅު އަޅާނެ ބަޅަންތިބޭ\nޖޫން 27, 2018 10:43\nމިރިޔާސީ އިންތިހާބުގައިވެސް "ޖަމީލު ޕެކޭޖްގެ" ވަރަށް ހާއްސަ ޕްރޮމޯޝަނެއް.\nބައި 1 ގެޓް2ފްރީ (ބައި ޖަމީލް އެންޑް ގެޓް މަލީހު އެންޑް އަމީން ފޯ ފްރީ)\nއަދި މިއަހަރު ހާއްސަ ބޯނަސް އެއްގެ ގޮތުގައި އަމީތު ފޯ ފްރީ\nޖޫން 27, 2018 11:23\nމުސްކުޅިން ބުނޭ " ކިޔެވި ކިޔެވިހެން ކާފަރުވުމޭ" ނަމުގެ ކުރިޔަށް ޑރ. ކިޔާއުޅޭ އެފަދަމީހުންނަކީ އެމީހުންގެ އަމިއްލަ ނަފްސާ މުޖްތަމަޢަށް އަދި ގައުމާ އިންސާނިއްޔަތަށް ފައިދާކުރަނިވި ބަޔަކަށް ވާތީ. މީ ކޯޗެއް ނުލިބިގެން އުޅޭ މީހެއްބާ؟ ކުޑައިރު އުޅެންޖެހުނު ގޮތުން ނަފްސާނީ ގިލަންވެރިކަމެއްގަ އުޅެވެނީބާ.\nޖޫން 27, 2018 12:01\nމިހާރު ޔަގީންވެއްޖެ އިތުބާރުނެތްކަމުގެ ވޯޓުނެގީ ހަމައިތުބާރު ނެތީމަކަން.\nޖޫން 27, 2018 13:05\nމީނާ ޓްވީޓްކޮށްގެން މި ވަރަށް ޤައުމަށް ޣައްދާރުވާއިރު، ސިޓީއާއި އަނގަބަހުން ކޮށްފައި ހުންނާނެ މުޢާމަލާތުތައް ނިކަން ވިސްނަބަލަ! މި ޤައުމު ތަރައްީވާތީތަ ކަންބޮޑުވެގެން ތި އުޅެނީ؟ ކަލޭމެނަށް ހެޔޮ ދޯ މިތަން އިނޑިއާގެ ދަށަށް ގެންގޮސްފަ ވެސް މިތާގެ ވެރިކަމަށް އާދެވިއްޖިއްޔާ! މިވެސް ދިވެއްސެކޭ ބުނާތީ ވެސް ލަދުގަނޭ. އަލްޣައްދާރުލްޚާއިނު މުޙައްމަދު ޖަމީލު އަޙުމަދަށް ހެޔޮ ވިސްނުން ދެއްވާށި!\nޖޫން 27, 2018 13:11\nގައުމުގެ ޣައްދާރުން މިގޮވާ ގޮވެލިފަތި ހުއްޓާނީ ކޮން ދުވަހަކުން ބާއޭ އެބަ ހިތައްއަރާ!! ވެރިކަމާ ހެދި މޮޔަވެފައި ތިބި ވަރުން އަމިއްލަ ގައުމުގެ ރައްޔިތުންނާ ގައުމާ ދޭތެރޭ ފިޔަވަޅު އަޅަން ގޮވާ މީހުންނަާ މެދު ރައްޔިތުން ފާރަވެރިވާންޖެހޭ!! މިފަދައިން އަމިއްލަ ގައުމު ހަލާކުކުރަން ފިޔަވަޅު އަޅަން ތާ އަބަދު ގޮވާ އެހެން ގައުމެއްގެ ބަޔަކު ނޫޅޭނެ!! ދެރަކަމެއް!! މިމީހުންނަށް ޖެހެނީ "ޝިފްޓް ޑިލީޓް" އަށް ފިތާލަން!! އޭރުން އެއްކޮށް ދާއިމަށް "ޑިލީޓް" ވީ!!\nޖަމީލުމެން ކިޔެވީ އަޅެކޯއްޗެއް؟ އެއްފަހަރު އެޔޮތީ އީޔޫއިން ބޭނުންވާކަތައް ލިޔުމުން ބުނެދީފަ. ދެންވެސް ތިދުވަނީ އެމީހުންގެ އެހީތެރިކަން ހޯދަން. ޖަމީލުއަށްވެސް ހަމަ ޔަގީނުންވެސް އިނގޭނެ އެމީހުން މިގައުމު ސެކިއުލަރ ގައުމަކަށް ހަދާ އިސްލާމް ދީން ބަލިކަށި ކުރަން ޝަރުތުތައް ހުށަހަޅާނެކަން. އެވަރުންވެސް ތި ދުވަނީ އެމީހުން ފަހަތުން\nޖޫން 27, 2018 13:58\nޖަމީލު ކިތައްމެއާދޭހެއް ކުރިޔަސް ވާނެއެއްކަމެއްވެސް ނޯންނާނެ\nޖޫން 27, 2018 14:14\nއަމިއްލައަށް އަރުވާލެވިގެން ބޭރުގައުމުތަކުގައި ތިބި ދިވެހިންނާމެދު މިސަރުކާރުން ވަރުހެސަ ހަބޭސް ފިޔަވަޅުތަކެއް އަޅަން ވެއްޖެ.\nޖޫން 27, 2018 15:30\nޖަމީލޫ ކަލޭ ގައުމަށް ޣައްދާރު ނުވައްޗޭ މީ އަހަރުމެންގެ ގައުމު މީ ކަލޭގޯތި އީޔޫ އެއްނޫން އީޔޫ އާއި ކިތަންމެވަރަކަށް ސިއްރިޔާތުގައި ބަށްދަލުކޮށް ކުރިސްޓިޔަން ދީނަށް ރާއްޖެ ވެއްދުމަށް މަސައްކަތް ކުރިނަަމަވެސް ﷲ ގެ ރަހުމަތުން މި ނުލަފާ ޖައްބާރު ކަލޭގެ ރޭވުންތަށް ﷲ ގެ މިންވަރު ފުޅުން ނާކާމިޔާބު ކުރައްވާން ދޭވެ އާމީން .\nޖޫން 27, 2018 17:16\nބޭފުޅާގެ ލޮލަށް ބަލާލުމުން ހަނދާނަށް އަންނަނީ ލަވައެއްގެ މަތިން " މުޖޭ ދުނިޔަވާލޯ ޝަރީބީ ނަ ސަމްޖޯ "\nކަލޭކަހަލަ މޮޔައިން ކަމައްތައް ކަލޭހީކުރަނީ ދުނިޔޭގެ ޢައުމުތަކުގަތިބޫ\nކޮންކަމަކާމކާތަ މިޤައުމާަމެދު ފިޔަވަލު އަލަންވީ\nކަލޭ އެއްކަމެއް ބުނެބަލަ\nޖޫން 27, 2018 19:16\nކަލޭއަށް ހީވެގެން އުޅެނީ ވެރިކަމުގެ ބޭރުފުށުން ރަހާގެ އަސަރު ކުރީމަ އިބުރާހީމުގެ މައްޗައް ހިނޔެއް އެރުނީމަ ވީހެން ލައްކަމީހެކޭ\nޖޫން 27, 2018 21:10\nޤައުމުން ފިލައިގެންގޮސްތިބެ ޤައުމު ބަދުނާމު ކުރާ ފިނޑިންނައް ޤައުމަށް ކުއްދެވޭނީި ކޮންކަމެއް މަސްއޮޑި ނަސީމުއާަ ކަލޭ ކަހަލަ މީހުންގެ ވާހަކަ މިޤައުމަކު ނުވިކޭނެ މިޤައުމުގަތި ބި ހީރޯއިން ނަކީ ކާނަލް ޏާޒިމު އަދި ޝޭޚު އިމުރާނުމެން ކިހަލަ މީހުން ކެރިގެން އެދަނީ ހުކުމް ތަންފީޒު ކުރަމުން


America Meehaku Snow In Gan'du Vegen Maru Vejje - Vaguthu\nއެމެރިކާ މީހަކު ސްނޯއިން ގަނޑުވެގެން މަރުވެއްޖެ\n2 އަހަރު ކުރިން ( ފެބުރުއަރީ 1, 2019 )\nއެމެރިކާ މީހަކު ސްނޯއިން ގަނޑުވެގެން މަރުވެއްޖެއެވެ. މިމީހާ ގަނޑުވެފައި އޮއްވާ ފެނިފައިވަނީ އެމެރިކާގެ މިޗިގަންގެ ޑެޓްރޮއިޓް ސިޓީއިންނެވެ.\nސީއެންއެންއިން ރިޕޯޓްކޮށްފައިވާ ގޮތުގައި މިމީހާ މަރުވެފައިވާ ސަބަބު އަދި ސާފުވެފައިނުވާ ކަމަށާއި މަރުވެފައި އޮއްވާ ފެނިފައިވަނީ އޭނާ އުޅޭ ގޭގެ ކައިރިން ކަމަށެވެ. އަދި 70 އަހަރުގެ މިމީހާ ފެނިފައިވަނީ ގޭ ބޭރުން ކަމަށާއި ގެއިން ބޭރަށް ނިކުތް ސަބަބެއް މިހާތަނަށް ސާފުވެފައި ނުވާ ކަމަށްވެސް އެޤައުމުގެ ފުލުހުންނާއި ހަވަލާދީ ސީއެންއެންއިން ބުނެފައިވެއެވެ. ސީއެންއެންއިން އިތުރަށް ރިޕޯޓްކޮށްފައިވާ ގޮތުގައި މިމީހާ ފެނުނު އިރު އޮތީ ހަށިގަނޑު މުޅިން ގަނޑުވެފައެވެ. އަދި މި މީހާ ފެނުނު ދުވަހު އެޤައުމުގެ ފިނި ހޫނުމުން ހުރީ -21 ޑިގްރީ ސެލްސިއަސްއަށްވުރެ ދަށުގައެވެ. މިފަދަ ހާލަތެއްގައި މީހާގެ ހަށީގަނޑަށް ހަރަކާތް ނުގެނެސް ހުރެފިނަމަ މީހާ ގަނޑުވުމަކީ އެކަށީގެންވާ ކަމެކެވެ.\nއެމެރިކާގެ އެކި ހިސާބުތަކަށް މިހާރު ކުރަމުންއަންނަ ފިނީގެ ތޫފާނުގައި މިހާތަނަށް 11 މީހަކު އެކިސަބަބުތަކާހުރެ މަރުވެފައި އޮއްވާ ވަނީ ފެނިފައެވެ. އަދި އެޤައުމުގެ ޑެޓްރޮއިޓް ސިޓީއިން މިފަދަ ގޮތަކަށް މަރުވެފައި އޮއްވާ ފެނުނު މިއީ ފަސްވަނަ މީހާއެވެ. މީގެ ކުރިން ޔުނިވަރސިޓީގައި ކިޔަވަމުން އައި ދަރިވަރަކުވެސް ވަނީ މަރުވެފައި އޮއްވާ ފެނިފައެވެ.\nއެމެރިކާގެ މޫސުން މިއަންނަ ހަފްތާގެ ތެރޭގައި ހަމައަކަށް އެޅޭނެ ކަމަށް ލަފާ ކުރެވޭއިރު، އެމެރިކާގެ ކޯރުތައް ގަނޑުވެ، މަގުތައް ބަންދުވެ، ބައެއް ސްކޫލުތައްވެސް ވަނީ ބަންދުކޮށްފައެވެ.\nޔުނައިޓެޑް މޮޅުވެ ސިޓީގެ މޮޅުވުމުގެ ސިލްސިލާއަށް ނިމުމެއް


Sihhee kuhli nurakkaluge muhdhathu ithurukohfaane\nހެލްތް މިނިސްޓަރު އަބްދުﷲ އަމީން: ސިއްހީ ކުއްލި ނުރައްކަލުގެ ހާލަތު ދަމަހައްޓާފާނެ\nއާންމު ސިއްހަތުގެ ކުއްލި ނުރައްކަލުގެ މުއްދަތު އިތުރު ކުރަން ޖެހިދާނެ ކަމުގެ އިޝާރާތެއް ހެލްތް މިނިސްޓަރު އަބްދުﷲ އަމީން ދެއްވައިފި އެވެ.\nކޮވިޑް19 ބައްޔަކީ "ޕެންޑެމިކް" އެއް ކަމަށް ޑަބްލިއުއެޗްއޯއިން ކަނޑައެޅުމާ ގުޅިގެން ރާއްޖޭގައި އާންމު ސިއްހީ ކުއްލި ނުރައްކަތުގެ ހާލަތު ސަރުކާރުން އިއުލާނު ކޮށްފައި ވަނީ މިދިޔަ މާޗް މަހުގެ 12 ވަނަ ދުވަހު އެވެ.\nއެ ހާލަތު އިއުލާން ކޮށްފައި ވަނީ އާއްމު ސިއްހަތު ރައްކާތެރި ކުރުމުގެ ގާނޫނުގެ ދަށުން ހެލްތު މިނިސްޓަރަށް ލިބި ވަޑައިގަންނަވާ ބާރުގެ ދަށުންނެވެ. ސިއްހީ ކުއްލި ނުރައްކަލުގެ ހާލަތު އިއުލާން ކޮށްފައިވަނީ ރާއްޖޭގެ ހުރިހާ ސަރަހައްދަކަށެވެ.\nއެ މުއްދަތު ދެ ފަހަރެއްގެ މަތިން އިތުރު ކޮށްފައިވާއިރު އެންމެ ފަހުން އިތުރުކުރި މުއްދަތު މި މަހުގެ ނިޔަލަށް ހަމަވާނެ އެވެ.\nރޭ ރާއްޖެ ޓީވީގަައި ވާހަކަފުޅު ދައްކަވަމުން މިނިސްޓަރު އަމީން ވިދާޅުވީ ސިއްހީ ކުއްލި ހާލަތު އުވާލުމާއި ގުޅޭގޮތުން އަދި ގޮތްތަކެއް ނިންމާފައި ނުވާ ކަމަށެވެ. މި ހާލަތުގައި ބަލި ކޮންޓްރޯލް ކުރަން މަަސައްކަތް ކުރުމަށް ގިނަ ފަސޭހަތަކެއް ލިބޭތީ، ލޮކްޑައުން އުވާލި ނަމަވެސް ސިއްހީ ކުއްލި ހާލަތުގެ މުއްދަތު އިތުރު ވުމަކީ ވެދާނެ ކަމެއް ކަމަށެވެ.\nނަމަވެސް އެކަމާ ގުޅޭ ނިންމުމެއް އަދި ނިންމާފައިނުވާ ކަމަށާއި ނިންމާ ގޮތެއް ވަރަަށް އަވަހަށް އިއުލާން ކުރައްވާނެ ކަމަށް ވެސް ވިދާޅުވިއެވެ.\nމާލެ ސަރަހައްދުގެ ލޮކްޑައުންއަށް ލުޔެއް ދިނުމަށް ނިންމާފައިވާ ކަމަށް ރައީސް އިބްރާހިމް މުހައްމަދު ސޯލިހް ރޭ ވަނީ ވިދާޅުވެފަ އެވެ.\nމާލޭގެ ލޮކްޑައުން އެންމެ ފުރަތަމަ އިއުލާން ކުރީ މިދިޔަ މަހުގެ 15 ވަނަ ދުވަހު އެވެ. އެއީ މާލެއިން ފުރަތަމަ ކޮވިޑް-19 ކޭސް ފެނުމާއެކު އެވެ. އޭގެ ފަހުން އެކި ފަހަރު މަތިން ލޮކްޑައުންގެ މުއްދަތު ވަނީ އިތުުރު ކޮށްފަ އެވެ. އެންމެ ފަހުން އިތުރުކުރި މުއްދަތު މި މަހުގެ 28 ގެ ނިޔަލަށް ހަމަވާނެ އެވެ.\nރޭ ރައީސް ސޯލިހް ވިދާޅުވީ މާލެ ސަރަހައްދުގެ ލޮކްޑައުންއަށް ލުޔެއް ދޭއިރު، އެކަން ކުރާނީ ފިޔަވަހިތަކަކަށް ބަހާލައިގެން ކަމަށާ އެގޮތުން ގެއިން ބޭރަށް ނުކުމެ އުޅުމަށް ލުއިތަކެއް ދިނުމާއި، މިހާރަށްވުރެ ފަސޭހަ އިންތިޒާމަކުން އާންމު ވިޔަފާރިތަކަށް ފުރުސަތު ހުޅުވާލުން ހިމެނޭ ކަމަށެވެ. އަދި އެހެން ފިޔަވަހިތަކުގައި މީހުން އެއްވެ އުޅުމުގެ ކަންކަމަށް ލުއިތަކެއް ދެވޭނެ ކަމަށް ރައީސް ވިދާޅުވި އެވެ.\n"އެ ގޮތުން، މިސްކިތްތައް ހުޅުވާލައި، ހޮޓާތަކާއި ކެފޭތައް ހުޅުވުމަށާއި ސްކޫލްތަކުގެ ކިޔަވައިދިނުން ފެށުމަށް ވެސް، ވަކި އިންތިޒާމުތަކެއްގެ ދަށުން ހުއްދަ ދެވޭނެ. ހަމައެއާއެކު، ސަރުކާރުގެ އޮފީސްތަކާއި އަމިއްލަ އޮފީސްތަކުގެ ވަޒީފާއަށް ނުކުތުމަށް ވެސް ހާއްސަ އިންތިޒާމުތަކެއް ހަމަޖެއްސޭނެ. މި ލުއިތައް ދޭނެ ގޮތުގެ ތަފްސީލުތައް ކަމާ ގުޅޭ ފަންނީ ބޭފުޅުން، ކުރިއަށް އޮތް ދުވަސްތަކުގައި ދެއްވަމުން ގެންދަވާނެ." ރައީސް ވިދާޅުވި އެވެ.\nރައީސް ވިދާޅުވީ މާލެ ލޮކްޑައުންގެ ހާލަތު ދޫކޮށްލާއިރު، ކޮވިޑަށް ޓެސްޓް ކުރުމުގެ ގާބިލްކަން މިހާރަށް ވުރެ އިތުރުކޮށް، ފަރުވާ ދިނުމަށް ބޭނުންވާ އެންމެހައި ވަސީލަތްތަކާއި އާލާތްތައް ވެސް ހަމަ ކުރާނެ ކަމަށެވެ.\nމާލޭގެ އިތުުރުން ރަށްރަށުގައިވެސް ވަނީ ރައްކާތެރިކަމަށްޓަކައި ގިނަ ފިޔަވަޅުތަކެއް އަޅާފައެވެ. ރައީސް ވިދާޅުވީ ބަލި ނެތް އެހެން ރަށްރަށުގައި ވެސް ލުއިތަކެއް ދިނުމަށް މިހާރު އޮތީ ނިންމާފައި ކަމަށެވެ.\nރައީސް އިބްރާހިމް މުހައްމަދު ސޯލިހު އެޗްޕީއޭ މިނިސްޓްރީ އޮފް ހެލްތު + ހެލްތް މިނިސްޓަރު އަބްދުﷲ އަމީން ކޮރޯނާ ވައިރަސް ކޮވިޑް-19 އާއްމު ސިއްހަތުގެ ކުއްލި ނުރައްކަލުގެ ހާލަތު ކޮވިޑް-19 އިގެ ބަލާއާފާތް ލޮކްޑައުން ޕްރޮޓޮކޯލް


ރިޗަރޑް ބްރެންސަން ގެ ލަގްޒަރީ ކްރޫޒްޝިޕް ލޯންޗްކޮށްފި | Jazeera\tރިޗަރޑް ބްރެންސަން ގެ ލަގްޒަރީ ކްރޫޒްޝިޕް ލޯންޗްކޮށްފި - Jazeera\nރިޗަރޑް ބްރެންސަން ގެ ލަގްޒަރީ ކްރޫޒްޝިޕް ލޯންޗްކޮށްފި\nއައިމިނަތު ޔުމްނާ February 22, 2020 65 views0\nޒުވާން ދަތުރުވެރިންނަށް އަމާޒުކޮށްގެން ދުނިޔޭގެ މައްޝޫރު ބިލިއަނަރު ރިޗަރޑް ބްރެންސަން ގެ ފުރުތަމަ ކްރޫޒް ލައިނަރ ލޯންޗްކޮށް ދަތުރުތައް ފެށުމަށް ތައްޔާރުވެއްޖެއެވެ.\n"ސަކާލެޓް ލޭޑީ" ގެ ނަމުގައި ހަދާފައިވާ މިކްރޫޒް ޝިޕް ގައި ޓެޓޫ ޖެހުމާއި، ޔޯގާ އަދި ޑީޖޭވެސް އޮންނާނެކަމަށް މައުލޫމާތު ލިބެއެވެ. މިއީ 18 އަހަރުން މަތީގެ ބޭފުޅުންނަށް ހާއްސަކޮށްގެން ތައްޔާރުކޮށްފައިވާ ކްރޫޒްޝިޕެކެވެ.\nވަރޖިން ގްރޫޕްގެ ވެރިޔާ ރިޗަރޑް ވިދާޅުވިގޮތުގައި، އޭނާގެ އުމުރުން 20 އަަހަރުން ފެށިގެން އަމިއްލަ ކްރޫޒްލައިނަރއެއް އޮތުމުގެ ހުވަފެން ދެކެފައިވާކަމަށާއި މިއަދު އެހުވަފެން ހަޤީގަތަކަށްވުމުން ވަރަށް އުފާވާކަމަށެވެ.\n"ސްކާލެޓް ލޭޑީ" އުފައްދާފައިވަނީ އިޓަލީގެ ފިންކަންޓިއެރީ ޝިޕްޔާޑުގައެވެ. މިކްރޫޒްޝިޕްގައި 2770 މީހުންނާއި 1160 ކްރޫގެ ޖާގަހުރެއެވެ. މިކްރޫޒްލައިނަރ ގެ ފުރަތަމަ ދަތުރު އޭޕްރީލްމަހު ކެރީބިއަންއަށް ފެށުމަށްވަނީ ހަމަޖެހިފައެވެ.\nވަރޖިން ވޮޔޭޖަރސް އިން މައުލޫމާތު ދޭގޮތުގައި މިބޯޓުގައި ބޭނުންކުރެވިފައިވަނީ ކްލައިމިއޮން ޓެކްނޮލޮޖީއެވެ. އެއީ ބޯޓުގައި އުފައްދާ ހަކަތައިން އުފެދޭ ހޫނުން ކަރަންޓު އުފައްދާދޭ ޓެކްނޮލޮޖީއެކެވެ. އެހެންކަމުން ބޯޓަށް ތެޔޮބޭނުންވާ މިންވަރު މަދުކޮށްދެއެވެ. މިއީ މި ޓެކްނޮލޮޖީ ބޭނުންކުރާ ފުރަތަމަ ކްރޫޒްލައިނަރ ކަމުގައި ވަނީ ބުނެފައެވެ.\nމީގެކުރިން ކްރޫޒްލައިނަރ ތަކަުގައި ދަތުރުކުރުމަށް ބޮޑަށް ތަރުހީބުލިބެނީ ދޮށީއުމުރު ފަުރައިގެ މީހުންފަރާތުންކަމުގައިވިޔަސް، ބްރެންސަން ގެ ކްރޫޒްލައިނަރ އަމާޒުކޮށްފައިވަނީ ޒުވާނުންނަށެވެ.\nމިކްރޫޒްލައިނަރގެ ހިދުމަތްފަށާފައި މިވަނީ ކޮރޯނާވައިރަސްގެ ސަބަބުން ކްރޫޒްލައިނަރ އިންޑަސްޓްރީއަށް ދަތިކަމާއި ކުރިމަތިލާން ޖެހިފައިވާ ދަނޑިވަޅެއްގައެވެ.\nބިލިއަނަރ ރިޗަރޑް ބްރެންސަންގެ ކްރޫޒްލައިނަރގެ އިތުރުން ވަރޖިން އެއަރލައިންގެ ނަމުގައި އޮޕަރޭޓްކުރާ އެއަރލައިނެއްވެސްއޮވެއެވެ. އަދި އޭނާއަކީ ރައީސް ނަޝީދުގެ ދުވަސްވީ ގާތް އެކުވެރިއެއްކަން ފާހަގަ ކޮށްލެވެއެވެ.


Hamalaa thakah fahu Palestine ah dhey tax faisaa madhu koffi | Mihaaru\nފަލަސްތީނަށް ލިބެން ޖެހޭ ޓެކްސް ފައިސާ އިޒްރޭލުން މަދުކުރުމަކީ އެ ގައުމުގެ ރައްޔިތުންނަށް ލިބިގެންދާނެ ދެރައެއް: ޓެކްސް ފައިސާ މަދުކުރަނީ އިޒްރޭލު މީހުންނަށް ފަލަސްތީނުން ހަމަލާ ދޭ ކަމަށް ބުނެ.\nހަމަލާ އަށް ފަހު ފަލަސްތީނަށް ދޭ ޓެކްސް ފައިސާ އިޒްރޭލުން މަދުކޮށްފި\n03 ޖުލައި 2016 - 12:40 1 comment\nބޮޑު ވަޒީރު ބެންޖަމިން ނަތަންޔާހޫގެ އޮފީހުން ބުނީ ޓެކްސް ފައިސާ ޚަރަދު ކުރަނީ ޓެރަރިސްޓް ހަމަލާ ދޭ ފަލަސްތީނު މީހުންނާއި އެ މީހުންގެ އާއިލާތަކަށް ކަމަށެވެ. އެހެންވެ ކޮންމެ މަހަކު ވެސް ފަލަސްތީނަށް ދޫކުރާ ޓެކްސް ފައިސާ މަދުކުރަން ނަތަންޔާހޫ އަންގަވާފައިވާ ކަމަށް ބޮޑު ވަޒީރު އޮފީހުން ބުންޏެވެ.\nފަލަސްތީނުގެ މާކެޓްތަކަށް ފޮނުވާ މުދާ އިޒްރޭލުގެ ބަނދަރުތަކުން ބާލާ ކަމަށް ބުނެ އެ މުދަލަށް ނަގާ ކަސްޓަމްސް ޑިއުޓީ އިޒްރޭލުން ދަނީ ފަލަސްތީނަށް ނުދީ ހިފަހައްޓަމުންނެވެ. މި ފައިސާ އިން އިޒްރޭލުން ކުރިން ދިޔައީ ކޮންމެ މަހަކު ވެސް ފަލަސްތީނަށް 127 މިލިއަން ޑޮލަރު ދޫކުރަމުންނެވެ.\nއިޒްރޭލުގެ ބޮޑު ވަޒީރުގެ އޮފީހުން ބުނީ ޓެކްސްގެ ގޮތުގައި ދޭ ފައިސާ ފަލަސްތީނުން ދަނީ ޓެރަރިސްޓުންގެ އާއިލާތަކަށް ވެސް ޚަރަދު ކުރަމުންދާ ކަމަށެވެ. އިޒްރޭލުގެ އޮފިޝަލަކު ބުނީ މަނީ ލޯންޑަރިން އެކި މެތަޑްތައް ބޭނުންކޮށް އެތައް މިލިއަން ފައިސާއެއް ޓެރަރިސްޓުންގެ އާއިލާތަކަށް ފަލަސްތީން ސަރުކާރުން ދޭ ކަމަށެވެ.\nއިޒްރޭލުން މި ފިޔަވަޅު އެޅީ ފަލަސްތީނުން ހަމަލާ ދީ އިޒްރޭލު މީހަކު މަރާލުމާ އަދި ހުޅަނގު އައްސޭރީގައި އިޒްރޭލުގެ 13 އަހަރުގެ އަންހެން ކުއްޖަކަށް ވަޅިން ހަމަލާދީ މަރާލި ހާދިސާ އަށް ފަހު އެވެ. އަދި ހުޅަނގު އައްސޭރީގެ ހިބްރޯން ވެސް އިޒްރޭލުން މިހާރު ވަނީ ބަންދުކޮށްފަ އެވެ. --އޭއެފްޕީ\nއިތުރު ލިޔުންތައް އިޒްރޭލް ފަލަސްތީން ޓެކްސް\nހަމަލާއާ އެކު ފަލަސްތީނު މީހުންނަށް ދަތިކޮށްފި


ވައްކަން އެންމެ ގިނަ ވަނީ ހަވީރު!\nވައްކަމުގެ މައްސަލަތައް އެންމެ ގިނައިން ހުށައެޅިފައި ވަނީ ހަވީރުގެ ވަގުތުތަކުގައި ކަމަށާ އެހެން ކަމުން އެ ވަގުތުތަކަށް މުދަލުގެ ރައްކާތެރިކަމަށް ހާއްސަ ސަމާލުކަމެއް ދިނުމަށް ފުލުހުން އެދިއްޖެ އެވެ.\nވޭތުވެދިޔަ ފަސް އަހަރުގެ ދުވަހުގެ ތެރޭގައި ފުލުހުންގެ އިދާރާއަށް ވައްކަމުގެ މައްސަލަތައް އެންމެ ގިނައިން ރިޕޯޓް ކުރެވިފައި ވަނީ މި އަހަރުގައި ކަން ފުލުހުންގެ ތަފާސް ހިސާބުތަކުން ދައްކަދައެވެ. އެ ހަބަރުތައް މިއަދު ނޫސްތަކުގައި ޝާއިއުކުރުމުން އާންމުން ވަނީ ކަންބޮޑުވުން ފާޅުކޮށްފައެވެ.\nކޮމިޝަނަރު އޮފް ޕޮލިސް މުހައްމަދު ހަމީދު މިއަދުވެސް ވަނީ ވޭތިވެދިޔަ 24 ގަޑިއިރުގެ ތެރޭގައި އެ މުއައްސަސާއަށް ހުށައެޅިފައިވާ ވައްކަމުގެ މައްސަލަތަކުގެ ތަފްސީލް ހިއްސާކުރައްވާފައެވެ. ސީޕީ ވިދާޅުވީ 24 ގަޑިއިރުގެ ތެރޭގައި ވައްކަމުގެ 10 މައްސަލައެއް ހުށައެޅިފައިވާ ކަމަށެވެ. އޭގެ ތެރޭގައި ގޭގެއިން ވައްކަން ކުރުމުގެ ދެ މައްސަލައަކާއި، މަގުމަތީ ވައްކަމުގެ ހަތް މައްސަލައަކާއި، ގުދަނަކުން ވައްކަން ކުރި މައްސަލައެއް ހިމެނޭ ކަމަށެވެ.\nވައްކަމުގެ މައްސަލަތައް އެންމެ ގިނައިން ހުށައެޅިފައިވަނީ ހަވީރު 17:00 އާއި 18:00 ދެމެދު ކަމަށްވެސް ފުލުހުން ބުނެއެވެ. އެހެން ކަމުން އެ ވަގުތުތަކަށް މުދަލުގެ ރައްކާތެރިކަމަށް ހާއްސަ ސަމާލުކަމެއް ދިނުމަށް ސީޕީ ވަނީ އެދިފައެވެ.\nގެވެށި އަނިޔާ: 220 މައްސަލަ މަސްތުވާތަކެތި: 2169 މައްސަލަ މާރާމާރީ: 629 މައްސަލަ ޖިންސީ ގޯނާ: 400 މައްސަލަ ފޭރުން: 481 މައްސަލަ ވައްކަން: 4526 މައްސަލަ ޓްރެފިކް: 2316 މައްސަލަ\nއަރުޝީފަށް ނެގީ 30/12/2019 20:12\nއެންމެފަހުން އަޕްޑޭޓްކުރީ 30/12/2019 20:12


Bidheysee noosverin ithurah check kuranee magsadhu dhenegannan: Immigration | Mihaaru\nހުޅުލޭގައި ހުންނަ އެއާޕޯޓުގެ ކައުންޓަރަކުން ހިދުމަތް ދެނީ: ފޮޓޯ އާއި ވީޑިއޯ އަދި ނޫސްވެރިކަމާ ގުޅުން ހުރި މަސައްކަތަށް ރާއްޖެ އަންނަ ބިދޭސީން އިތުރަށް ސްކްރީން ކުރަން އިމިގްރޭޝަނުން ވަނީ ނިންމާފައި.---ފޮޓޯ: އިމިގްރޭޝަން\nބިދޭސީ ނޫސްވެރިން އިތުރަށް ޗެކް ކުރަނީ މަގްސަދު ދެނެގަންނަން: އިމިގްރޭޝަން\n24 އޯގަސްޓް 2016 - 13:05 16 comments\nއިމިގްރޭޝަންގެ މީޑިއާ އޮފިޝަލް ހަސަން ހަލީލް ވިދާޅުވީ ފޮޓޯ އާއި ވީޑިއޯ ނަގައި، ނޫސްވެރިކަމާ ގުޅުން ހުރި މަސައްކަތް ކުރަން އަންނަ ބިދޭސީންގެ ސެކިއުރިޓީ ސްކްރީން ކުރާއިރު ފުލުހުންނާ ގުޅިގެން، އެ މީހުންގެ ރެކޯޑުތައް ސާފު ކުރާނެ ކަމަށެވެ. އަދި އެ މީހުން ކުރަން އަންނަ މަސައްކަތަށް ސަލާމަތީ ބާރުތަކުގެ އެއްވެސް އިއުތިރާޒެއް އޮތްތޯ ބަލާނެ ކަމަށް ވެސް ހަލީލް ވިދާޅުވި އެވެ.\n"އަޅުގަނޑުމެންގެ މަގުސަދަކީ އެއީ ކޮންބައެއް ކަމާއި އެ މީހުން އެ އަންނަނީ ހަމަ އެ މަސައްކަތް ކުރަންތޯ ދެނެގަތުން. އެއީ މިހެން ދިމާވާ މައްސަލަތައް މަދުކުރުމަށް،" އޭނާ ވިދާޅުވި އެވެ.\nމި ފަދަ މަސައްކަތް ކުރަން ރާއްޖެ އަންނަ ބިދޭސީން ދެން ސެކިއުރިޓީ ސްކްރީން ކުރާނީ އެ މީހުންނަށް ވިސާ ދޫކުރުމުގެ ކުރިންނެވެ. އެހެންވެ، އެ މީހުން ރާއްޖޭގައި މަސައްކަތް ކުރުމުގެ ހުއްދަ އަށް ނުވަތަ ބިޒްނަސް ވިސާއަށް އެދޭ އިރު، ސެކިއުރިޓީ ފޯމު ހުށަހަޅަން ޖެހޭނެ ކަމަށް އިމިގްރޭޝަނުން ބުންޏެވެ.\nހަލީލް ވިދާޅުވި ގޮތުގައި، ނޫސްވެރިކަމާ ގުޅުން ހުރި މަސައްކަތް ކުރަން އަންނަ މީހުންގެ ސެކިއުރިޓީ ވަރުގަދަ ކުރަން ނިންމީ ވަކި މައްސަލައެއް ދިމާވެގެނެއް ނޫނެވެ.\n"މިއީ ފެށުމެއް. ކުރިއަށް އޮތްތަނުގައި އަޅުގަނޑުމެން އެކި ދާއިރާތަކުން ސެކިއުރިޓީ ސްކްރީން ކުރާނަން،" އޭނާ ވިދާޅުވި އެވެ.\nސެކިއުރިޓީ ސްކްރީންގެ ޕްރޮސެސް މުޅިން ނިންމުމަށް ގާތްގަނޑަށް ދެތިން ހަފުތާ ނަގާނެ އެވެ. އެކަމަކު އެ މީހުންނަށް ދެން ވިސާ ދޫކުރާނީ އެ ޕްރޮސެސް ނިމުމުންނެވެ.\nޑޮކިއުމަންޓްރީ ފަދަ އެއްޗެހި ހަދައި، ނުވަތަ ނޫސްވެރިކަމާ ގުޅުން ހުރި މަސައްކަތް ކުރުމަށް ދޭތެރެދޭތެރެއިން ބިދޭސީން ރާއްޖެ އަންނައިރު، މާލޭގައި ފޮޓޯ ނަގަން އުޅުނު ދެ ބިދޭސީއަކު މިދިޔަ މަހުގެ ތެރޭގައި ވެސް ޑީޕޯޓް ކޮށްލައިފައި ވެ އެވެ.\nސަރުކާރުގައި ހުރި ކޮރަޕްޝަނުގެ މައްސަލަތައް ދެނެގަނެ، އެކަމާ ގުޅޭގޮތުން ރިޕޯޓެއް ތައްޔާރު ކުރުމަށް އަލްޖަޒީރާގެ ގިނަ ނޫސްވެރިންތަކެއް ވެސް މި ފަހުން ރާއްޖޭގައި މަސައްކަތް ކޮށްފައި ވެ އެވެ. އެ ޑޮކިއުމެންޓްރީ މި މަހުގެ 30 ލަންޑަންގައި އިފުތިތާހު ކުރަން ވަނީ ނިންމައިފަ އެވެ.\nއިތުރު ލިޔުންތައް ނޫސްވެރިކަން އިމިގްރޭޝަން ނޫސްވެރިން މީޑިއާ


މިފޮޓޯތަކުން އެތައް ވާހަކަތަކެއް ބުނެދެއެވެ. މިޒަމާނަށް މިވަރު ފުދެއެވެ. ޑިގްރީ ފެންވަރަށް ކިޔަވައިގެން އަޔަސްމިހާރަކު މޮޅުތަކެއް ނުވެއެވެ. އަޑުގަދަ، ނުކިޔަވާ އިނގިރޭސިން ދެބަސް އެއްކޮށް ބުނެލަން ނޭނގޭ މީހާ މާގަދަވެފާ މުސާރަ ބޮޑެވެ. ސިޔާސީ މީހާ ހުރިހާ ތާކުވެސް ގަދަވެފަ، އަޑުގަދަ އެވެ. ސިޔާސީ ނުވާނަމަ އެމީހަކީ މިހާރު މުޖުތަމަޢު ބަލައިގަންނަ މީހެއް ނޫނެވެ. ލަދުހަޔާތް ކަނޑާ ސިޔާސީ މައިދާނަށް ނިކުންނަ މީހާ އެއީ އެންމެ ގަދަ މީހާ އަށް މިހާރު ވަނީ ވެފައެވެ. މޮޅަށް ކިޔަވައިގެން އަންނަ ކުއްޖާ މިހާރު ހުންނަން ޖެހެނީ ބާކީވެފައެވެ.މިއީ އެފަދަ ކުދިންނަށް ހައްގުވާ މިންވަރުތޯއެވެ. މިއީ އަދުގެ ހާލަތެވެ.\n📸 Abdulla abeedh\nގްރޭޑް 12 ގައި ކިޔަވަމުންދާ ދަރި މައިކަލް ބަލާ ޙަމީދު ސްކޫލު ދޮށަށް ދިޔައީ މެންދުރު ކެއުމަށް ބަތް ކައްކާ، ރިހަ ކެއްކުމަށް ފިޔާ ތަކެތިކޮށައި ތައްޔާރުކޮށްފައެވެ. ދަރި ގޮވައިގެން ގެޔަށް ނައްޓާލިއިރު މަހަށްފުރި ރަށުގެ މަސްދޯނިތައް ރަށަށް ލަފައިފިއެވެ. އޭރު އެގޭ ދޯނީގެ ކެޔޮޅު، ބޮޑު ގޮދަޔަކާއި ކަންނެއްޔަކާއި އަދި އޭނާގެ ދަރިޔަށް އެންމެ މީރު ރަތްމަހެއްވެސް ހިފައިގެން ގެޔަށް ގޮސް، އެހުރިހާ މަސްތަކެއް ކަނޑައި ކައްކަން ތައްޔާރުކުރުމަށްފަހު ފެންވަރާ ނަލަހެދިލައިގެން، ސިޓިންގރޫމްގެ ސޯފާގައި ފޯނާއި ކުޅެން އޮތެވެ.\nދެމީހުން ގެޔަށް އައިސް "ހައި ގޮވާލާފައި" ލަސްނުކޮށް ކެއްކުމައިގެން އަވަސްވެގަންފިއެވެ. ރަތްމަހުން ރިހަ ކައްކައި، ގޮދައިން ގަރުދިޔަ ކައްކައި، ކަންނެލި މަސް ތެއްލާފައި މެންދުރުގެ ކެއުމަށް ކާމޭޒުމަތި ތައްޔާރުކޮށްލައިފިއެވެ.\n1. ކެޔޮޅަކީ ދަރި މައިކަލްގެ ކާކުހެއްޔެވެ؟\n2. ކެއްކީ ކޮން2މީހުނެއް ހެއްޔެވެ؟\n3. މިވާހަކަ މިމުޖްތަމަޢުގައި ކަން ހިނގާ ޢާއްމު އުސޫލާ އެއްވެސް ވަރަކަށް ގުޅުން އެބަހުރިހެއްޔެވެ؟\nނޯޓް: އަޅުގަނޑުމެންގެ މުޖްތަމަޢުގައި ކަން ހިނގާ ގޮތާއި، ޢާދަކާދައާއިވެސް ޚިލާފަށް ސްޓޯރީތައް ގެނެސް ސުވާލުކޮށް އެއީ ތަފާތު ކުރުންތައް ކަމަށް ދައްކުވައި ވިސްނައިދީގެން، ހަމަހަމަކަން ޤާއިމް ކުރުމަށް މިކުރާ މަސައްކަތްތަކަކީ ދީނާއި ޚިލާފު ތަފާތު އެހެން ފިކުރުތަކާއި ނެރޭޓިވްސްތައް ނޯމަލައިޒްކޮށް ޢާއްމުކުރުމަށް އެމްޑީއެންއާއި އެނޫންވެސް ސެކިއުލަރ ލާދީނީ ފިކުރުތަކުގެ މީހުން މިއަދު ވަރަށް ބޮޑަށް ކުރަމުންދާ މަސައްކަތެކެވެ.


ދާނުގައި ތިބޭ ބަލިމީހުންނަށް ޒިޔާރަތްކޮށް ސިއްޙީ ޚިދުމަތް ދިނުމަށް ށ. މަރޮށީ ސިއްޙީ މަރުކަޒުން އަނެއްކާވެސް ތައްޔާރުވެއްޖެ އެވެ.\nއެ މަރުކަޒުން ނެރުއްވި އިއުލާނެއްގައި ވާގޮތުން، ދާނުގައި ތިބޭ ބަލިމީހުންނާއި ނުކުޅެދުންތެރިކަމުގެ ސަބަބުން ސިއްހީ ހިދުމަތް ލިބިގަތުމަށް ޞިއްޙީމަރުކަޒަށް އައުމަށްދަތިވާ ފަރާތްތަކަށް ޒިޔާރަތްކުރުން ކޮވިޑް 19 ގެ ހާލަތާއި ގުޅިގެން މެދުކެނޑުންކަމަށެވެ.\nއެހެންނަމަވެސް، ދިގު މުއްދަތަކަށް މެދުކެނޑުމަށްފަހު އަލުން އެ ހިދުމަތް ފެށުމަށް ވަނީ ހަމަޖެހިފައި ކަމަށް އެ މަރުކަޒުން ވިދާޅުވި އެވެ.\n"މި ޚީދުމަތް އަލުން ފަށާއިރު މި ހިދުމަތަށް ބޭނުންވާ ފަރާތްތައް އަލުން ރަޖިސްޓްރީކޮށް ގެން މި ޕްރޮގްރާމްގެ އުސޫލްތަކާއި އެއްގޮތަށް ގެންދިއުމަށް ވަނީ ނިންމާފައެވެ." މަރޮށީ ސިއްޙީ މަރުކަޒުގެ އިއުލާނުގައި ވިދާޅުވި އެވެ.\nމީގެ އިތުރުން، އެ ޚިދުމަތް ބޭނުންވާ ފަރާތްތަކުން ރަޖިސްޓްރީ ވުމަށް އެ މަރުކަޒުން ވަނީ އެދިލައްވާފައެވެ. އެގޮތުން، ރަޖިސްޓާރ ވުމަށް ޓަކައި މަރޮށީ ސިއްޙި މަރުކަޒުން ލިބެން ހުންނަ އެކަމަށް އެދި ހުށަހަޅާ ފޯމު ފުރުމަށްފަހު 25 އޮކްޓޯބަރ 2021 ވާ ހޯމަ ދުވަހުގެ އޮފީސް ބަންދުވުމުގެ ކުރިން ފޯމް ހުށަހަޅަން ޖެހެއެވެ.\nފާހަގަ: ށ. މަރޮށި, ނަރޮށި ސިއްހީ މަރުކަޒު\nމަރޮށި ބަނދަރު ހަދަން ހަވާލުކޮށްފި\nފުލުހުންގެ ތަޙުގީގަށް2މީހަކު ހޯދަނީ\nމުރައިދޫ އަދި މަރޮށީ ބަނދަރު އަޕްގްރޭޑް ކުރުމުގެ މަސައްކަތް އަލުން ބީލަމަށް


Faskuri Raajje ge match thah October November ah\nފަސްކުރި ރާއްޖޭގެ މެޗުތައް އޮކްޓޫބަރު ނޮވެމްބަރަށް\nވޯލްޑް ކަޕް ކޮލިފިކޭޝަންގައި ރާއްޖެއިން ކުޅުނު މެޗެއް: މެޗްތައް ދެން އޮންނާނެ ތާރީހުތައް ވަނީ ކަނޑައަޅާފައި\nކޮރޯނާ ވައިރަސް އާ ގުޅިގެން ރާއްޖޭގެ މެޗުތައް އޮކްޓޯބަރު އަދި ނޮވެމްބަރުގައި ކުޅެން އޭއެފްސީން އަލުން ތާވަލު ކޮށްފި އެވެ.\nވޯލްޑް ކަޕް ކޮލިފިކޭޝަންގައި ރާއްޖެ ހިމެނެނީ ގުރޫޕް އޭ ގައެވެ. ކޮލިފިކޭޝަން ގުރޫޕް ސްޓޭޖުގެ ފުރަތަމަ ބުރުގައި ރާއްޖެއަށް ބާކީ އޮތީ ތިން މެޗެވެ. ކުރިން ހަމަޖެހިފައިވާ އޮތް ގޮތުން ޗައިނާ އާއި ރާއްޖޭގެ މެޗު ކުޅެން ހަމަޖެހިފައި އޮތީ މާޗް މަހުގެ 26 ވަނަ ދުވަހު އެވެ.\nއެ މެޗަށް ތައްޔާރު ވުމަށް، ގައުމީ ޓީމަށް އާ ހެޑް ކޯޗަކާއި ދެ އެސިސްޓެންޓް ކޯޗުން ހަމަޖެއްސުމަށް ފަހު ފެބްރުއަރީ މަހު ޓީމުގެ ޕްރެކްޓިސްތައް ވެސް ފެށި އެވެ. ހެޑް ކޯޗް ނެދާލޭންޑްސްގެ މާޓިން ކޫޕްމަން އާއި އެސިސްޓެންޓް ކޯޗުން ކަމަށްވާ ރާއްޖޭގެ އަލީ ސުޒޭން އާއި ނެދާލޭންޑްސްގެ ރެނޭ ހިޑިންކްގެ ބެލުމުގެ ދަށުން ހަފުތާއަކު ތިން ދުވަހު ރާއްޖެއިން ޕްރެކްޓިސް ކުރަމުން ދިޔައީ، ޗައިނާގައި މެޗު ނުކުޅެވޭނަމަ ނިއުޓްރަލް ވެނޫއެއްގައި މެޗު ކުޅުމަށެވެ.\nމިދިޔަ އަހަރު ޑިސެމްބަރު 19 ވަނަ ދުވަހު ޗައިނާގެ ވުހާން އިން ފެނުނު ކޮވިޑް-19 ގެ ބަލި މަޑުކަން އޭރު އެ ގައުމުގައި ދިޔައީ ބާރު ސްޕީޑްގައި ފެތުރެމުންނެވެ. އެހެންވެ ފެބްރުއަރީ މަހު އޭއެފްސީން ނިންމީ އެ މެޗު ތައިލެންޑްގައި ކުޅުމަށެވެ. ނަމަވެސް މާޗް މަސް ފެށުނު ފަހުން އޭޝިއާގެ އެހެން ސަރަހައްދުތަކަށް ވެސް ބަލިމަޑުކަން ފެތުރުމުން ފީފާއިން ނިންމީ ވޯލްޑް ކަޕް ކޮލިފިކޭޝަންގެ ހުރިހާ މެޗުތަކެއް ސަސްޕެންޑް ކުރުމަށެވެ.\nސަސަޕެންޑް ކުރި މެޗުތަކުގެ ތެރޭގައި ސީރިއާ އާ ދެކޮޅަށް މާލޭގައި މާޗް މަހުގެ 31 ވަނަ ދުވަހު ކުޅެން ހަމަޖެހިފައިވާ މެޗު އަދި އޭރު ޝެޑިއުލްކޮށްފައި އޮތް ގޮތުން މާދަމާ ފިލީޕީންސްގައި ރާއްޖެއިން އެ ގައުމާ ދެކޮޅަށް ކުޅޭ ގޮތަށް އޮތް މެޗުވެސް ސަސަޕެންޑް ކުރީ އެވެ.\nމި ހަފަުތާގައި އޭއެފްސީން ވަނީ މެޗުތައް އަލުން ރީ ޝެޑިއުލް ކޮށްފަ އެވެ. ޗައިނާ އާއި ރާއްޖޭގެ މެޗު މިހާރު ކުޅެން ހަމަޖެހިފައި ވަނީ އޮކްޓޯބަރު މަހުގެ އަށް ވަނަ ދުވަހު އެވެ.\nރާއްޖޭގައި ކުޅުނު މެޗުން 5-0 ން ޗައިނާ މޮޅުވި ނަމަވެސް ކޮލިފިކޭޝަންގައި ޗައިނާގެ ނަތީޖާތައް ރަނގަޅު ނުވުމުން އެ ޓީމުގެ ކޯޗް ކަމުން އިޓަލީގެ މާސެލޯ ލިއްޕީ މިދިޔަ އަހަރު އިސްތިއުފާ ދިނެވެ. އެއީ މިދިޔަ އަހަރު ޗައިނާގެ ކޯޗް ކަމުން އޭނާ އިސްތިއުފާ ދިން ދެ ވަނަ ފަހަރެވެ. ރާއްޖޭގެ ކުރީގެ ކޯޗް ޕީޓާ ޝެގަޓް މަގާމުން ވަކި ކުރީ ޑިސެމްބަރު މަހު ނޭޕާލްގައި ބޭއްވި ސައުތު އޭޝިއަން ގޭމްސްގައި ހޯދި ދަށް ނަތީޖާތަކުގެ ސަބަބުންނެވެ. ޗައިނާގެ ކޯޗް ކަމަށް ޖަނަވަރީ މަހު ހަމަޖެއްސީ އެވަޓަން އަށް ކުރިން ކުޅުނު ޗައިނާ މިޑްފީލްޑާ ލި ޓައި އެވެ.\nޗައިނާގެ ހޯމް މެޗަށް ފަހު، ސީރިއާ ދެކޮޅަށް މާލޭގައި ކުޅެން ހަމަޖެހިފައި ވަނީ އޮކްޓޯބަރު 13 ގަ އެވެ. ފިލިޕީންސްގައި އެ ގައުމާ ދެކޮޅަށް ކުޅޭ މެޗު ތާވަލު ކޮށްފައި ވަނީ ނޮވެމްބަރު 17 އަށެވެ.\nއޭއެފްސީ ގައުމީ ފުޓްބޯޅް ޓީމް އެފްއޭއެމް


Bathala Island: Sandies Bathala ge namah\nބަތަލާ އައިލެންޑް ރިސޯޓް\nބަތަލާ އައިލެންޑް ސޭންޑީޒް ބަތަލާގެ ނަމުގައި ހުޅުވައިފި\nބަތާލާ އައިލެންޑް: ރީބްރޭންޑް ކުރީ ހަތަރު ތަރީގެ ހޮޓަލެއްގެ ގޮތުގައި\nތްރީއޭ އިން ކުރިން ހިންގި ބަތަލާ އައިލެންޑް، "ސޭންޑީޒް ބަތަލާ" ގެ ނަމުގައި ބްރޭންޑްކޮށް އަލުން ހުޅުވައިފި އެވެ.\nބަލަތާ އައިލެންޑް "ސޭންޑީޒް ބަތަލާ" އަށް ބްރޭންޑް ކޮށްފައި މި ވަނީ ތްރީއޭ ކުންފުނިން މިދިޔަ އަހަރު މި ރިސޯޓު ސުވިޒަލެންޑުގެ ޕްލޭން ހޮޓެލް ހޮސްޕިޓަލިޓީ ގްރޫޕަށް ކުއްޔަށް ދިނުމާ ގުޅިގެންނެވެ. ތިން ތަރީގެ މި ރަށް އެ ކުންފުނިން ކުއްޔަށް ނަގައި ރިސޯޓަށް ބޮޑު ބަދަލެއް ގެނެސް މިހާރު ވަނީ ހަތަރު ތަރީގެ ރިސޯޓަކަށް ބަދަލު ކޮށްފަ އެވެ.\nޕްލޭން ހޮޓެލް ހޮސްޕިޓަލިޓީ ގްރޫޕުން މި ރަށަށް ގެނެސްފައިވާ އެންމެ ބޮޑު އެއް ބަދަލަކީ ރަށުގައި މޫދު ކޮޓަރި ތަކެއް އެޅުމެވެ. ކުރިން މި ރިސޯޓަކީ މޫދު ކޮޓަރި ހުރި ރިސޯޓެއް ނޫންނެވެ. ނަމަވެސް މިހާރު މި ރިސޯޓުގައި މޫދު ކޮޓަރި އާއި ބީޗު ކޮޓަރިތައް ހިމެނޭ ގޮތަށް ޖުމުލަ 73 ކޮޓަރި ހުރެ އެވެ.\nބަލަތާ އައިލެންޑަކީ ވެލާނާ އިންޓަނޭޝަނަލް އެއާޕޯޓް (ވީއައިއޭ) އިން ފުރައިގެން 15 މިނެޓުން ދެވޭ ރާސްތާއެއްގައި އޮންނަ ރިސޯޓެކެވެ. ކުރިން މިއީ ޑައިވިން ކުރަން އަންނަ މީހުންގެ މެދުގައި މަގުބޫލު ރިސޯޓެކެވެ. ރިސޯޓު އަލުން ހުޅުވިއިރު، ޑައިވް ސެންޓަރާއި ދިވެހި ކެއުންތައް ހިމެނޭ ރެސްޓޯރެންޓުތައް އަދި ޖިމް ފަދަ ގިނަ ވަސީލަތްތަކެއް ހުރެ އެވެ.\nމި ރިސޯޓު މިހާރު ހިންގާ ޕްލޭން ހޮޓެލް ހޮސްޕިޓަލިޓީ ގްރޫޕުން ރާއްޖޭގައި އިތުރު ދެ ރިސޯޓު ވެސް ހިންގަ އެވެ. އެއީ އދ. އަތޮޅުގައި ހިންގާ ޑައިމަންޑްސް ތުނޑުފުއްޓާއި ޑައިމަންޑްސް އަތުރުގާ އެވެ.\nޓޫރިޒަމް މިނިސްޓްރީގެ ތަފާސް ހިސާބުތައް ދައްކާ ގޮތުގައި މި އަހަރު ވަނީ 12 ރިސޯޓެއް ހުޅުވާފަ އެވެ. މީގެ އިތުރުން 120 ޓޫރިޒަމް ޕްރޮޕަޓީސްގެ މަސައްކަތް ކުރިއަށް އެބަދެ އެވެ.\nޓޫރިޒަމް ރިސޯޓް ބަތަލާ އައިލެންޑް ރިސޯޓް


Sheesha in addu gai installment ah cycle dhookuran fashaifi | Mihaaru\nއައްޑޫގައި ހުންނަ ޝީޝާގެ ޝޯރޫމް: އެ ކުންފުނިން ވަނީ ފުރަތަމަ ފަހަރަށް އައްޑޫގައި ސައިކަލް އިންސްޓޯލްމަންޓަށް ދޫކުރަން ފަށާފައި. ފޮޓޯ: ޝީޝާ\nއައްޑޫގައި ވެސް ޝީޝާއިން ސައިކަލް އިންސްޓޯލްމަންޓަށް ދެނީ\n06 ސެޕްޓެމްބަރ 2016 - 21:175comments\nރާއްޖޭގައި އެންމެ ފުޅާދާއިރާގައި ސައިކަލުގެ ވިޔަފާރިކުރާ ކުންފުނީގެ އޮފިޝަލަކު މިއަދު ވިދާޅުވީ އައްޑޫގައި ސައިކަލް އިންސްޓޯލްމަންޓަށް ދޫކުރުމުގެ އިތުރުން "ވިންސްޓޯލްމަންޓް"ގެ ނަމުގައި މިމަހުގެ ތިނަކުން އަންނަ ޑިސެމްބަރު މަހުގެ ތިނެއްގެ ނިޔަލަށް ހާއްސަ ޕްރޮމޯޝަނެއް ވެސް ކުރިޔަށްދާނެ ކަމަށެވެ.\nޝީޝާގެ މާލޭ ޝޯރޫމްގައި ބަހައްޓާފައިވާ ސައިކަލްތަކެއް: އެ ކުންފުނިން ވަނީ ތިން މަސް ދުވަހުގެ ހާއްސަ ޕްރޮމޯޝަނެއް ފަށާފައި. ފޮޓޯ: ޝީޝާ\n"އަޅުގަނޑުމެން އަލަށް މި ފެށީ ސައިކަލް އިންސްޓޯލްމަންޓަށް ދޫކުރަން. މި މަހު މި ފެށި ޕްރޮމޯޝަންގައި އައްޑު އާއި މާލޭގެ ފިހާރައިން ސައިކަލް ގަންނަ ފަރާތްތަކަށް ބައިވެރިވެވޭނެ،" އޭނާ ވިދާޅުވި އެވެ.\nއޮފިޝަލް ވިދާޅުވީ އަލަށް ފެށި ޕްރޮމޯޝަންގައި މިހާރު އިންސްޓޯލްމަންޓަށް ފައިސާ ދައްކަމުންދާ ފަރާތްތަކަށް ވެސް ބައިވެރިވެވޭނެ ކަމަށެވެ. އަދި އެ ޕްރޮމޯޝަން ތެރޭގައި އިންސްޓޯލްމަންޓަށް ފައިސާ ދައްކާ ކޮންމެ ފަހަރަކު ކޫޕަން ލިބުމުގެ އިތުރުން ޑިސްކައުންޓާއި ފުރަތަމަ ސާވިސް މުޅިން ހިލޭ ވުމުގެ ފުރުސަތު ލިބޭނެ ކަމަށް އޭނާ ވިދާޅުވި އެވެ.\nތިން މަހަށް ދެމިގެންދާ އެ ޕްރޮމޯޝަންގައި ކޮންމެ މަހަކު ނަސީބުވެރި ފަރާތެއް ހޮވާ ގޮތަށް ވަނީ ހަމަޖައްސައިފަ އެވެ. އެ ގޮތުން ހޮވޭ ފަރާތަށް އިންސްޓޯލްމަންޓްގެ ބަކީ ދައްކަންޖެހޭ ބައި މުޅިން ހިލޭ ކުރެވޭނެ ކަމަށް ޝީޝާ އިން ބުންޏެވެ.\nޝީޝާއިން އައްޑޫގައި ހިންގާ ޝޯރޫމް ތެރޭގައި ސައިކަލްތަކެއް ބަހައްޓާފައި: އެތަނުން ވެސް މިހާރު އިންސްޓޯލްމަންޓަށް ސައިކަލް ދޫކުރޭ. ފޮޓޯ: ޝީޝާ\nޝީޝާ އައްޑޫ އައުޓްލެޓް ހުޅުވީ 2006 ވަނަ އަހަރު އެވެ.\nއެ ކުންފުނިން ބުނީ އެ ޕްރޮމޯޝަން ކުރިއަށް ގެންދަނީ ޝީޝާ އިންޓޯލްމަންޓް މާލެ އަދި ޝީޝާ އައްޑޫ އައުޓްލެޓްގައި ކަމަށެވެ.\nއިތުރު ލިޔުންތައް އައްޑޫ ދަތުރުފަތުރު ޝީޝާ ސައިކަލް\n"އެޕްރިލް ފެސްޓް"ގެ ނަމުގައި ހާއްސަ ޕްރޮމޯޝަނެއް


Raees aai naibu raees maalee bayaan haama kuravvaifi | Mihaaru\nރައީސް އިބްރާހިމް މުހައްމަދު ސޯލިހް ކެބިނެޓް ބައްދަލުވުމެއްގައި\nރައީސް އާއި ނައިބު ރައީސް އަދި ވަޒީރުން މާލީ ބަޔާން ހާމަކުރައްވައިފި\n11 ޖެނުއަރީ 2019 - 00:38 65 comments\nރައީސް އޮފީހުގެ ވެބްސައިޓުގައި އާންމުކޮށްފައިވާ، ރައީސްގެ މާލީ ބަޔާނުން ދައްކަނީ އެމަނިކުފާނުގެ މިލްކިއްޔާތުގައި އޮތީ، އުފަން ރަށް، ޅ. ހިންނަވަރުގައި އޮތް ބަންޑާރަ ގޯތި "ނޫރާނީ" އެކަންޏެވެ. އަދި ރައީސްކަމަށް އިންތިޚާބުވުމުގެ ކުރިއަށް ހިނގި ހަ މަސް ދުވަހުގެ އާމްދަނީއަކީ 1،532،680ރ. އެވެ. އެއީ މުސާރަ އާއި އެލަންވަންސްގެ ގޮތުގައި ލިބިވަޑައިގެންފައިވާ އާމްދަނީ އެވެ. އޭރު އެމަނިކުފާނަކީ ރައްޔިތުންގެ މަޖިލީހުގެ ހިންނަވަރު ދާއިރާގެ މެންބަރެވެ. ރައީސްގެ އެއްވެސް ދަރަންޏެއް ނެތެވެ.\nނައިބު ރައީސް ފައިސަލްގެ މިލްކިއްޔާތު 17،470،000ރ. އަށް އަރަ އެވެ. އެއި އުފަން ރަށް ފުވައްމުލަކުގައި ހުރި 10،500،000ރ.ގެ "މިލޭނިއަމް" ގެ، ހުޅުމާލޭ ވަން އެވެނިއުގެ 6،200،000ރ. ގެ ދެ އެޕާޓްމަންޓް، 500،000ރ. ގެ ދެ ކާރު އަދި 270،000ރ. ގެ އަގު ހުރި ހަ ސައިކަލެވެ.\nނައިބު ރައީސްކަމާ ހަވާުލުވެ ވަޑައިގަތުމުގެ ކުރިން ހަ މަސް ދުވަހުގެ ތެރޭގައި އާމްދަނީ އަށް 1،710،000ރ. ލިބިވަޑައިގެންފައިވެ އެވެ. އެއީ މުސާރަ އާއި އެލަވަންސްގެ ގޮތުގަ އެވެ. ފައިސަލް އަކީ އޭރު ރައްޔިތުންގެ މަޖިލީހުގެ ކާށިދޫ ދާއިރާގެ މެންބަރުގެ އިތުރުން، ވިޔަފާރިތައް ވެސް ކުރެއްވި ބޭފުޅެކެވެ. ނައިބު ރައީސްގެ ވެސް އެއްވެސް ދަރަންޏެއް ނެތެވެ.\nކެބިނެޓްގެ މެންބަރުން ވެސް އެ ބޭފުޅުންގެ ވިޔަފާރި އާއި މިލްކިއްޔާތު ހާމަކުރައްވާފައި ވާއިރު، ޓްރާންސްޕޯޓް މިނިސްޓަރު އައިޝަތު ނަހުލާގެ މާލީ ބަޔާން ޝައުގުވެރި އެވެ. އޭނާ އަކީ ރާއްޖޭގެ އެންމެ މުއްސަނދިންގެ ތެރޭގައި ހިމެނިވަޑައިގަންނަވާ، ރައްޔިތުންގެ މަޖިލީހުގެ ރައީސް ރައީސް ގާސިމް އިބްރާހިމްގެ އަނބިކަނބަލެއް ނަމަވެސް މިލްކިއްޔާތުގައި އެކައްޗެއް ވެސް ނެތެވެ. ވިލާ ކުންފުނީގެ ބާނީ ގާސިމްގެ އަނބިކަނބަލުން ނަހުލާ އަށް، މަގާމުގެ ހަ މަސް ކުރިން ލިބިވަޑައިގެންނެވި ހަމައެކަނި އާމްދަނީއެއް ކަމަށް އޮތީ އެސްޓީއޯގެ ހިއްސާގެ ފައިދާ އަށް ލިބިވަޑައިގެންނެވި 2،443.40ރ. އެވެ. ނަހުލާގެ ވެސް އެއްވެސް ދަރަންޏެއް ނެތެވެ.\nޓޫރިޒަމް މިނިސްޓަރު އަލީ ވަހީދަށް މަގާމުގެ ހަ މަސް ކުރީގެ އާމްދަނީ އަށް ކުލީގެ ގޮތުގައި 150،000ރ. ލިބިވަޑައިގެންފައިވެ އެވެ. އަދި މިލްކިއްޔާތުގައި 5.4 މިލިއަން ރުފިޔާގެ ގޯއްޗެއް ހުޅުމާލޭގައި އެބަ އޮތެވެ.\nހޯމް މިނިސްޓަރު އިމްރާން އަބްދުﷲ އަށް، މަގާމުގެ ހަ މަސް ކުރިން އެއްވެސް އާމްދަނީއެއް ލިބިވަޑައިގެންފައެއް ނުވެ އެވެ. އެ މަނިކުފާނު އޭރު ހުންނެވީ ޓެރަރިޒަމްގެ ކުށުގައި ޖަލުގަ އެވެ. ނަމަވެސް މިލްކިއްޔާތުގައި، ހުޅުމާލޭ އަމީން އެވެނިއު އިން 2.5 މިލިއަން ރުފިޔާގެ އެޕާޓްމަންޓަކާއި 50،000ރ.ގެ ސައިކަލެއް އެބަހުއްޓެވެ.\nކެބިނެޓް - The President's Office\nވަޒީރުންގެ މާލީ ބަޔާންތައް\nއާޓްސް، ކަލްޗާ އެންޑް ހެރިޓޭޖް މިނިސްޓަރު ޔުމްނާ މައުމޫނަށް، މަގާމުގެ ހަ މަސް ކުރީގެ ޖުމުލަ އާމްދަނީ އަކީ ފިހާރައިގެ ކުލީގެ ގޮތުގައި ލިބިވަޑައިގެންފައިވާ 210،000ރ. އެވެ. މިލްކިއްޔާތުގައި ޗާންދަނީ މަގު 1/29 ނަންބަރު ފިހާރަ އާއި ދެ ކުންފުންޏެއްގެ ހިއްސާ އެބަ އޮތެވެ. އަދި ދަރަނީގެ ގޮތުގައި، ޗާންދަނީ މަގު 1/29 ނަންބަރު ފިހާރައިގެ މައްސަލާގައި ސިވިލް ކޯޓުން ކޮށްފައިވާ ހުކުމަކާ ގުޅިގެން ދައްކަންޖެހޭ 533،544.58ރ. އެބަ އޮތެވެ. ނަމަވެސް އެ ހުކުމް އިސްތިއުނާފުކޮށްފައި ވާތީ ހުކުމް ތަންފީޒުކުރުން އޮތީ ފަސްކޮށްފަ އެވެ.\nރައީސުލްޖުމްހޫރިއްޔާގެ އޮފީހުގެ އިސް ބޭފުޅުން - The President's Office\nރައީސް އޮފީހުގެ އިސް ބޭފުޅުންގެ މާލީ ބަޔާންތައް\nރައީސް އާއި ނައިބު ރައީސްގެ އިތުރުން ރައީސް އޮފީހުގެ ސިޔާސީ މަގާމުތަކުގައި ތިއްބެވި 26 ބޭފުޅެއްގެ މާލީ ބަޔާންތައް ވެސް ވަނީ ހާމަކުރައްވައިފަ އެވެ.\nސަރުކާރުގެ އިސް މަގާމުތަކަށް ރައީސް އައްޔަނުކުރައްވާ ބޭފުޅުންގެ މާލީ ބަޔާންތައް ހާމަކުރުމުގެ މަސައްކަތުގެ ތެރެއިން، ދައުލަތުގެ ވުޒާރާތަކުގެ އިސް މަގާމުތަކަށް އައްޔަނު ކުރައްވާފައިވާ ބޭފުޅުންނާއި، ދައުލަތުގެ ކުންފުނިތަކުގެ އިސް މަގާމުތަކަށް އައްޔަނު ކުރައްވާފައިވާ ހުރިހާ ބޭފުޅުން ވެސް ކުރިއަށް އޮތްތާނގައި މާލީ ބަޔާންތައް ހާމަކުރައްވަމުން ގެންދަވާނެ ކަމަށް ރައީސް އޮފީހުން ބުންޏެވެ. އަދި ހުރިހާ މާލީ ބަޔާންތައް ރައީސް އޮފީހުގެ ވެބްސައިޓްގައި ޝާއިއުކޮށް އަހަރަކު އެއްފަހަރު އަޕްޑޭޓްކުރާނެ ކަމަށް ވެސް ބުންޏެވެ.\nއިތުރު ލިޔުންތައް ރައީސް އިބްރާހިމް މުހައްމަދު ސޯލިހް ނައިބު ރައީސް ފައިސަލް ނަސީމް ކެބިނެޓް ސިޔާސީ މަގާމުތައް ވަޒީރުން ސަރުކާރު


Priyanka 'Bharat' dhookolla Nick aa engage koffi!\nޕްރިޔަންކާ 'ބާރަތު' ދޫކޮށްލާ، ނިކްއާ އެންގޭޖް ކޮށްފި\nބާރަތު ދޫކޮށްލިކަން ފިލްމްގެ ޑައިރެކްޓަރ ވަނީ ޔަގީން ކޮށްދީފައި\nބައިނަލްއަގްވާމީ މީޑިއާތަކުން ވެސް ވަނީ މި ދެ މީހުން އެންގޭޖް ކޮށްގެން އުޅޭ ކަމަށް ބުނެފައި\nކ. މާލެ 27 ޖުލައި 2018 | ހުކުރު 15:06 6,822\nޕްރިޔަންކާ ޗޯޕްޅާ އާއި ނިކް ޖޯނަސް - ގޫގުލް\nފިލްމް "ބާރަތު" ގައި ސަލްމާން ޚާނާ އެކު ލީޑްރޯލު ކުޅުމަށް ހަމަޖައްސާފައިވާ ޕްރިޔަންކާ ޗޯޕްޅާ އެ ފިލްމް ދޫކޮށްލައިފިއެވެ.\nއަލީ އައްބާސް ޒަފަރު ޑައިރެކްޓްކުރާ މިފިލްމް ޕްރިޔަންކާ ދޫކޮށްލިކަން އޭނާ ވަނީ ޔަގީން ކޮށްދީފައެވެ.\nއަލީ އައްބާސް ޒަފަރު ކޮށްފައިވާ ޓްވީޓެއްގައި ވަނީ ޕްރިޔަންކާ މި ފިލްމް ނުކުޅެ، ދޫކޮށްލާފައި ވަނީ "ވަރަށް ވަރަށް ޚާއްސަ ސަބަބަކާ ހުރެ" ކަމަށާއި ޕްރިޔަންކާ އެވާހަކަ ބުނެފައި ވަނީ އެންމެ ފަހު ވަގުތު ކަމަށެވެ. އަދި އެންމެން ވެސް ޕްރިޔަންކާއަށްޓަކައި ވަރަށް އުފާވާ ކަމަށް ޒަފަރު ވަނީ ބުނެފައެވެ. 'ބާރަތު'ގެ ޓީމުން ޕްރިޔަންކާ އަށް އުފާވެރި ދިރިއުޅުމަކަށް އެދޭ ކަމަށް ވެސް ޒަފަރުގެ ޓްވީޓްގައި ވެއެވެ.\nފާއިތުވެ ދިޔަ މަސްތަކުގައި ޕްރިޔަންކާ އާއި ނިކްގެ ލޯބީގެ ވާހަކަ ވަނީ މުޅި އިންޓަނެޓްގައި ފެތުރިގެން ގޮސްފައެވެ. ޕްރިޔަންކާ އާއި ނިކް ޖޯނަސް އެންގޭޖްކޮށްފައިވާ ކަމަށް އިންޓަނޭޝަނަލް ސައިޓްތައް ކަމަށްވާ "ޕީޕަލް" އަދި "އީ ރިޕޯޓް" ގައި ވެސް ވަނީ ބުނެފައެވެ. ރިޕޯޓްތައް ބުނާ ގޮތުން ނިއު ޔޯކްގައި ބޭއްވި މެޓްގާލާ 2017 އިން ދިމާވި މި ދެ މީހުންގެ ގުޅުން އާ ހަރުފަތަކަށް ގެންގޮސްފައި ވަނީ މި ހުސްވި ހަފްތާގައި ލަންޑަންގައި ޕްރިޔަންކާގެ 36 އުފަންދުވަސް ފާހަގަކުރި ހަފްލާގައެވެ. މި ހަފްލާގައި ނިކް 25، އާއި އޭނާގެ ބޭބެ ޖޯއީ އާއި އޭނާގެ ގާލްފްރެންޑް އެކްޓްރެސް ސޯފީ ވަނީ ބައިވެރި ވެފައެވެ.\nމިދިޔަ ޖޫން މަހުގެ ތެރޭގައި ނިކް ވަނީ އިންޑިއާއަށް ގޮސްފައެވެ. އެދަތުރުގައި ޕްރިޔަންކާގެ ކޮއްކޮ ސިދާތު އާއި ކަޒިން ޕްރިނީތީ ޗޯޕްޅާއާ އެކު ޕްރިޔަންކާ އާއި ނިކް ވަނީ ގޯއާގައި ޗުއްޓީ ހޭދަކޮށްފައެވެ. އެދަތުރުގައި ޕްރިޔަންކާ ވަނީ އޭނާގެ މަންމަ މަދޫ ޗޯޕްޅާ އަށް ނިކް ތައާރަފްކޮށްދީފައެވެ. ނަމަވެސް އޭރު މަދޫ ބުނެފައި ވަނީ ނިކްއާ ބެހޭ ގޮތުން އެއްޗެއް ބުނަން މާ އަވަސް ކަމަށެވެ. ނިކްއާއި ދިމާވެފައި ވަނީ ރޭގަނޑުގެ ކެއުމެއްގެ ތެރެއިން ކަމަށާއި އެތަނުގައި އޭނާ ނުދަންނަ ގިނަ މީހުން ތިބުމުގެ ސަބަބުން ނިކްއާ ވާހަކަދައްކަން ފުރުސަތު ނުލިބުނު ކަމަށް މަދޫ ވަނީ ބުނެފައެވެ.\nދާދި ފަހުން ނިކް އާއި ޕްރިޔަންކާ އެއްވަތަރުގެ އަނގޮނޓިއެއް އަޅައިގެން އުޅެނިކޮށް ވަނީ ފެނިފައެވެ.\nޕްރިޔަންކާ މިވަގުތު ހުރީ އިންޑިއާގައި ކަމަށް ޚަބަރުތައް ބުނެއެވެ. އޭނާ ކުޅޭ ސޮނާލީ ބޯސްގެ ފިލްމް "ސްކައި އިޒް ޕިންކް"ގެ ގެ ޝޫޓިން ވަރަށް އަވަހަށް ފެށުމަށް ވަނީ ހަމަޖެހިފައެވެ. މި ފިލްމްގައި ޕްރިޔަންކާއާ އެކު ލީޑް ރޯލުން ފެނިގެން ދާނީ ފަރްޚާން އަޚްތަރެވެ.\n"ބާރަތު" ގައި ޕްރިޔަންކާ ފެނިގެންދިޔަ ނަމަ މި ފިލްމް ވެގެންދާނީ ސަލްމާން ޚާނާ އެކު އޭނާ ކުޅޭ ހަތަރު ވަނަ ފިލްމަށެވެ. މި ދެތަރިން އެކުގައި އެންމެ ފަހުން ފެނިފައި ވަނީ މީގެ 11 އަހަރު ކުރިން ކުޅުނު ފިލްމް "ގޯޑް ތުސީ ގްރޭޓް ހޯ" އިންނެވެ.\nޚަބަރެއް ނުވަތަ މައުލޫމާތެއް ރާއްޖެއެމްވީ އަށް ދެއްވުމަށް [email protected]v އަށް އީމެއިލް ކުރައްވާ ނުވަތަ 9110099 ނަންބަރަށް ގުޅުއްވާ.


Rocket Woman: Riha kahkaigen, dhiyaee MARS ah\nރޮކެޓް ވުމަން: ރިހަ ކައްކައިގެން، ދިޔައީ މާސްއަށް\nދަކްޝަޔާނީ: ކޮންމެ ދުވަހަކު އޮފީހަށް ދަމުން ހެނދުނާއި ރޭގަނޑު އަށް މީހުނަށް ކައްކާފައި ކާންދޭ --\nޖައްވީ އުޅަނދެއް އޯބިޓް ތެރޭގައި ދައުރުވަމުންދާ ގޮތް ދިރާސާކޮށް ބަލަމުން، އަށް މީހުނަށް ހެނދުނާއި ރޭގަނޑު ކާންދީ ގޭތެރޭގެ ހުރިހާ ކަމެއް ބެލެހެއްޓިދާނެ ހެއްޔެވެ؟ ބީޕީ ދަކްޝަޔާނީ މިކަން ކުރި އެވެ. އޭނާގެ ދުވަސް ފެށެނީ ކޮންމެ ދުވަހަކު ފަތިހު ފަހެއް ޖަހާއިރު އެވެ. އޭނާއަކީ އިންޑިއާގެ ޖައްވީ އިދާރާގައި ފްލައިޓް ޑައިނެމިކްސް އެންޑް ސްޕޭސް ނެވިގޭޝަންގެ ވަޒީފާ އަދާކުރި މީހެކެވެ.\nދަކްޝަޔާނީ މަޝްހޫރުވީ ރެކޮޓް ވުމަން ނުވަތަ ވުމަން ފްރޮމް މާސްގެ ނަމުންނެވެ. ތިރިން ތި ފެންނަ ފޮޓޯއަކީ މީގެ ހަތަރު އަހަރުކުރިން އިންޑިއާގެ ޖައްވީ އުޅަނދެއް ފުރަތަމަ ފަހަރަށް ކާމިޔާބުކަމާއެކު މާސްގެ އޯބިޓުގެ ތެރެއަށް ވަނުމާއެކު އެކަމަކުގެ އުފާފާޅުކުރަމުންދާ މަންޒަރު ފެންނަ ފޮޓޯއެކެވެ. އެ ކާމިޔާބު މަސައްކަތުގެ ހަގީގީ މޭސްތިރިންނަކީ މި އަންހެނުންނެވެ.\nއިންޑިއާގެ ޖައްވީ އުޅަނދެއް ފުރަތަމަ ފަހަރަށް ކާމިޔާބުކަމާއެކު މާސްގެ އޯބިޓުގެ ތެރެއަށް ވަނުމާއެކު އެކަމަކުގެ އުފާފާޅުކުރަމުންދަނީ --\nދަކްޝަޔާނީއަކީ މި ވަރުގަދަ އަންހެނުންގެ ތެރެއިން އެކަކެވެ. މި ޓީމުގެ ރޫހާނީ ލީޑަރަކީ އޭނާ އެވެ. އެ ޖައްވީ އުޅަނދު ދާއްވީ މިސްރާބައި އެ މިސްރާބުން ބޭރުވިޔަ ނުދިނުމަށް ކުރަންޖެހުނު ހުރިހާ މަސައްކަތެއް ކުރުމުގައި މި ޓީމުގެ މުގުލުގައި ހުރީ އޭނާ އެވެ. އެމީހުން ސިފަކުރާ ގޮތުގައި އެ މަސައްކަތަކީ އިންޑިއާގައި ހުރެފައި ފޮނުވާލި ގޮލްފް ބޯޅައެއް، ލޮސް އެންޖެލަސްގައި އިން ހޮރަކަށް ފޮނުވާލުންހާއި އުނދަގޫ ކަމެކެވެ.\nސައިންސްއާއި ޖައްވީ ތަފާތު އިލްމުތަކަށް އޭނާގެ ޝައުގުވެރިކަން ކުޑައިރުއްސުރެ ހުރެ އެވެ. އިންޑިއާގެ ކަރްނަކާޓާގެ އަވަށަކަށް އުފަން ދަކްޝަޔާނީ، މި ދާއިރާއިން ކުރިއަށް ދިއުމަށް ދުށް ހުވަފެން ހަގީގަތަކަށް ހެދުމަށް އެންމެ ބޮޑު ހިތްވަރެއްދިނީ އޭނާގެ ބައްޕަ އެވެ. މި ހުވަފެނުގައި އުއްމީދުގެ ހިތްވަރު ޖައްސައިދިނީ، އޭނާގެ ގެ ކައިރީގައި އުޅުނު އަވައްޓެރި އަންހެނެކެވެ. އެ އަންހެން މީހާއަކީ އޭރު އެ އަވަށުގައި އިންޖީނިއަރިން ކިޔައިވެގެން ހުރި ހަމައެކަނި މީހާ އެވެ.\nއެއީ ފަސްދޮޅަހުގެ އަހަރުތަކެވެ. އަންހެނުން ކުދިން ތައުލީމު އުނގެނުމަކީ އޭރު އެހާ މުހިންމު ކަމެއް ކަމަކަށް ގިނަ މީހުން ނުދެކެވެ. އެކަމަކު ދަކްޝަޔާނީ ބައްޕަ - އެކައުންޓެންޓެއްގެ ވަޒީފާ އަދާކުރި މީހެއް - ގެ ވިސްނުމާއި މުޅިން ހިލާފެވެ. އޭނާ ބޭނުންވީ ދަކްޝަޔާނީއަށް މަތީ ތައުލީމު ދިނުމަށެވެ. އިންޖީނިއަރިންގެ ދާއިރާއިން ޑިގްރީ ފެންވަރަށް ދަކްޝަޔާނީއަށް ކިޔަވައިދިނެވެ. އެ އަހަރު ޑިގްރީ ކޯހުން އެންމެ މަތިން ފާސްވީވެސް އެނާ އެވެ.\nދަކްޝަޔާނީ މަސައްކަތްކުރާ، އިސްރޯގައި މާސްގެ އޮބިޓަށް ފޮނުވި އުޅަނދު މޮނީޓާކުރާ ތަން --\nޑިގްރީއަށްފަހު ބައްޕައާއި ދެމެދުގައި އެކަމަކު ދެބަސްވުންތަކެއް އުފެދުނުވެ. އެއީ ދަކްޝަޔާނީ މާސްޓާ ޑިގްރީއަށް ކިޔަވަން ބޭނުންވުމުން އޭނާގެ ބައްޕަ އެކަމާއި ދެކޮޅު ހެދުމުންނެވެ. ޑިގްރީއަކުން އަންހެން ކުއްޖަކަށް ފުދޭނެ ކަމަށް އޭނާގެ ބައްޕަ ބުންޏެވެ. ނަމަވެސް އޭނާ ގޮތެއް ދުލެއްނުކުރި އެވެ. މާސްޓާސް ޑިގްރީ ކޯސް ހަދާއި އެ ކޯހުންވެސް އެންމެ މަތީ ފާސް ހޯދި އެވެ. އެ ކޯހަށްފަހު ކޮލެޖެއްގައި ހިސާބު ޓީޗަރެއްގެ ވަޒީފާ އަދާކުރި އެވެ.\nއެކަމަކު ސައިންސާއި ޖައްވީ ކަންކަމަށް ދަކްޝަޔާނީގެ އޮތް ޝައުގުވެރިކަމަށް ކުޑަވެސް ބަދަލެއް ނާދެ އެވެ. އެ ދާއިރާއާއި ގުޅުންހުރި ވަޒީފާއެއް އަދާކުރުމަށް އޭނާ ފެންބޮވައިގެންފައި ހުއްޓާއި އިންޑިއާގެ ޖައްވީ އިދާރާ، އިސްރޯއިން ވަޒީފާއެއް ލިބުނެވެ. އެއީ 1984 ވަނަ އަހަރު އެވެ. އޭނާގެ ވަޒީފާއަކަށްވީ އޯބިޓަލް ޑައިނެމިކްސް ނުވަތަ ޖައްވީ އުޅަނދުތަކުގައި ހުންނަ މައްސަލަތައް ދެނެގަތުމުގެ ވަޒިފާއެކެވެ. މިއަދު އޭނާއަކީ އެ ދައިރާއިން ސްޕެޝަލިސްޓެކެވެ.\nދަކްޝަޔާނީ އާއި އޭނާގެ ފިރިމީހާ --\nދަކްޝަޔާނީ އާއި އޭނާގެ ދެ ކުދިން ކުޑައިރުގައި --\nދަކްޝަޔާނީއަށް އިތުރު ވަޒީފާއެއްވެސް ހަވާލުކުރި އެވެ. އެއީ ކޮމްޕިއުޓާ ޕްރޮގުރާމިންގެ ވަޒިފާއެކެވެ. ނަމަވެސް އެކަންވީ އޭނާއަށް އެންމެ އުނދަގޫ މަސައްކަތަށެވެ. ސަބަބަކީ އެއީ އޭނާއަށް ކޮމްޕިއުޓަރެއް ހަމަ ލޮލަށް ފެނުނު ފުރަތަމަ ފަހަރަށްވުމުންނެވެ. އޭރު އިންޑިއާގައި އާންމުންގެ މީހުން ކޮމްޕިއުޓަރު ބޭނުންކޮށެއް ނޫޅެ އެވެ. ކޮމްޕިއުޓަރާއި ކުޅެން އެނާ ދަސްކުރީ އެކަމާއި ގުޅުންހުރި ފޮތްތައް ކިޔައިގެންނެވެ.\nއިސްރޯގައި ދަކްޝަޔާނީ ވަޒީފާ އަދާކުރަން ފެށިތާއި އަހަރެއްވިތަނާހެން އޭނާގެ މައިންބަފައިން އޭނާގެ ކައިވެނި ކުރުވި އެވެ. އޭއާއެކު އޭނާއަށް ތިން ވަނަ ވަޒީފާއެއް އަދާކުރަންޖެހުނެވެ. ބޮޑު ވަޒިފާއެކެވެ. ބޮޑު ގެއެއް ބެލެހެއްޓުމުގެ ވަޒީފާ އެވެ. އޭނާގެ ފިރިމީހާ އާއި ފިރިމީހާގެ މައިންބަފައިން އަދި ފިރިމީހާގެ އެއްބަނޑުއެއްބަފާ ފަސް ކުދިންގެ ބަލަންޖެހުނީ އެވެ. އެމީހުނަށް ކާންދީ ބޯންދީ އަދި ގޭތެރޭގެ ހުރިހާ މަސައްކަތެއް ކުރީ، ކޮންމެ ދުވަހަކު އޮފީހަށް ދަމުން ވަރުބަލިކަމެއް ނެތި އެވެ.\n"ކޮންމެ ދުވަހަކު ފަތިހު ހޭލައިގެން އަހަރެން އަށް މީހުނަށް ކެވޭނެ ވަރަށް ނާސްތާ ތައްޔާރުކުރަން، އެއީ އެހާ ފަސޭހަ ކަމަކަށް ނުވި، އަނެއްކާ ނާސްތާއަށް ޗަޕަތި (އިންޑިއާ މީހުން ކާ ރޮއްޓެއް) ކޮންމެހެންވެސް ހުންނަންޖެހޭ، ރިހަ ކައްކަން ޖެހޭ، މިއީ ވަރަށް ވަގުތު ހޭދަވާ ކަންކަން، އޮފީހަށް ކޮންމެ ދުވަހަކު ދަނީ އެންމެނަށް ކައްކާ ކާންދީފައި، އަދި ރޭގަނޑު ގެއަށް އައިއްސަވެސް އެންމެނަށް ކައްކަންޖެހޭ،" ދަކްޝަޔާނީ ބުންޏެވެ.\nމާ ގިނަ އަހަރުތަކެއް ނުވެ ދަކްޝަޔާނީއަށް ކުއްޖަކުވެސް ލިބުނެވެ. އޭނާގެ ދެ ކުދިން ހުރެ އެވެ. ދެ ކުދިން ލިބުމާއެކު މަސައްކަތް އިތުރަށް ބުރަވެގެންދިޔަ އެވެ. ގިނަ ރޭތަކުގައި އޭނާއަށް ނިދޭ ވަރުވެސް ވަނީ އެކެއް ދޭއް ޖަހާ ފަހުންނެވެ. މިހާރު އެ ކުދިން ބޮޑުވެ، މަންމަ ކައިރިން މިސާލު ނަގައި، އެމެރިކާގައި އަންނަނީ ވަޒީފާ އަދާކުރަމުންނެވެ. އެ ދެ ކުދިންނަކީވެސް އިންޖީނިއަރުންނެވެ.\nދަކްޝަޔާނީ އަދިވެސް ބޭނުންވަނީ މާސްއާއި ބެހޭގޮތުން އިތުރު ދިރާސާތައް ކުރާށެވެ. އެއްކޮށް ރިޓަޔާވުމުގެ ހިޔާލެއް އޭނާ ނުގެންގުޅެވެ. އޭނާ ބުނާގޮތުގައި ހަމައެކަނި މި ވަޒީފާ އަދާކުރުމަށްޓަކައިވިޔަސް އޭނާ ދުނިޔޭގައި ހުންނަ ބޭނުންވާ ކަމަށެވެ.


London ge court eggai massala balan in gaazee akah nidhijje | Mihaaru\nލަންޑަނުގެ ކޯޓެއްގައި މައްސަލަ ބަލަން އިން ގާޒީއަކަށް ނިދިއްޖެ\n13 ފެބުރުއަރީ 2019 - 06:276comments\nމީޑިއާތަކުން ރިޕޯޓްކޮށްފައިވާ ގޮތުގައި، މައްސަލަ ކުރިއަށް ދަނިކޮށް ނިދާފައި ވަނީ ލަންޑަނުގެ ހައި ކޯޓްގެ ފެމިލީ ޑިވިޝަންގެ އަންހެން ގާޒީ ޖަސްޓިސް ޕާކާ، 68، އެވެ. އޭނާއަކީ އެ މަގާމަށް 2008 ގައި އައްޔަންކޮށްފައިވާ މީހެކެވެ.\nބީބީސީން ބުނި ގޮތުގައި ޕާކާއަކީ ފެމިލީ ކޯޓްގައި މިހާރު އިންނެވ އެންމެ ދުވަސްވީ ޖަޖެވެ.\nކޯޓްތަކާ ބެހޭ ޖުޑިޝަލް ކޮންޑަކްޓް އިންވެސްޓިގޭޝަންސް އޮފީސް (ޖޭސީއައިއޯ) އިން ބުނީ ގާޒީ ނިދި ކަމަށް ބުނާ މައްސަލައިގެ ޝަކުވާ އެތަނަށް ހުށަހަޅާފައި ވަނީ މައްސަލަ ރައްދުވާ ފަރާތުން ކަމަށާއި އެކަން މިހާރު ބަލަމުން އަންނަ ކަމަށެވެެ. އެކަމަކު މި ހާދިސާއެއް ހިނގީ ކޮން ދުވަހަކު، ކޮން އިރަކު ކަމެއް އެތަނުން ނުބުނެ އެވެ.\nޖޭސީއައިއޯ އިން ބުނީ ޖަޖަށް ނިދުނު މައްސަލާގައި އޭނާ އަމިއްލަ އަށް މާފަށް އެދިވަޑައިގެންފައިވާ ކަމަށެވެ.\nއެކަމަކު ޝަރުއީ ޖުޑީޝަރީ އަށް އޮންނަން ޖެހޭ އިތުރުބާރަށް ބުރޫ އަރާ ކަހަލަ ކަމެއް ވަކީލުންނާއި ގާޒީންގެ ފަރާތުން ފެނި ސުލޫކީ މިންގަނޑާ ހިލާފު ކަމެއް ފެނިއްޖެ ނަމަ އެފަދަ މައްސަލަތައް ސީރިއަސްކޮށް ބަލާ ކަމަށް ބުންޏެވެ.\nއިތުރު ލިޔުންތައް ފަނޑިޔާރުން އިނގިރޭސިވިލާތް ނިދުން


ވިލުރީފު ރިސޯޓް ފަޅުތެރެއަށް އަޑިއަށްދިޔަ ލޯންޗު ފެންމަތިކޮށްފި ވިލުރީފު ރިސޯޓް ފަޅުތެރެއަށް އަޑިއަށްދިޔަ ލޯންޗު ފެންމަތިކޮށްފި\nވިލުރީފު ރިސޯޓް ފަޅުތެރެއަށް އަޑިއަށްދިޔަ ލޯންޗު ފެންމަތިކޮށްފި\nއެމްއެންޑީއެފްއިން ސަންސެޓް-4 ލޯންޗް ފެންމައްޗަށް ނަގަނީ - ފޮޓޯ: އެމްއެންޑީއެފް\nދ. ވިލުރީފު ރިސޯޓް ފަޅުތެރެއަށް ހޯމަ ދުވަހު އަޑިއަށްދިޔަ "ސަންސެޓް-4" ނަމަކަށްކިޔާ ލޯންޗް އެމްއެންޑީއެފުން ފެންމަތިކޮށްފިއެވެ.\nއެމްއެންޑީއެފުން ކުރި ޓުވީޓް\nއެމްއެނޑީއެފުން ކުރި ޓުވީޓެއްގައިވަނީ، އިއްޔެ ރާއްޖެއަށްކުރި ވިއްސާރައިގައި ދ.ވިލުރީފް ރިސޯޓް ފަޅުތެރެއަށް އަޑިއަށްދިޔަ "ސަންސެޓް-4" ނަމަކަށްކިޔާ ލޯންޗް އެމްއެންޑީއެފް ސެންޓްރަލް އޭރިއާ ކޯސްޓްގާޑް ސްކޮޑްރަންއަށް ރިޕޯޓްކޮށްފައިވާކަމަށެވެ. އެގޮތުން ސެންޓްރަލް އޭރިއާ ކޯސްޓްގާޑް ސްކޮޑްރަންގެ ޑައިވަރުން ކުރި މަސައްކަތުން އިއްޔެ މި ލޯންޗް ފެންމަތި ކޮށްފައިވާކަމަށެވެ.\n"މިންވަރު" ދޯނި މާލެ ސިޓީ ވެސްޓް ޕާކް ތޮށި މައްޗަށް އަރާ ހަލާކުވެފައިވަނިކޮށް - ފޮޓޯ: ސޯޝަލް މީޑިއާ\nދ. ވިލުރީފު ރިސޯޓް ފަޅުތެރެއިން އިއްޔެ ލޯންޗެއް ފެންމަތިކޮށްފައިވާއިރު، މިދިޔަ ހުކުރު ދުވަހު މާލެ ސަރަހައްދައްކުރި ވިއްސާރާގައި މާލެ ސިޓީ ވެސްޓް ޕާކް ތޮށި މައްޗަށް އަރާ ހަލާކުވި "މިންވަރު" ދޯނީގެ އިންޖީންވެސް އެމްއެންޑީއެފްއިން ވަނީ ހޯދާފައެވެ.\nމިދިޔަ ހުކުރު ދުވަހު ކާށިދޫއިން މާލެއަށް ދަތުރުކުރި "މިންވަރު" ނަމަކަށްކިޔާ ދޯނި މާލޭ ވެސްޓްޕާކް ސަރަޙައްދު އެއްގަމު ތޮއްޓަށް މުޑިއެރީ އެދޯނީގެ އިންޖީނު ހުއްޓިފައިވަނިކޮށެވެ. އޭރު އެދޯނީގައި ހަތަރު މީހަކު ތިއްބެވެ. އަދި ގިނަ ޢަދަދެއްގެ މޭވަޔާއި ތަރުކާރީއާއި ދަނޑުވެރިކަމުގެ އުފެއްދުންތައްވެސް ހުއްޓެވެ. މިޙާދިސާގައި "މިންވަރު"ދޯނި ވަނީ ބޭނުންނުކުރެވޭވަރަށް ހަލާކުވެފައެވެ. މިދޯނީގައި ހުރި ގިނަ ޢަދަދެއްގެ މުދާ އެ ސަރަހައްދުން އޮޔާވެސް ގޮސްފައިވެއެވ.\nމިދުވަސްވަރަކީ މޫސުން ގޯސް ދުވަސްވަރަކަށްވާތީ ކަނޑުދަތުރުކުރާ ފަރާތްތަކުން މޫސުމަށް ޚާއްސަ ސަމާލުކަމެއް ދިނުމަށް އެމްއެންޑީއެފުން ވަނީ އިލްތިމާސްކޮށްފައެވެ. މޫސުން ގޯސްވުމާ ގުޅިގެން ކަނޑުމަތީގެ އެކިހާދިސާތަައް ހިނގަމުންދާ ކަމުގެ މަޢުލޫމާތު ކޯސްޓްގާޑަށް ލިބެމުންދާކަމަށާއި، އެހެންކަމުން ކަނޑުދަތުރު ކުރާ އުޅަނދުތަކުގެ އޮޑިވެރިނާއި، ކެޕްޓަނުން، ދަތުރަށް ފެށުމުގެ ކުރިން މޫސުމާބެހޭ އެންމެ ފަހުގެ މަޢުލޫމަތު ސާފުކުރުމަށްވެސް އެމްއެންޑީއެފުން ވަނީ އިލްތިމާސްކުރެއެެއެވެ.\nކުރިއަށް އޮތް 24 ގަޑިއިރަށް ލަފާކޮށްފައިވާ މޫސުމަށް ބަލާއިރު ރާއްޖޭގެ އެކިހިސާބަށް ވިއްސާރަކުރާކޮށް ގުގުރުން އެކަށީގެންވާކަމަށް ވަނީ ލަފާކޮށްފައެވެ. މި ދުވަސްވަރު ވައިގަދަވާނެކަމަށް ލަފާކޮށްފައިވާއިރު، ވައިދެޖހޭނީ، ހުޅަނގާއި ހުޅަނގުއުތުރުން ގަޑިއަކު 15 މޭލާއި 25 މޭލާ ދެމެދުގެ ބާރުމިނުގައިއެވެ. އަދި ވިލާގަނޑުގައި ގަޑިއަކު 45 މޭލާއި 55 މޭލާ ދެމެދުގެ ބާރުމިނަކަށް ވައިގަދަވުން އެކަށީގެންވެއެވެ. އަދި މި ވަގުތުތަކުގައި ރާއްޖޭގެ ކަނޑުތަށް އާންމުގޮތެއްގައި ގަދަ ވާނެކަމަށް ލަފާކޮށްފައިވާއިރު ވިލާގަނޑުގައި އިތުރަށް ގަދަވެގެންދާނެކަމަށް ވަނީ ލަފާކޮށްފައެވެ. ދިޔަވަރު ބޮޑުވާ ގަޑިތަކުގައި ބައެއް ރަށްތަކަށް އުދައިގެ އަސަރު ކުރުމަކީ އެކަށީގެންވާ ކަމަކަށްވާތީ މިކަމަށް ސަމާލުވުމަށް މޫސުމާ ބެހޭ ޤައުމީ އިދާރާއިން އިރުޝާދުދެއެވެ.


މާބަނޑު ދުވަސްވަރު ގަވާއިދުން ކަސްރަތު ކުރަންވީ މި ސަބަބުތަކަށްޓަކާ! – Haftha\nމާބަނޑު ދުވަސްވަރު ގަވާއިދުން ކަސްރަތު ކުރަންވީ މި ސަބަބުތަކަށްޓަކާ!\nތިމާ އުޅޭ ދިރިއުޅުމުގައި ކަސްރަތު ކުރަންވީ އެތައް ބައިވަރު ސަބަބުތަކެއް އެބަހުއްޓެވެ. ހާއްސަކޮށް މާބަނޑު ދުވަސްވަރު ކަސްރަތު ކުރުން ވަކިން މުހިންމެވެ. ބަނޑުބޮޑުވުމުގެ ކުރިން ކަސްރަތު ނުކުރި ނަމަވެސް، އެކަން ކަށަވަރުވާ ހިސާބުން ސިއްހަތު ރަނގަޅު މާބަނޑު ދުވަސްވަރަކަށާއި ވިހެއުމުގައި ދިމާވާ އުދަނގޫތަކަށް ލުއި ކަމެއް ހޯދުމަށް ފިޓްނަސް ޕްރޮގްރާމެއް ފެށުން ރަނގަޅެވެ.\nދެން އުފެދޭ ސުވާލަކީ މާބަނޑު ދުވަސްވަރު މާވަރަކަށް ކަސްރަތު ކުރަން ބުނަނީ ކީއްވެތޯއެވެ. މިއީ އޭގެ ފަސް ސަބަބެވެ.\nމާބަނޑު ދުވަސްވަރު އަރާ ތަދުތަކާއި ރިއްސުންތައް މަދުވޭ\nމާބަނޑު ދުވަސްވަރު ހަށިގަނޑަށް އަންނަ ބަދަލުތަކާއި އަދި ހަށިގަނޑުގެ މަސްތައް ބާރުވުމުގެ ސަބަބުން ގިނަ އުދަނގޫތަކެއް ކުރިމަތިވާނެއެވެ. ނަމަވެސް އެ ތަދުތަކަށް ލުއިކަމެއް ގެނައުމަށް ނުވަތަ އެއްކޮށް ފަސޭހަ ކޮށްލުމަށް ކަމާ ގުޅުންހުރި ކަސްރަތުތައް އެހީވެދެއެވެ.\nސިޒޭރިއަން އަކަށް ދިއުމުގެ ފުރުސަތު ކުޑަކޮށްދޭ\nމާބަނޑު ދުވަސްވަރު ގިނަ ބަޔަކު އެންމެ ބިރު ގަންނަ އެއް ކަމަކީ ސިޒޭރިއަން ސެކްޝަން ނުވަތަ ސީ ސެކްޝަނަކަށް ދިއުމެވެ. ސްޕެއިންގައި ހެދި ދިރާސާއަކުން ދައްކާގޮތުގައި، މާބަނޑު ދުވަސްވަރު މަދުވެގެން ހަފްތާއަކު ތިން ދުވަހު ކަސްރަތު ކުރާނަމަ ސީ ސެކްޝަން އަކަށް ދިއުމުގެ ފުރުސަތު ކުޑަކޮށްދެއެވެ.\nމާބަނޑު ދުވަސްވަރު ހަށިގަނޑު ފަލަވުން ކުޑަކޮށްދޭ\nމާބަނޑު ދުވަސްވަރު ކަސްރަތު ނުކުރާ މީހަކަށްވުރެ ކަސްރަތު ކުރާ މީހެއްގެ ބަރުދަން ލުއިކޮށްދޭނެއެވެ. އެއީ އެންމެންނަށް ވެސް އެނގޭ ކަމަކެވެ. ނަމަވެސް އޭގެ މާނައަކީ ދަރިފުޅުގެ ވިހެއުމުން ވެސް އުފުލަންޖެހޭ ބުރަތައް މަދުވުމެވެ.\nވިހެއުމަށްފަހު އަަވަހަށް ފަސޭހަކޮށްދޭ\nމާބަނޑު ދުވަސްވަރު ކަސްރަތު ކުރުމުގެ ސަބަބުން މަސްގަނޑުތަކުގެ ބާރު ދޫވެ، ފަހުން ބަރުދަން ލުއިކުރަންޖެހޭ ކުރުން މަދުވެއެވެ. އަދި މާބަނޑު ދުވަސްވަރަށް ހާއްސަ ކަސްރަތުތަކެއް ގަވާއިދުން ކުރާނަމަ ވިހެއުމަށްފަހު އާންމު މިންވަރަށްވުރެ އަވަހަށް ފަސޭހަވުމަށް މަގުފަހިވެއެވެ.


އިންސާނާގެ ޢަމަލުތައް ﷲ ޤަބޫލު ކުރައްވަނީ ޙަލާލް ތަކެތި ކައިބޮއެގެން: އައްޝައިޚް އަޙްމަދު ސަމީރު – ޖަމްޢިއްޔަތުއް ސަލަފް\nއިންސާނާގެ ޢަމަލުތައް ﷲ ޤަބޫލު ކުރައްވަނީ ޙަލާލް ތަކެތި ކައިބޮއެގެން: އައްޝައިޚް އަޙްމަދު ސަމީރު\nތާރީޚް: 9:00 11 އޮކްޓޯބަރ 2018\nއިންސާނާގެ ޢަމަލުތައް ﷲ ތަޢާލާ ޤަބޫލު ކުރައްވަނީ އޭނާ ޙަލާލް ތަކެތި ކައިބޮއެ އުޅޭކަމަށްވަންޏާކަމަށާއި މީހުންނަށް މަކަރާއި ހީލަތް ހަދައިގެން އޮޅުވާލައިގެން ފައިސާ ހޯދައިގެން އެ ފައިސާއިން އޭނާ ކައިބޮއެ ހަދާކަމަށްވަންޏާ އޭނާގެ ހެޔޮ ޢަމަލުތައް ﷲ ގެ ޙަޟްރަތުގައި ޤަބޫލު ނުކުރެވިދާނެކަމަށް އައްޝައިޚް އަޙްމަދު ސަމީރު ވިދާޅުވެއްޖެއެވެ.\nޖަމްޢިއްޔަތުއްސަލަފުގެ ސްޓޫޑިއޯއިން ރޭ ގެނެސްދިން ’އޮނަތިރީސް މިނިޓް‘ ގެ 81 ވަނަ ޕްރޮގްރާމުގައި ވާހަކަދައްކަވަމުން ޖަމްޢިއްޔަތުއްސަލަފުގެ ޢިލްމުވެރިންގެ މަޖިލީހުގެ ރައީސް އައްޝައިޚް އަޙްމަދު ސަމީރު ބިން އިބްރާހީމް ވިދާޅުވީ އަޅުގަނޑުމެންގެ މުޖްތަމަޢުގައި މީސްތަކުންގެ އަތުން ދޮގާއިމަކަރުން ފައިސާ ހޯދުމުގައި ބައެއް މީހުން އެމީހުންގެ މުޅި ޙަޔާތް ވޭތިކުރަމުންދާ ކަމަށާއި މީހުންގެ އަތުން އެގޮތަށް ފައިސާ ފޭރޭ މީހުން އެކުރާ ކަންތަކުގެ ނުބައިކަން ޚުދު އެމީހުންވެސް ދަންނަން ޖެހޭކަމަށެވެ.\n”އިންސާނާގެ ޢަމަލުތަކާއި އަދި އިންސާނާގެ ދުޢާ ﷲ ތަޢާލާ ޤަބޫލު ކުރައްވަނީ ޙަލާލް ތަކެތި ކައިބޮއެ އުޅެންޏާ. މީހުންނަށް މަކަރާއި ހީލަތް ހަދައިގެން އޮޅުވާލައިގެން ފައިސާ ހޯދައިގެން އެ ފައިސާއިން އޭނާގެ ކެއިންބުއިން ކުރިއަށްގެންދަންޏާ ކިހިނެއްތޯ އޭނާގެ ނަމާދާއި ދުޢާ ﷲ ތަޢާލާ ޤަބޫލު ކުރައްވާނީ؟ ބައެއް މީހުން އެމީހުންގެ މުޅި ޙަޔާތް މިގޮތަށް އެބަ ހޭދަކުރޭ. މީސްތަކުންނަށް މަކަރާއި ހީލަތް ހަދައިގެން މިދުނިޔެމަތީގައި ވަރަށް ސްމާޓް މީހެއްގެ ގޮތުގައި އުޅެވިދާނެ. އެކަމަކު ޤިޔާމަތްދުވަހު އެންމެހައި މީސްތަކުންގެ ކުރިމަތީގައި ދިދައެއް އޭނައަށް އުފުލޭނެ، އެއީ ޣަދަރާއި މަކަރާއި ހީލަތުގެ ދިދައެއްގެ ގޮތުގައި. އެންމެންގެ ކުރިމަތީގައި އޭނާ ފަލީޙަތް ކުރެވޭނެ. އެހެންވީމައި މުސްލިމުންނަށް މަކަރާއި ހީލަތް ހެދުމަކީ އެއީ އާދައިގެ ކަމެއް ނޫން”ޝައިޚް ވިދާޅުވިއެވެ.\nޖަމްޢިއްޔަތުއްސަލަފުގެ އަމިއްލަ އުފެއްދުމެއްކަމަށްވާ ’އޮނަތިރީސް މިނިޓް‘ ޕްރޮގްރާމަކީ ސަލަފްގެ ސްޓޫޑިއޯއިން ކޮންމެ ބުދަ ދުވަހެއްގެ ރޭ 10:30 އިން 10:59 އަށް ފޮނުވާ ޕްރޮގްރާމެކެވެ. ދީނީ އިޖްތިމާޢީ އެކިއެކި މައުޟޫތަކަށް އަލިއަޅުވާލައި ގެނެސްދޭ މިޕްރޮގްރާމުގައި ޢާއްމުގޮތެއްގައި ބައިވެރިވެވަޑައިގަންނަވަނީ ޖަމްޢިއްޔަތުއްސަލަފުގެ ޝައިޚުންނެވެ.


ރ. އުނގޫފާރު ޕޮލިސް ސްޓޭޝަންގައި މަސައްކަތްކުރާ ފުލުހުންނަށާއި ބަންދު މީހުންނަށް ކައްކާ ކާންދިނުމުގެ މަސައްކަތްކޮށްދޭނެ ފަރާތެއް ހޯދަނީ – Ungoofaaru\nބަނޑޭރިގަނޑު/ޚަބަރު/ރ. އުނގޫފާރު ޕޮލިސް ސްޓޭޝަންގައި މަސައްކަތްކުރާ ފުލުހުންނަށާއި ބަންދު މީހުންނަށް ކައްކާ ކާންދިނުމުގެ މަސައްކަތްކޮށްދޭނެ ފަރާތެއް ހޯދަނީ\nރ. އުނގޫފާރު ޕޮލިސް ސްޓޭޝަންގައި މަސައްކަތްކުރާ ފުލުހުންނަށާއި ބަންދު މީހުންނަށް ކައްކާ ކާންދިނުމުގެ މަސައްކަތްކޮށްދޭނެ ފަރާތެއް ހޯދަނީ\nއިބްރާހީމް ޒަޔާން 29 ޖުލައި 2019\n0 206 މިނެޓެއް ނުވަނިސް ކިޔާލެވޭ\nރ. އުނގޫފާރު ޕޮލިސް ސްޓޭޝަންގައި މަސައްކަތްކުރާ ފުލުހުންނަށާއި ބަންދު މީހުންނަށް ކައްކާކާންދިނުމުގެ މަސައްކަތްކޮށްދޭނެ ފަރާތެއް ހޯދަން އިއުލާނުކޮށްފިއެވެ. މިކަމަށް އެދި މިނިސްޓްރީއޮފް ފިނެންސް އިން ކޮށްފައިވާ އިއުލާނު ތިރީގައި މިވަނީއެވެ.\nމޯލްޑިވްސް ޕޮލިސް ސަރވިސްގެ އެދިލެއްވުމުގެ މަތިން، ރ. އުނގޫފާރު ޕޮލިސް ސްޓޭޝަންގައި މަސައްކަތްކުރާ ފުލުހުންނަށާއި ބަންދު މީހުންނަށް ކައްކާކާންދިނުމުގެ މަސައްކަތްކޮށްދޭނެ ފަރާތެއް ހޯދަން ބޭނުންވެއެވެ. ވީމާ، މިމަސައްކަތަށް ބީލަން ހުށަހެޅުމުގެ ފުރުޞަތު މިކަމަށް ޝަރުޠުހަމަވާ ހުރިހާ ފަރާތްތަކަށް ހުޅުވާލަމެވެ.\nމި ބީލަމުގައި ބައިވެރިވުމަށް އެދޭ ފަރާތްތަކުން، 2019 އޮގަސްޓް 28 ވާ ބުދަ ދުވަހުގެ 13:00 ގެކުރިން ތިރީގައިވާ އެޑްރަހަށް މެއިލްކުރުމުން ރެޖިސްޓްރީ ކޮށްދެވޭނެއެވެ.\nމި ޕްރޮޖެކްޓާއި ބެހޭގޮތުން އެއްވެސް ސުވާލެއްވާނަމަ 2019 އޮގަސްޓް 19 ވާ ހޯމަ ދުވަހުގެ 14:00ގެ ކުރިން ތިރީގައިވާ އެޑްރެހަށް ފޮނުއްވުން އެދެމެވެ.\nޕްރޮޖެކްޓުގެ ބިޑްސެކިޔުރިޓީގެ ގޮތުގައި 10,000/-ރ (ދިހަހާސް ރުފިޔާ) ހުށަހަޅަން ޖެހޭނެއެވެ. ބިޑް ސެކިޔުރިޓީގެ މުއްދަތަކީ ބިޑު ހުޅުވާ ތާރީޚުން ފެށިގެން 148 ދުވަހެވެ.\nމި މަސައްކަތާއި ބެހޭ އެންމެހައި ލިޔެކިޔުންތައް ސޮފްޓްކޮޕީ ފޯރމެޓުގައި 30 ޖުލައި 2019 އިން ފެށިގެން މި މިނިސްޓްރީގެ ވެބްސައިޓް www.finance.gov.mv އިން ޑައުންލޯޑް ކުރެވެން ހުންނާނެއެވެ. އަދި، މި ބީލަމާއި ގުޅިގެން ދޫކުރެވޭ އެންމެފަހުގެ މަޢުލޫމާތުތަށް ވެބްސައިޓް މެދުވެރިކޮށް ހޯދުމަކީ ބީލަމަށް ކުރިމަތިލާ ފަރާތުގެ ޒިންމާއެކެވެ.\nމި ޕްރޮޖެކްޓް ކާމިޔާބުކުރާ ފަރާތްތަކުން ކައްކާ ކާންދިނުމުގެ ކަންތައްތައް އިންތިޒާމް ކުރަންޖެހޭނީ އެރަށެއްގައެވެ. ރަށުން ބޭރުން ކައްކައިގެން ގެންދިއުމަށް ހުއްދައެއް ނުދެވޭނެއެވެ.\nހުށަހަޅާ އަންދާސީ ހިސާބު އިވެލުއޭޓް ކުރެވޭނެ ގޮތުގެ ތަފްޞީލު މިޕްރޮޖެކްޓުގެ މަޢުލޫމާތު ކަރުދާހުގައި ހިމެނިފައިވާނެއެވެ.\nބިޑު ހުޅުވުން އޮންނާނީ 29 އޮގަސްޓް 2019 ވާ ހޯމަ ބުރާސްފަތި 11:00ގައި މި މިނިސްޓްރީގެ ނެޝަނަލް ޓެންޑަރގެ ޖަލްސާކުރާ މާލަމުގައެވެ. ބީލަންތައް ހުންނަންވާނީ ސިޓީއުރައެއްގައި ބަންދުކުރެވިފައެވެ. ބޭރުގައި ބީލަމަށް ދެވިފައިވާ ނަން، ހުޅުވަން ކަނޑައެޅިފައިވާ ތާރީޚާއި ވަޤުތު އަދި ޚިދުމަތް ދޭ ފަރާތުގެ ނަން ލިޔެވިފައި އޮންނަންވާނެއެވެ.\nރ. އުނގޫފާރު އުނގޫފާރު ޕޮލިސް\nއުނގޫފާރު ރީޖަނަލް ހޮސްޕިޓަލަށް ގިނަ އަދަދެއްގެ ސްޕެޝަލިސްޓް ދިވެހި ޑޮކްޓަރުން ހޯދަނީ\nޔޫއެޗްއެލް ޓޮޕްވަން ލީގުގެ ނިމުން ފާހަގަ ކުރުމަށް މިރޭ ކުޅޭ މެޗު އުނގޫފާރު.ކޮމް އިން ލައިވް ކުރަނީ


އަނބުގަހުގައި އަޅާފަނީގެ އުދަނގުލުން ސަލާމަތްވެވިދާނެމިކަލް ނޫސް\nއަނބުގަހުގައި އަޅާފަނީގެ އުދަނގުލުން ސަލާމަތްވެވިދާނެ\n23 ޖެނުއަރީ 2018, 16:06 |\nމަތީގައި އެވާ ފޮޓޯއިން ތިޔަފެނިވަޑައިގަންނަވަނީ2000 ވަނަ އަހަރުގެ ހޮލީވުޑް ފިލްމް “ސްޕައިޑާރސްގެ” މަންޒަރެއްނޫނެވެ. މިއީ ކޮންމެ އަނބުމޫސުމެއްގައި ފުވައްމުލަކުގެ އަނބުގަސްތަކުގައި އަޅާ ފަންޏެއްގެ ސަބަބުން އަނބުގަސްތަކައް ދިމާވާ މައްސަލައެކެވެ. ބަލާ ބެލުމައް ފައިދިގު މަކުނުގެ ވާތަކާ ވައްތަރުވިޔަސް މި ފަންޏަކީ މަކުނުގެ އާއިލާ އާއި އެއްވެސް ގުޅުމެއް ހުރި ސޫއްޕެއްނޫނެވެ. މިއީ އިގިރޭސިބަހުން ކިޔާ މެންގޯ ފްލަވަރ ކެޓަޕިލަރ ނުވަތަ ރަށުބަހުން ކިޔާ “އަނބޮ ފާނި” އެވެ. އިންސާނުންނަށް މާބޮޑެތި ގެއްލުމެއް ނުލިބޭ މި ފަންޏަކީ އަނބު މޫސުމާއިއެކު ކޮންމެ އަހަރަކު އޭގެ އުދަގޫ ފުވައްމުލަކުގެ ރައްޔިތުން ތަހައްމަލްކުރަންޖެހޭ ފަންޏެކެވެ. އިންސާނުންނަށް ގެއްލުމެއް ނުލިބެޔޭ ދެންނެވިޔަސް މި ބާވަތުގެ ފަނި ފަކުސާތަކަށް އެލާރޖިކް ވާފަރާތްތަކައް މި ފަނީގެ ސަބަބުން ސިއްޙީ މައްސަލަތަކާއި ކުރިމަތިލާން ޖެހުން އެކަށީގެންވެއެވެ.\nއާއްމު ރައްޔިތުންނަށް މި ފަނީގެ ސަބަބުން އެއްމެ ބޮޑަށް އުދަގޫވަނީ ރޭގަނޑު ވަގުތުތަކުގައި ކަން ވަނީ ފާހަގަކުރެވިފައެވެ. އެގޮތުން މަގުހިގާ މީހުންނަށާއި ދުއްވާ މީހުންނަށް މިފަނީގެ އުދަގޫ ފޯރައެވެ. މިފަންޏަކީ ފައިދިގު މަކުނުގެ ވާ ހުންނަގޮތައް ވާ ބޭނުންކޮށްގެން ގަހުގައި ހަރަކާތްތެރިވާ އެއްޗެކެވެ. އެހެންކަމުން މި ފަނި ނޭގޭ މީހަކަށް މިހާރު ފުވައްމުލަކުގެ އަނބުގަސްތައް ފެނުމުން ހީވާނީ އާދަޔާ ހިލާފައް ފައިދިގު މަކުނު އުޅޭގަސްތަކެއް ހެންނެވެ. މި ފަނީގެ މިޒާޖަށް ބަލާއިރު ރޭގަނޑު ވާ ބޭނުންކޮށްގެން އަނބުގަހުން ތިރިއަށްފައިބައެވެ. އެހެންކަމުން ތިރިއަށް ފައިބާ ވަގުތުތަކުގައި އާއި ފައިބާފައި ހުންނަވަގުތުތަކުގައި މި ފަނީގެ ވާތަކުގެ ސަބަބުން މަގު ހިގާމީހުންނަށާއި ދުއްވާ މީހުންނަށް އޭގެ އުދަގޫ އިންތިހާއަށް ފޯރައެވެ. ” ކާކު ބޭނުންވާނީ ރޭގަނޑު ރައިޑަކަށް ދަމުން ފަކުރު ފަނި ތަކެއް އައިސް ގައިގަ ޖެހޭކައް” ފުވައްމުލަކު ޒުވާނަކު ބުންޏެވެ. ވާތަކުގައި އަޅައިގަނެގެންނާއި ގަޔަށް ފަނިތައް ވެއްޓިގެން ބައެއް މީހުން ބިރުންވެސް އުޅެއެވެ. ވާތަކުގައި އަޅައިގަނެގެންނާއި ގަޔަށް ފަނިތައް ވެއްޓިގެން ދުއްވާފަދަމުން މަޑުކޮށް ފަނިތައް ގައިން ނަގާ ފޮޅުންވަނީ އުދަގޫކަމަކަށެވެ.\nއަނބުގަސްތައް ހުންނަ ގެތަކުގެ މީހުން އަދި އުފުލަން ޖެހޭ ތަކުލީފް މާބޮޑެވެ. ތިރިއަށް ފައިބާ ފަނިތައް ގޭގެ އެތެރެއަށް ވަނުމާއި މުޅި ގޯތިތެރެ ވާ ފުރާފައި ހުރުމުން ކޮންމެ ދުވަހަކު ޖެހެނީ މުޅި ގޯތިތެރެ ސާފުކުރާށެވެ. މިކަލްއާއި ވާހަކަދެއްކި އެކަކު ބުނިގޮތުގައި ރޭގަނޑު ގޭގެ ދޮރާށިން ވަދެނިކުމެ ހެދުން މިހާރުވާނީ ދަތިވެފައެވެ. އޭނާ ބުނިގޮތުގައި ފަނިތައް ހުންނަނީ ދޮރާށީގެ ދެފަރާތުގައި ވާ ފުރާފައެވެ އެހެންކަމުން ގެއިން ނިކުންނަ ކޮންމެފަހަރަކު ނުވަތަ ވަންނަ ކޮންމެ ފަހަރަކު ޖެހެނީ ދަނޑިބުރިއެއް ނުވަތަ އިލޮށިފަތި ކަހަލަ އެއްޗެއް ބޭނުން ކުރާށެވެ. މިފަނީގެ ސަބަބުން ވާ އުދަގުލުން ސަލާމަތްވުމަށް މަގުހިގާއިރު އިލޮށިފަތި ބޭނުންކުރުމާއި، ފިހިގަޑާއި ގަހުގެ ގޮފިގަނޑުތައްވެސް ބައެއް މީހުން ބޭނުން ކުރެއެވެ. މިކަލް އާއި ވާހަކަ ދެއްކި މީހަކު ބުނީ އޭނާ ފަތިސް ނަމާދަށް ދަނީ ކުޑައެއް އަޅައިގެން ކަމަށެވެ. މިހުރިހާ އުދަގޫތަކާއި އެކުވެސް މިއަހަރުވެސް އަނބު މޫސުމުގެ ކުރީކޮޅު ފުވައްމުލަކުގެ މީހުން އުޅެންޖެހޭނީ މިހާލުގައެވެ. ނަމަވެސް ކޮންމެ މީހެއްގެވެސް ހިތުތެރޭގައި އުފެދޭ ސުވާލަކީ މިކަމައް އޮތް ހައްލަކީ ކޮބާތޯއެވެ.\nމި ފަނީގެ ސަބަބުން ކޮންމެ އަހަރަކު ފުވައްމުލަކުގައި އުފައްދާ އަނބުގެ ނިސްބަތް ދަށްވެއެވެ. އެހެން ކަމުން އަނބުގެ ނަފާ އެންމެ އެދެވޭގޮތުގައި މިހާރުނުލިބެއެވެ. މި ފަނި ފަކުސާ ގަހުގައި އާލާވުމުގެ ސަބަބުން ގިނަ އަދައެއްގެ މާތައް އަނދައިގެން ވަނދަށް ފައިބައެވެ. ނަތީޖާއަކަށްވަނީ ގަހުގެ މަތިވަރު ދެރަވެލިބޭ އަނބު މަދުވުމެވެ. މިކަން ކޮންޓްރޯލްކުރަން އަމިއްލައަށްވެސް ކުރެވިދާނެ ކަންކަން އެބަހުއްޓެވެ އެގޮތުން މާކޯނިތައް އަޅާފައިހުންނަ ގޮފިތައް ކޮށާ މަދުކޮށްލުމުން މިފަދަ ފަނިފަކުސާގެ އާބާދީ މަދުކުރެވި އެއިން ލިބޭ ގެއްލުން ކުޑަކުރެވިދާނެއެވެ. ގަހުގައި އަޅާ މާކޯނިތައް މާގިނަ ވުމަކީވެސް މިފަދަ ފަނިފަކުސާގެ އާބާދީ ބޮޑުވެ، ފެތުރިގެންދާނެ ކަމެކެވެ. އަދި މާއަޅަން ކައިރިވުމުންނާއި، މާއެޅުމުގެ ތެރޭގައި ގަހާއި މާކޯނިތަކަށް ވާނުވާ ބެލުމަކީ މިފަދަ ފަނިފަކުސާ ކޮންޓްރޯލްކުރުމަށް ދުރާލާ ތައްޔާރުވުމަށް އެޅޭ މުހިންމު ފިޔަވަޅެކެވެ. މި ފަނިފަކުސާ މަދުކުރުމަށް ދެން ކުރެވިދާނެ ކަމަކީ ކޮންމެވެސް ވަރަކަށް ގަސް ކޮށާލުމަށްފަހު ސައިބޯނިފެނާއި އެއްކޮށްގެން ހިތިތެޔޮ ސްޕްރޭކުރުމެވެ. އަދި ފަނީގެ މަރުހަލާގައި ތިބޭ ފަނިފަކުސާއާއި އޭގެ ޅައެއްޗެހި ކޮންޓްރޯލްކުރުމަށް ފަނިފަކުސާ މަރާބޭހުގެ ތެރޭގައި ހިމެނޭ ކްލޮރޯފުލައުޒުރޯން( Chlorfluazuron )، ބުޕްރޯފެޒިން( buprofezin )، ޓެބުފެނޯޒައިޑް(tebufenozide) )، ފެނޯޒައިކެބް( fenoxycab ) ފަދަ އިންސެކްޓް ގްރޯތް ރެގިއުލޭޓަރސް ބޭނުން ކުރެވިދާނެއެވެ.މިބާވަތުގެ ބޭސްތަކަނީ އިންސާނުން ދިރިއުޅޭ ގޯތިތަކުގައި ހުންނަ ގަސްތަކަށް ޖެހުމަށް އެންމެ ރައްކާތެރި އެއްޗިއްސެވެ. މިއީ، ގަސްގަހާގެއްސަށް ފައިދާކޮށްދޭ (މާޖޯޑުކޮށްދޭ) ފަނިފަކުސާއަށާއި، އިންސާނުންނަށް ރައްކާތެރި ބޭސްތަކެކެވެ. މީގެ ނަތީޖާ އެންމެ ރަނގަޅަށް ނެރެވޭނީ މިފަދަ ފަނިފަކުސާގެ އަސަރު ހަމަފެނުމާއެކު ކޮންޓްރޯލްކުރުމުގެ ފިޔަވަޅުތައް އެޅުމުންނެވެ.\nފުވައްމުލަކުގައި ހައްދާ އަނބަކީ ރާއްޖޭގައި ހައްދާ އެންމެ މީރު އަނބުކަމުގައި ގިނަބަޔަކު އިއްތިފާގުވާނެއެވެ. އެހެން ނަމަވެސް މި މީރު އަނބު ރާއްޖޭގެ އެކި ހިސާބުތަކަށް ފޯރުކޮށްދިނުމަށް މި ރަށުގެ ރައްޔިތުން އުފުލާ ބުރަ ކޮންމެ ކޮންމެ މީހަކަށް ވަޒަންނުކުރެވިދާނެއެވެ. ކޮންމެ އަހަރެއްގެ އަނބު މޫސުން ނިމެދެން ފުވައްމުލަކުގެ ރައްޔިތުން އުޅެން ޖެހިފައިވާ ހާލަކީ މިއީއެވެ. ކިތަންމެ އުދަގޫވިޔަސް އަދިވެސް އަނބުގަސް ހެއްދުން ހުއްޓާލާކަށް މިރަށުގެ ރައްޔިތުން ބޭނުމެއްނުވެއެވެ. އަދި ހައްދާފައި ހުރި އަނބު ގަހެއް ކަނޑާލާކަށްވެސް ބޭނުވެއް ނުވެއެވެ. މަދު ބަޔަކު އަނބުގަސްތައް ކެނޑި ކަމުގައިވިޔަސް ގިނަބަޔަކު ގަބޫލުކުރަނީ ގަސް ކަނޑާނުލާ މި ފަނިފަކުސާއިންވާ އުނދަގުލުން ސަލާމަތްވެ އަނބުގަހުގެ ބޭނުން އަބަދުވެސް ކުރެވިގެންދާނެކަމަށެވެ.


Uthuru Korea in Filan Ulhunu Dhemafi Aku Maraalaifi - Vaguthu\nކޮވިޑް-19: އަދަދުތައް މަދުވެ، ބޮޑު ހިތްހަމަޖެހުމެއް - 23 ގަޑިއިރު ކުރިން\nއުތުރު ކޮރެއާއިން ފިލަން އުޅުނު ދެމަފިރިއަކު މަރާލައިފި\n4 މަސް ކުރިން ( މެއި 28, 2020 )\nއުތުރު ކޮރެއާގެ ރައީސް\nކޮވިޑް-19 ގެ ސަބަބުން ބޯޑަރު ސެކިއުރިޓީ ވަރުގަދަ ކޮށްފައިވަނިކޮށް އުތުރު ކޮރެއާއިން ފިލަން އުޅުނު ދެމަފިރިއަކު މަރާލައިފިއެވެ.\nމީޑިއާ ރިޕޯޓުތައް ބުނާ ގޮތުގައި މި ދެމަފިރިން މަރާލާފައިވަނީ އެ އަންހެން މީހާގެ ބޭބެގެ ދަރިފުޅު ގޮވައިގެން ކުއްޖާގެ އާއިލާއާއި ހަވާލު ކުރުމަށް ދެކުނު ކޮރެއާއަށް ދާން އުޅުމުގެ ތެރޭގައެވެ. މި ދެމަފިރިންގެ ގަޔަށް ބަޑިޖަހައި މަރާލާފައިވާއިރު، 14 އަހަރުގެ ކުއްޖާ ވަނީ ދޫކޮށްލާފައެވެ.\nއުތުރު ކޮރެއާއިން ބަޑި ޖަހައި މަރާލާފައިވާ ދެމަފިރިންނަކީ އުމުރުން ދުވަސްވެފައިވާ ދެމަފިރިން ކަމަށްވެސް ރިޕޯޓުތައް އަންނަނީ ބުނަމުންނެވެ.\nމިދެމަފިރިން މަރުވެފައިވާއިރު، އެގައުމުގެ ރައްޔިތުން ބުނެފައިވަނީ އެދެމަފިރިން ފިލަން ނިންމި އަނެއް ސަބަބަކީ އެމީހުން ހިންގަމުން އައި ވިޔަފާރި ކޮވިޑް-19 ގެ ސަބަބުން އެއްކޮށް ހުއްޓުމާއި ގުޅިގެން ކަމަށެވެ.\nބައެއް މީހުން ބުނެފައިވަނީ އެމީހުން ފުރަތަމަ އުޅުނީ ޔަލު ކޯރު ބޭނުން ކޮށްގެން ޗައިނާއަށް ދިއުމަށް ކަމަށެވެ. އަދި އޭގެ ފަހުން ދެކުނު ކޮރެއާއަށް ވަނުމަށް ކަމަށެވެ. އެހެން ނަމަވެސް އޭގެ ކުރިން އެމީހުން ވަނީ ހައްޔަރު ކޮށްފައެވެ.\n2011 ވަނަ އަހަރުން ފެށިގެން އުތުރު ކޮރެއާގެ ރައީސްކަން ކުރަމުން އަންނަ ކިމް ޖޮންގްއުން އާއި އޭނާގެ އާއިލާގައި ކުރީގެ ވެރިކަން ކުރި މީހުން ވަނީ އެ ގައުމުގެ ރައްޔިތުން އެ ގައުމު ދޫކޮށް ދިއުން މަނާ ކޮށްފައެވެ.\nކިމްގެ ހަރުކަށި ސަރުކާރުގައި ފިލައިގެން ދާ މީހުން އަތުވެއްޖެނަމަ ވަގުތުން މަރާލައެވެ. އަދި މިގޮތަށް ފިލައިގެން ދާ މީހުން ނުފެނިއްޖެނަމަ، ނޯތު ކޮރެއާގައި ތިބި އެމީހުންގެ އާއިލާގެ މީހުން ހޯދައި މަރާލައެވެ. ނުވަތަ އުމުރު ދުވަހަށް ގަދަކަމުން އަޅުން ފަދައިން މަސައްކަތް ކުރުވައެވެ.\nއާންމުން ގެންގުޅޭ އޮޅު ކުއްތާތައް އުތުރު ކޮރެއާ ސަރުކާރާ ހަވާލު ކުރަން އަމުރުކޮށްފި\nކޮވިޑް-19: އުތުރު ކޮރެއާ އިން ފުރަބަންދު އުވާލައިފި، ބޭރުގެ އެހީއެއް ބޭނުމެއް ނުވި\nމެއި 28, 2020 17:40\nކަލޯ ގިޔާމަތް ދުވަހު ދޭ ފިލަން. އެދުވަހު ކަލޮއަށއ އޮތީ ހަމަސީދާ ނަރަކަ\nމެއި 29, 2020 00:46\nއެ ހުރީ އެ ގައުމުތަކުގަ ހާލަތު ހުރި ގޮތް، މީސްތަކުންނަށް ހަދާލާ ގޮތް.\nއެކަމުވެސް ޔޫރަޕާ އެމެރިކާއަށް މުސްލިމު ގައުމުތައް ނޫނީ ނުފެންނާނެ.\nޚުދު އެމެރިކާގެ ވެސް އެބަ އުޅޭ މި ވީކް ތެރޭގަ ޕޮލިހުން އާއްމު މީހަކު ކަރަށް ފައިން އަރާ އިނދެ ނޭވާ ހާސް ކޮށް މަރާލައިގެން\nމެއި 29, 2020 01:11\nފުރަތަމަ ވީ ތިތަނަށް ގޮސް ތި ތަން ހަމަ އަކަށް އަޅުވަން ނޫން. ލާ އިންސީ ގޮތުން ހައްދުފަހަޅަޅާ ގޮސްސަ ވިއްޔާ


MACL Ge Konme Muvahzafakah Bonus Ge Gothugai 7879 Rufiya Dheefi - Vaguthu\nކޮވިޑް-19: ބިރުވެރިކަން ދަނީ އިތުރުވަމުން - 10 ގަޑިއިރު ކުރިން\nއެމްއޭސީއެލް ކޮންމެ މުވައްޒަފަކަށް ބޯނަސްގެ ގޮތުގައި 7879 ރުފިޔާ ދީފި\nމޯލްޑިވްސް އެއާޕޯޓްސް ކޮމްޕެނީ ލިމިޓެޑް (އެމްއޭސީއެލް) ގެ ކޮންމެ މުވައްޒަފަކަށް މިދިޔަ އަހަރުގެ އަހަރީ ބޯނަސްގެ ގޮތުގައި 7879.79 ރުފިޔާ ދީފިއެވެ.\nވެލާނާ އިންޓަނޭޝަނަލް އެއާޕޯޓް ހިންގާ އެމްއޭސީއެލް އިން މުވައްޒަފުންނަށް ބޯނަސް ދީފައި މިވަނީ ބޯނަސް ލިބުމުން ލަސްވެގެން ގިނަ އަދަދެއްގެ މުވައްޒަފުން ކަންބޮޑުން ފާޅުކުރަމުން ގެންދާތާ ދުވަސްތަކެއް ފަހުންނެވެ.\nއެމްއޭސީއެލް އިން ނެރެފައިވާ އިންޓާނަލް ސާކިއުލާއެއްގައި ބުނީ މިދިޔަ އަހަރުގެ އަހަރީ ބޯނަސް ދިނުމަށް ހަމަޖެހިފައިވަނީ ހުރިހާ މުވައްޒަފުންނަށް ވެސް ހަމަހަމަ އުސޫލެއްގެ ދަށުން ކަމަށާއި އީދު ބަންދުގެ ކުރިން ފައިސާ މުވައްޒަފުންނަށް ޖަމާކޮށްދީފައިވާނެ ކަމަށެވެ.\nއެމްއޭސީއެލް އިން ބުނީ މިދިޔަ އަހަރު ވަޒީފާއިން ވަކިވެފައިވާ މުވައްޒަފުންގެ ތެރެއިން ހަ މަސް ދުވަހު ނުވަތަ އެއަށްވުރެ ގިނަ ދުވަހު ވަޒީފާގައި އުޅުނު މުވައްޒަފުންނަށް ބޯނަސް ދީފައިވަނީ ވަޒީފާގައި އުޅުނު ދުވަހަށް ބަލާފަ އެވެ. ނަމަވެސް "ޑިސިޕްލިނަރީ ޕޮލިސީ"ގެ ދަށުން ވަޒީފާއިން ވަކިކޮށްފައިވާ މީހުންނަށް ބޯނަސް ނުލިބޭނެ ކަމަށް އެ ކުންފުނިން ބުނެފައިވެ އެވެ.\nފިނޭންސް މިނިސްޓްރީ އިން މިހާރު އިއުލާން ކޮށްފައިވާ އުސޫލުގައިވާ ގޮތުން ސަރުކާރުގެ މެޖޯރިޓީ ހިއްސާވާ ކުންފުންޏަކުން އަހަރީ ބޯނަސްގެ ގޮތުގައި އެއްވެސް ފައިސާއެއް ދޭން ވާނީ ކުންފުނީގެ ބޯޑުން ފާސްކޮށް އަދި ކުންފުނީގެ އަހަރީ އާއްމު ޖަލްސާއަށް އެޖެންޑާކޮށް އަހަރީ އާއްމު ޖަލްސާ އިން ފާސްކޮށްގެންނެވެ. އަދި ސަރުކާރުގެ 100 އިންސައްތަ ހިއްސާވާ ކުންފުންޏެއް ނަމަ، އަހަރީ ބޯނަސް ދޭން ބޯޑުން ނިންމުމުގެ ކުރިން ފިނޭންސް މިނިސްޓްރީގެ ހުއްދަ ހޯދަން ޖެހޭނެ ކަމަށްވެސް އެ އުސޫލުގައި ކަނޑައަޅާފައިވެ އެވެ.\nފިނޭންސް މިނިސްޓްރީގެ އުސޫލާއި މެދު ސަރުކާރު ކުންފުނިތަކުގެ ގިނަ މުވައްޒަފުން ވަނީ ހިތްހަމަނުޖެހުން ފާޅުކޮށްފައެވެ.\nއޮގަސްޓް 15, 2019 11:07\nކޮބާތަ އައިލެންޑް އޭވިއޭޝަންގެ ބޯނަސް، ބޮލަކައް 0007 ރުފިޔާދޯ.\nއޮގަސްޓް 15, 2019 12:50\nއޮގަސްޓް 15, 2019 12:52\nއޮގަސްޓް 15, 2019 13:06\nވަރަށް ރަނގަޅު....ކޮބައިތޯ ސިވިލް ސަރވަންޓުންގެ ބޯނަސް ފައިސާ..ކިތަށް އަހަރު ތޯ މިހާރު ނުލިބޭތާ....\nއޮގަސްޓް 15, 2019 15:09\nޢަދި އަވަސް ތި ވާހަކަ ނޫހުގަ ޖަހަން\nއޮގަސްޓް 15, 2019 13:17\nއެމްއޭސީއެލް ގެ އިންޓާނަލް ސާކިއުލާ ތަކާ އެތެރޭގެ މަޢުލޫމާތުތައް މީޑިއާގަ މި ފެތުރެނީ ކީއްވެގެންބާ. ބޯނަސް ލިބުން ވަރަކީ ސްޓާފުންގެ ކޮންފިޑެންޝިއަލް މަޢުލޫމާތު.\nއޮގަސްޓް 15, 2019 14:34\nސަރުކާރު ހުރިހާ ކުންފުނިތަކަކުންވެސް ބޯނަސް ދޭންޖެހޭ. އެންމެ ކުޑަމިނުން ފައިސާ ހަވާލުކޮސްފަ ތިބޭ މުވައްޒަފުންނައް ރިސްކް އެލަވަންސްކޮޅުވެސް ނުދޭ.\nއޮގަސްޓް 15, 2019 14:35\nތިކިޔާނެތަ އަހަރީ ބޯނަހަކައް؟ އެއްޗެއް ދިނީމޭ ބުނަންވެގެން ތެލީގެ ފޫކަހާލާފަ ކޮންމެސް އެއްޗެއް ދިނީދޯ. ނޫނޭ ޖަޒީރާ ރާއްޖޭ ތާހިރުއިނގޭ


rilwan ge report egothah dhinumakee kohgen vaane kameh noon: Faiz | Mihaaru\nރިލްވާންގެ ރިޕޯޓް އެގޮތަށް ދިނުމަކީ ކޮށްގެން ވާނެ ކަމެއް ނޫން: ފާއިޒް\n04 ސެޕްޓެމްބަރ 2019 - 13:53 44 comments\n"ގެއްލުވާލާފައިވާ" މިނިވަން ނޫހުގެ ނޫސްވެރިޔާ އަހުމަދު ރިލްވާނާ ގުޅޭ ގޮތުން ރިޔާސީ ކޮމިޝަނުން ތައްޔާރުކުރި ތަފުސީލު ޑްރާފްޓް ރިޕޯޓް، ރަައްޔިތުންގެ މަޖިލީހަށް ހިއްސާ ކުރުމަކީ އެ ކޮމިޝަނުން ހެދި ގޯހެއް ކަމަށް، ކުރީގެ އުއްތަމަ ފަނޑިޔާރު، އަހުމަދު ފާއިޒް ހުސައިން މިއަދު ވިދާޅުވެއްޖެ އެވެ.\nގެއްލުވާލާފައިވާ މީހުންނާއި ގޮތް ނޭނގޭ މަރުތަކުގެ މައްސަލަ ބަލަން ރައީސް އިބްރާހިމް މުހައްމަދު ސޯލިހު އުފެއްދެވި ރިޔާސީ ކޮމިޝަނުން ތައްޔާރުކުރި ރިޕޯޓް މިދިޔަ އާދިއްތަ ދުވަހު ވަނީ ރައީސަށް ވެސް އަރުވައިފަ އެވެ. އަދި އޭގައި ހުރި ބައެއް މައުލޫމާތުތައް ނޫސްވެރިންގެ ބައްދަލުވުމުގައި، ކޮމިޝަންގެ ރައީސް ހުސްނުއްސުދޫއު ހާމަކުރެއްވި އެވެ.\nޓެރަރިޒަމްގެ އަމަލުތައް ހިންގާ ޖަބްހަތުއްނުސްރާ އާއި އަލްގައިދާ އާއި އިސްލާމިކް ސްޓޭޓް (އައިއެސް) އަށް ނިސްބަތްވާ ބައެއް ދިވެހިންގެ އަމަލުތައް ސުއޫދު ވިދާޅުވި އެވެ.\nކޮމިޝަނުން ކުރި ތަހުގީގުގެ ރިޕޯޓްގައި ހުރި ގިނަ މައުލޫމާތުތަކެއް ދެއްވި ނަމަވެސް އޭނާ ވިދާޅުވީ މުޅި ތަހުގީގު އަދިވެސް ނުނިމޭ ކަމަށެވެ. އެކަމަކު ރިލްވާންގެ މައްސަލާގައި ތުހުމަތުކުރެވޭ ބައެއް މީހުންގެ ނަންތައް އޭނާ ހާމަކުރެއްވި އެވެ.\nRilwan vagah negumaa behey biruveri vaahaka thakeh!\nރިލްވާން ވަގަށް ނެގުމާ ގުޅޭ ވާހަކަތައް--\nރައްޔިތުންގެ މަޖިލިހުގެ ރައީސް އަދި ކުރީގެ ރައީސް މުހައްމަދު ނަޝީދަށް ސުއޫދު ވަނީ ޑްރާފްޓްގެ ތަފްސީލު ރިޕޯޓާއި ހުލާސާ ރިޕޯޓް އަރުވައިފަ އެވެ. އޭގެ ތެރެއިން ހުލާސާ ރިޕޯޓް މަޖިލިހުގެ ވެބްސައިޓްގައި އާންމުކުރި އެވެ. އޭގައި ވެސް، ރިލްވާން "ގެއްލުވާލުމު"ގައި ބައިވެރިވި ކަމަށް ތުހުމަތުކުރެވޭ މީހުންނާއި އެ މީހުން އޭގައި ބައިވެރިވާ މިންވަރު ހިމެނެ އެވެ.\nނަޝީދު ވަނީ ތަފްސީލީ ރިޕޯޓް، މަޖިލިހުގައި ހިމެނޭ ސިޔާސީ ޕާޓީތަކުގެ ލީޑަރުންނަށް ދެއްވައިފަ އެވެ. އެކަމަކު ފަހުން އެ ރިޕޯޓް އަތުލެއްވި ކަމަށް އެނގިފައިވެ އެވެ. މައްސަލަ އަކީ، ކުރިއަށް ދާ ތަހުގީގަކަށް ވެފައި، ރިޕޯޓްގެ ތަފްސީލު ޑްރާފްޓް، ރައީސް އިބްރާހިމް މުހައްމަދު ސޯލިހު ފިޔަވައި އެހެން ބަޔަކަށް ލިބުމެވެ. މަޖިލިހުގެ މެމްބަރުންގެ އަތުގައި ޖެހޭ އެއްޗެއް ވިއްޔާ އަބަދުވެސް ކޮންމެވެސް އެހެން ބަޔަކަށް އެ ފެނުނުމުގެ ފުރުސަތު އޮވެ އެވެ. އެހެންކަމުން ރިޕޯޓްގެ ތަފްސީލު ޑްރާފްޓަކީ ވެސް މިހާރު، މިވަގުތު އެ ތަހުގީގުގެ ބައެއް މައުލޫމާތު އެނގެން ނުޖެހޭ ބަޔަކަށް ލިބޭނެ ފުރުސަތެއް ކަމަށް ބެލެވެ އެވެ.\nމާފުށީ ޖަލުގައި 2003 ގައި އީވާން ނަސީމް މަރާލުމާއި ސިފައިން ބަޑި ޖަހައި އިތުރު ގައިދީންތަކެއް މަރުވި ހާދިސާ ތަހުގީގުކުރަން، އޭރުގެ ރައީސް މައުމޫން އަބްދުލްގައްޔޫމް އުފެއްދެވި ރިޔާސީ ކޮމިޝަންގައި މަސައްކަތް ކުރެއްވި ފާއިޒް ވިދާޅުވީ ދުނިޔޭގެ ފެންވަރުގެ ޓެރަރިސްޓް ޖަމާއަތްތަކަކަށް ނިސްބަތްވާ ތަހުގީގު ރިޕޯޓެއް އެގޮތަށް ހާމަކުރުމުން ތަހުގީގަށް ބޮޑެތި ހުރަސްތަކެއް އެޅޭނެ ކަމަށެވެ.\nއޭގެ ސަބަބުން ހެކި ނައްތާލުމުގެ ފުރުސަތު، ތުހުމަތުކުރެވޭ މީހުންނަށް ލިބޭނެ ކަމަށާއި އަދި ޝަރީއަތުގައި ހެކިބަސް ދޭން ހެކިން ދެކޮޅުހެދުމަކީ ވެސް ވުން ވަރަށް ގާތް ކަމެއް ކަމަށް ފާއިޒް ވިދާޅުވި އެވެ.\n"އެ ކޮމިޝަނަށް މައުލޫމާތު ދިނީ ކޮން ބައެއްތޯ އެ ޖަމާއަތްތަކުން ބަލާނެ. މިއީ އެ މައުލޫމާތު ދިން މީހުންނަށް ވެސް ކުރިމަތިވާނެ ނުރައްކަލެއް. މިއީ ކޮށްގެން ނުވާނެ ކަމެއް،" ފާއިޒް ވިދާޅުވި އެވެ.\nރިޔާސީ ކޮމިޝަންގެ ރައީސް ހުސްނުއް ސުއޫދު، މިދިއަ އާދިއްތަ ދުވަހު އޮތް ނޫސްވެރިންގެ ބައްދަލުވުމެއްގައި ރިލްވާންގެ މަައްސަލާގައި ވާހަކަ ދައްކަވަނީ -- ފޮޓޯ: ހުސައިން ވަހީދު / މިހާރު\n"ތަހުގީގުގައި އެއްބާރުލުން ދިން މީހުން ޝަރީއަތުގައި ހެކިބަސް ނުދިނުން ވެސް އެކަށީގެންވޭ މިވީ ގޮތުން. މީގެ ކުރިން ވެސް އެކަހަލަ ކަންކަން ހިނގާފައި އެބަހުރި."\nތަހުގީގީ ދާއިރާ އާއި ޝަރުއީ ދާއިރާގެ ގިނަ މީހުންގެ ކަންބޮޑުވުމަކީ، ނުނިމޭ ތަހުގީގެއްގައި ހިމެނޭ ބައެއްގެ ނަންތަކާއި ހެކިންގެ ތަފްސީލު ހިމެނޭ ޑްރާފްޓެއް ނަމަވެސް، ކަމާ ނުގުޅޭ ބައެއްގެ އަތަށް ލިބުމެވެ. ރައްޔިތުންގެ މަޖިލިސް ވެސް ހިމެނެނީ، މިވަގުތު އެ ތަހުގީގާ ނުގުޅޭ ބައެއްގެ ގޮތުގަ އެވެ.\nފާއިޒް ވިދާޅުވި ގޮތުގައި ތަހުގީގަށް މީހުން ހާޒިރު ކުރުމުގެ ބާރު ގާނޫނުން ރިޔާސީ ކޮމިޝަނަށް ދީފައިވާއިރު އެކަން ނުކޮށް ތުހުމަތުކުރެވޭ މީހުންގެ ނަންތައް ހާމަކޮށްގެން ނުވާނެ އެވެ. އޭނާ ގަބޫލުކުރައްވާ ގޮތުގައި އެ ތަހުގީގު ފުރިހަމަވާނީ ތުހުމަތުކުރެވޭ މީހުންގެ ބަޔާންތައް ނެގުމުންނެވެ.\nއިތުރު ލިޔުންތައް މީހުން މެރުން ޖުޑީޝަރީ ހުސްނުއް ސުއޫދު (ސުޕްރީމް ކޯޓުގެ ފަނޑިޔާރު) ކުރީގެ އުއްތަމަ ފަނޑިޔާރު ފާއިޒު ރިޔާސީ ކޮމިޝަން ހައްދުފަހަނައެޅުން އަހުމަދު ރިލުވާން\nކޮމިޝަނަށް އަންނަ ފާޑުކިޔުންތަކަށް ޖަވާބެއް ނެތް!\nކޮމިޝަންގެ ތަހުގީގާއެކު 14 މީހަކު ފުރުން މަނާކޮށްފި\nސުއޫދުގެ ޖެހިލުމެއް ނެތް! އާންމުންގެ ލޯ ހުޅުވާލަދީފި


SunOnline: Thoofaan Amphan: Maruvi meehunge adhadhu 100 aa gaaiy kohfi\nއަހުމަދު ޖައިޝަން 21 May 2020, 19:07\nތޫފާން އަމްފާން ބަންގްލަދޭޝް އަށް އަރައި ގެއްލުންތަކެއް ވެފައި ---- ފޮޓޯ : ޑީޑަބްލިއު\nބޭ އޮފް ބެންގާލްގައި އުފެދިގެން ބަންގްލަދޭޝް އެއްގަމަށް މިހާރު އަރާފައިވާ ތޫފާން އަމްފާންގެ ސަބަބުން މަރުވި މީހުންގެ އަދަދު 100 އާ ގާތްކޮށްފި އެވެ.\nއެޓްލާންޓިކް ކަނޑުގައި އާންމުކޮށް އުފެދޭ ތޫފާންތަކުގެ ނުރައްކާ އަންދާޒާކުރުމަށް ބޭނުންކުރެވޭ ކެޓެގަރީތަކުގައި ހިމެނޭ އެންމެ ނުރައްކާތެރި ގިންތިޔަށް މި ތޫފާން މިހާރު ވަނީ ވަރުގަދަވެފަ އެވެ. އެ ތޫފާން ބަންގްލަދޭޝް އަށް އަރާފައިވަނި ރޭގައެވެ.\nބަންގްލަދޭޝް ސަރުކާރުގެ އޮފިޝަލަކު ވިދާޅުވިގޮތުގައި އެ ތޫފާނުގައި ބަންގްލަދޭޝްގެ ބައެއް ސަރަހައްދަށްް ބޮޑު ގެއްލުމެއް ވެފައިވާ ކަމަށެވެ. އަދި އެއާއެކު މަރުވި މީހުންގެ އަދަދު މަދުވެގެންވެސް 85 ގައި އުޅޭނެ ކަމަށާއި ކުރިއަށް އޮތް ތަނުގައި އެ އަދަދު އިތުރުވުމަކީ އެކަށީގެންވާ ކަމެއް ކަމަށް އޮފިޝަލު ވިދާޅުވިއެވެ.\nއޮފިޝަލު ވިދާޅުވިގޮތުގައި އަމްފާންގެ ސަބަބުން ގެއްލުން ވެފައިވާ މިންވަރު ދެނެގަންނަން މިވަގުތު އުދަނގޫ ކަމަށެވެ. ސަބަބަކީ ތޫފާނު އަރައިގެން އައި އިންޑިއާ އާއި ބަންގްލަދޭޝްގެ ސަރަހައްދުތަކުން މުއާސަލާތީ ހިދުމަތްތައް ވަނީ ވަގުތީ ގޮތުން ކެނޑިފައި ކަމަށް އޮފިޝަލު ވިދާޅުވިއެވެ.\nއެ ތޫފާނުގައި އެންމެ ބޮޑު އަސަރެއް ކޮށްފައިވަނީ އިންޑިއާގެ ކަލްކަތާ ސްޓޭޓަށެވެ. ކަލްކަތާ ސްޓޭޓުގެ ބޮޑު ބަޔަކުން މިހާރު ކަރަންޓް ވެސް ކެނޑިފައިވާ އިރު، މުވާސަލްތައް ވެސް ވަނީ ބޮޑު ބަޔަކުން ކެނޑިފަ އެވެ. އަދި ގަދަ ވަޔާއި، ވިއްސާރައިގެ ސަަބަބުން ގަސްތަކާއި، ބައެއް ގެތައް ވެސް ވަނީ ވެއްޓިފަ އެވެ.\nއަދި އިންޑިއާއިންވެސް އެ ތޫފާނުގައި މަރުވި މީހުންގެ އަދަދު 15 އިން މަތީގައި އުޅޭ ކަމަށް އިންޑިއާއިން ބުނެއެވެ.\nއަމްފާން ދަތުރުކުރަމުންދަނީ ގަޑިއަކު 100 މޭލުގެ ބާރު މިނުގައެވެ. އެއީ އެޓްލާންޓިކް ތޫފާނުގެ ކެޓަގަރީ ދެއެއްގެ ބާރުމިން ހުރި ތޫފާނެކެވެ. އެ ތޫފާނު މިއަދު ބަންގްލަދޭޝްގެ އެރުމަށް ފަހު، ބޫޓާނާ ދިމާއަށް މިސްރާބު ޖަހާނެ ކަމަށް ވަނީ ލަފާ ކޮށްފަ އެވެ.


Rakkatheri kamuge fiyavalhu alhaafai vaathee contact in ge gothugai dharivarun nuhimeney: HEOC | Mihaaru\nޚަބަރު / އަމީނިއްޔާ ސްކޫލް\nރައްކާތެރިކަމުގެ ފިޔަވަޅު އަޅާފައިވާތީ ކޮންޓެކްޓުންގެ ގޮތުގައި ދަރިވަރުން ނުހިމެނޭ: އެޗުއީއޯސީ\nއަމީނިއްޔާ ސްކޫލުގެ ގްރޭޑު ތިނަކަށް ކިޔަވައިދޭ ޓީޗަރަކު ވަނީ ޕޮޒިޓިވްވެފަ. ނަމަވެސް ހުއްޓުމެއް ނެތި ކިޔެވުން ކުރިއަށްދާ ކަމަށް އެޑިއުކޭޝަން މިނިސްޓްރީން ބުނޭ.\nއަމީނިއްޔާ ސްކޫލުގެ ދަރިވަރަކު ހުން ބަލާއިރު އަތަށް ސެނެޓައިޒާ އަޅަނީ.-- ފޮޓޯ: އަހުމަދު އަވްޝަން/ މިހާރު\n14 ޖެނުއަރީ 2021 - 12:24\nއަމީނިއްޔާ ސްކޫލުގެ ޓީޗަރަކު ކޮވިޑް-19 ޕޮޒިޓިވް ވިޔަސް، ރައްކާތެރިކަމުގެ ފިޔަވަޅު އަޅާފައިވާތީ ކޮންޓެކްޓުންގެ ގޮތުގައި އެއްވެސް ދަރިވަރަކު ނުހިމެނޭ ކަމަށް ހެލްތު އިމަޖެންސީ އޮޕަރޭޝަން ސެންޓަރު (އެޗްއީއޯސީ) އިން ރޭ ބުނެފި އެވެ.\nއެ ސްކޫލުގެ ގްރޭޑު ތިނަކަށް ކިޔަވައިދޭ ޓީޗަރަކު ޕޮޒިޓިވްވެ، އޭނާއާ ކައިރިން ކޮންޓެކްޓްވި އިތުރު ޓީޗަރުންތަކެއް ވަނީ ކަރަންޓީނުކޮށްފަ އެވެ. އެ ޓީޗަރުންނާ ދިމާވެފައިވަނީ ސްކޫލު ބޭރުން ކަމަށް ބުންޏަސް ކަރަންޓީންކުރީ ކިތައް ޓީޗަރުން ކަމެއް އެޗުއީއޯސީއަކުން ނުބުނެ އެވެ.\nAminiyaa school ge teacher aku Covid-19 ah positive ve, ithuru teacherun quarantine ah\n"ސްކޫލުގައި ރައްކާތެރިކަމުގެ ފިޔަވަޅުތައް އެޅިފައިވާތީވެ އެއްވެސް ދަރިވަރެއް ކޮންޓެކްޓުންގެ ގޮތުގައި ނުބެލެވޭ،" އެޗްއީއޯސީން ބުންޏެވެ.\nރައްކާތެރިވުމަށް އަޅާފައިވާ ފިޔަވަޅާއެކު، އަމީނިއްޔާ ސްކޫލުގައި ދަރިވަރުން ސްކޫލަށް ގެންގޮސްގެން ކިޔަވައިދެނީ ދެ ދުވަހުން އެއް ދުވަހު އެވެ.\nއެޑިއުކޭޝަން މިނިސްޓްރީގެ ޑެޕިއުޓީ މިނިސްޓަރު އަހުމަދު މުޖާހިދު މިއަދު ވިދާޅުވީ ޓީޗަރަކު ކޮވިޑަށް ޕޮޒިޓިވް ވިޔަސް އެ ސްކޫލެއްގެ ކިޔެވުން ހުއްޓައިނުލާ ކަމަށް އޭނާ ވިދާޅުވި އެވެ.\n"ކުރިއެކޭ އެއްގޮތަށް ކިޔެވުން ކުރިއަށް އެބަދޭ،" މުޖާހިދު ވިދާޅުވި އެވެ.\nދަރިވަރުން ސްކޫލަށް ވައްދަނީ ހުން ބަލައި އަތް ސެނެޓައިޒްކުރުމަށް ފަހު އެވެ. ރައްކާތެރިކަމުގެ އެ ފިޔަވަޅުތަކުގެ ސަބަބުން މިހާތަނަށް ސްކޫލުން އެއްވެސް ކްލަސްޓާއެއް ފެނިފައި ނުވެ އެވެ.\nސިއްހަތު ޓީޗަރުން އެޑިއުކޭޝަން މިނިސްޓްރީ އަމީނިއްޔާ ސްކޫލް ބަލިތައް ހެލްތު ޕްރޮޓެކްޝަން އެޖެންސީ\nކޮވިޑާއި ވިދިގެން ހެލްތު ޕްރޮޓެކްޝަން އޭޖަންސީ އާއި، މިނިސްޓްރީ އަދި އެޗްއޯއީަީގެ އިތުރުން ސިއްޙީދާއިރާގެ ބައެއް ފަރާތް ތަކުން ދައްކަމުންދާ ވާހަކަ ތަކުގެ ސަބަބުން ރައްޔަތުންގެ މެދުގައި ނުތަނަވަސްކަން އުފެދި ޖަވާބު ބޭނުން އެތައް ސުވާލު އާންމުވެއްޖެ. # ޓްއަރިސްޓް މީހާ އާއި ޑްބާއިން އަންނަ މީހާ ކޮރަންޓީނު ވާން ނުޖެހި ޑްބާއީ ނޫން ޤައުމުތަކުން އަންނަ އާދައިގެ ދިވެހި މީހާ ކޮރަންޓީނު ވާންޖެހޭ ސަބަބު ފަދަ އެތައް ކަމެއް ވަނީ ކިހިނެއްކަން މީހުނަކަށްނޭގޭ.\n"ދަރިވަރުން ސްކޫލަށް ވައްދަނީ ހުން ބަލައި އަތް ސެނެޓައިޒްކުރުމަށް ފަހު އެވެ. ރައްކާތެރިކަމުގެ އެ ފިޔަވަޅުތަކުގެ ސަބަބުން މިހާތަނަށް ސްކޫލުން އެއްވެސް ކްލަސްޓާއެއް ފެނިފައި ނުވެ އެވެ" މިކަންތައް ކީއްވެބާ ޓީޗަރުންނަށް ނުކުރަނީ. މިލިޔުމަގައި ބުނާގޮތުން އެކަންތަށް ކުދީންނަށް ކުރަތި ރައްކާތެރި މިވަނީ\nސުވާލަކީ ޕޮޒިޓިވްވި ޓީޗަރު ކްލާހަ ކިޔާވާދެން ދިޔަތޯ؟؟ ކީއްވެގެންތޯ އެކަން ސާފް ނުކޮއްދެނީ؟؟ ޓީޗަރަށް އަވަސް ޝިފާއަކަ އެދެން\nކޮން ގޮތަކުންބާ ރައްކާތެރިކަމުގެ ފިޔަވަޅު އެޅީ.ތީ ކިހިނެއް މާނަ ކުރެވޭ ކަމެއްބާ.ތީ ވަރައްޖޯކު ކަމެއް


ސުލްހަވެރި ސިޔާސީ ހަރަކާތްތައް ހިންގުމުގެ ފުރުޞަތު ހަނިނުކުރުމަށް ސަރުކާރަށް ގޮވާލުން. – Maldivian Democratic Party\nދިވެހިރައްޔިތުންގެ ޑިމޮކްރެޓިކް ޕާޓީ\nޕާޓީގެ އިސް ފަރާތްތައް\nލޯކަލް ކައުންސިލް 2017\nރައްޔިތުންގެ މަޖިލިސް 2014\nރިޔާސީ ކެންޕެއިން 2013\nރިޔާސީ އިންތިޚާބު 2013\nލޯކަލް ކައުންސިލް 2011\nރައްޔިތުންގެ މަޖިލިސް 2009\nރިޔާސީ ކެންޕެއިން 2008\n10 ޑިސެމްބަރު 2014\nސުލްހަވެރި ސިޔާސީ ހަރަކާތްތައް ހިންގުމުގެ ފުރުޞަތު ހަނިނުކުރުމަށް ސަރުކާރަށް ގޮވާލުން.\nރައްޔިތުންނާއި ގުޅިފައިވާ އެތައް ޚިދުމަތްތަކެއް މެދުކެނޑި ދިރިއުޅުމުގެ ފެންވަރު އިންތިހާއަށް ދަށްވެ، މާރާމާރިތައް އިތުރުވެ، ނުރައްކާތެރި އެކްސިޑެންޓުތައް ގިނަވެ ސުލްޙަމަސަލަސްކަން ގެއްލެމުން ދާކަމީ ދިވެހިރައްޔިތުންގެ ޑިމޮކްރަޓިކް ޕާޓީގެ ފަރާތުން ނުހަނު ކަންބޮޑުވާކަމެކެވެ.\nމިކަންކަމާ ގުޅޭގޮތުން އިހުތިޖާޖު ކުރުމަކީ ޤާނޫނު އަސާސީން ރައްޔިތުންނަށް ލިބިދީފައިވާ ޙައްޤަކަށް ވާހިނދު މިހަފްތާގެ އަންގާރަ އަދި ބުދަ ދުވަހު ސޯސަންމަގު، ކުރީގެ ނާދީ ސަރަހައްދުގައި ބޭއްވުނު ސުލްޙަވެރި އިހުތިޖާޖުގެ ތެރެއަށް ހަމަނުޖެހުން އުފައްދައި މާރާމާރި ހިންގާފައިވާތީ އެކަން ކުށްވެރިކޮށް ކަންބޮޑުވުން ފާޅުކުރަމެވެ. ރައްޔިތުންގެ ތެރެއިން ގިނަ ބަޔަކު އިހުތިޖާޖު ކުރަމުން ދިޔަ ވަގުތު ގިނަ ފުލުހުން އެތަނުގައި ހަރަކާތްތެރިވަމުން ދިޔައެވެ. އަދި އެއްވުމަށް ހުރަސް އެޅި މީހުންގެ ތެރެއިން ބަޔަކު2ރޭގައިވެސް ފުލުހުންގެ ބެލުމުގެ ދަށަށް ގެންދިޔައެވެ. އެހެންނަމަވެސް އެމީހުން ބަންދުކުރިކަން އެނގޭކަށް ނެތެވެ.\nއަންގާރަ ދުވަހުގެ ރޭ ހިނގި ހާދިސާއާ ޚިލާފަށް ބުދަ ދުވަހުގެރޭ ހިނގި ޙާދިސާގައި އެތައް ބަޔަކަށް އަނިޔާވިއެވެ.3މީހަކަށް ހޮސްޕިޓަލުން ފަރުވާ ދެވުނެވެ. ބުދަދުވަހުގެރޭގެ އެއްވުމުގެ ތެރެއަށް ކުއްލިގޮތަކަށް5ވަރަކަށް މީހުން ވަދެގަނެ،މުޒާހަރާގައި ބޭނުންކުރި ސައުންޑް ބަހައްޓާފައި އޮތް ޕިކަޕްގެ ކައިރީގައި ތިބި މީހުންނަށް ހަމަލާދިނެވެ. އަދި އެތަނުގައި އެވަގުތު ހުރި ފިރިހެނެއްގެ ބޯފަޅާލައި އަންހެނަކަށްވެސް ހަމަލާދިނެވެ. އެއަށްފަހު އެއްވުމުގައި ބޭނުންކުރަމުން ދިޔަ ސައުންޑް އިކުއިޕްމަންޓްތަކަށް ގެއްލުންދީ ހަލާކުރުމަށްފަހު މިކަން ހުއްޓުވަން މަސައްކަތްކުރި ފުލުހުންނަށްވެސް އެމީހުން ވަނީ ހަމަލާދީފައެވެ. އެވަގުތު އެތަނުގައި ހަރަކާތްތެރިވަމުން ދިޔަ ފުލުހުންގެ ތެރެއިން އެއް އޮފިސަރެއްގެ ނޭފަތް ފަޅާލައި ހޮސްޕިޓަލުން ފަރުވާ ހޯދުމަށް ގެންދެވުނެވެ.\nސުލްޙަވެރިކޮށް ހިންގާ މިފަދަ ސިޔާސީ ހަރަކާތްތައް ހުއްޓުވުމަށް ސަރުކާރުން ކުރަމުންގެންދާ ލާއިންސާނީ ހަރަކާތްތައް މި ޕާޓީން އެންމެ ހަރު އަޑުން ކުށްވެރި ކުރަމެވެ. އަދި ފުލުހުންގެ ބެލުމުގެ ދަށުގައިވާ ސަރަހައްދެއްގައި ރައްޔިތުންނަށް މިފަދަ ބޮޑެތި ގެއްލުންދީ އަދި އެތައް ބައެއްގެ ލޮލު ކުރިމަތިން ހިނގި މިކަންކަން ހުއްޓުވުމަކީ ދިވެހި ސަރުކާރުގެ މަސްއޫލިއްޔަތެކެވެ. ދިވެހި ދައުލަތުގެ އެންމެ މުހިއްމު ވާޖިބަކީ ރައްޔިތުންނަށް ރައްކާތެރިކަން ހޯދައިދިނުމެވެ. އަދި ސުލްވެރި ސިޔާސީ ހަރަކާތްތައް ހިންގޭނެ މާޙައުލު ހޯދައިދިނުމަކީ ސަރުކާރުގެ ޒިންމާއެކެވެ.\nއެހެންކަމުން އެމްޑީޕީގެ ފަރާތުން ދިވެހި ސަރުކާރަށާއި ފުލުހުންނަށް މިއަދު މި ގޮވާލަނީ ސުލްޙަވެރިގޮތުގައި ހިންގޭ ސިޔާސީ ހަރަކާތްތަކަށް ޖާގަދެއްވައި މާރާމާރީ ހިންގައި މުޒާހަރާ ތެރެއަށް ވަންނަ ކާކުކަން ނެނގޭ ފަރާތްތަކަށް ހަމަނުޖެހުން އުފެއްދުމަށް ޖާގަ ނުދެވޭނެ ގޮތަކަށް ކަންކަން އިންތިޒާމްކޮށްދެއްވުމަށެވެ. އަދި އަންގާރަ ދުވަހާއި ބުދަދުވަހު ފުލުހުންގެ ބެލުމުގެ ދަށަށް ގެންދުވުނު މީހުންގެ މައްޗަށް ދައުވާކޮށް އެމީހުންގެ މައްޗަށް ފިޔަވަޅު އަޅުއްވައިދެއްވުމަށެވެ.\nދިވެހިރައްޔިތުންގެ ޑިމޮކްރެޓިކް ޕާޓީގެ ސެކްރެޓޭރިއަޓް\nހ. ޝަރާޝާ، ދެވަނަ ފަންގިފިލާ،\nސޯސަން މަގު، މާލެ 20059، ދިވެހިރާއްޖެ.\nފޯނު: +960 334 0044\nފެކްސް: +960 332 2960\nޕާޓީއަށް ވަނުމާއި ވަކިވުމަށް\nރެޖިސްޓްރީގައި ހިމެނިފައިވޭތޯ ބެލުމަށް\n© 2005-2021 Maldivian Democratic Party, Maldives.


COVID huhtuvaanee aharen: Rahyithunge campaign ge namugai video adhi photo mubaaraatheh hulhuvaalaifi – Iru\nކޮވިޑް ހުއްޓުވާނީ އަހަރެން: ރައްޔިތުންގެ ކެމްޕެއިންގެ ނަމުގައި ވީޑިއޯ އަދި ފޮޓޯ މުބާރާތެއް ހުޅުވާލައިފި\nރާއްޖޭގެ މީޑިއާތައް ގުޅިގެން ހިންގާ “ކޮވިޑް ހުއްޓުވާނީ އަހަރެން” ގައުމީ ކެމްޕޭނުގެ ދަށުން “ކޮވިޑް ހުއްޓުވާނީ އަހަރެން – ރައްޔިތުންގެ ކެމްޕެއިން” ގެ ނަމުގައި އާންމުންނަށް ބައިވެރިވެވޭ ގޮތަށް، ވީޑިއޯ އަދި ފޮޓޯ މުބާރާތެއް މިއަދު ހުޅުވާލައިފިއެވެ.\nއަގުހުރި ފައިސާގެ އިނާމު ހުށަހެޅިފައިވާ އެ މުބަރާތުގައި ވީޑިއޯއާއި ފޮޓޯ ތައްޔާރު ކޮށް ފޮނުވަން ޖެހޭނީ “ކޮވިޑް ހުއްޓުވާނީ އަހަރެން” ކެމްޕޭނާ ގުޅޭގޮތުން އާންމު ހޭލުންތެރިކަން އިތުރުވާނެ ހިޔާލެއް ނުވަތަ މެސެޖެއް ދެވޭ ވީޑިއޯއާއި ފޮޓޯއެވެ.\nވީޑިއޯ މުބާރާތުގައި ބައިވެރިކުރާ ވީޑިއޯއެއްގެ ދިގުމިން 30 ސިކުންތަށް ވުރެ ދިގުވެގެން ނުވާނެއެވެ. ވީޑިއޯގައި އޯޑިއޯ ވޮއިސް، ބެކްމިއުޒިކް ހިމަނާނަމަ، ހިމަނަންވާނީ ސާފުކޮށް އަޑުއަހަން ފަސޭހަ ވާނެ ގޮތަކަށެވެ. އަދި ހުރިހާ ވީޑިއޯއެއް ހުންނަން ވާނީ، mp4 ފޯމެޓްގައެވެ.\nފޮޓޯ މުބާރާތުގައި ހިމަނާ ފޮޓޯތަކުގައި، ތީމް އާ ގުޅޭ ގޮތުން ދޭ މެސެޖް އަދި އަސަރު ސާފުވާން ވާނެއެވެ. އަދި ފޮޓޯތައް ހުންނަންވާނީ، JPG, JPEG PNG ފޯމެޓްގައެވެ.\nވީޑިއޯ އަދި ފޮޓޯ މުބާރާތުން ކުރެ ކޮންމެ މުބާރާތަކުން 1 ވަނަ2ވަނަ އަދި3ވަނަ ހޮވުމަށް ވަނީ ހަމަ ޖެހިފައެވެ. ވަނަ ވަނަ އަށް ދާނީ މުބާރާތް ނިމޭއިރު، އެންމެ ގިނަ ލައިކް އަދި ޝެއާ ލިބިފައި ހުންނަ ވީޑިއޯ އަދި ފޮޓޯއެވެ.\n1 ވަނަ ވީޑިއޯ އަށް 15،000 ރުފިޔާ ދިނުމަށް ހަމަޖެހިފައި ވާއިރު،2ވަނަ ވީޑިއޯ އަށް 10،000 ރުފިޔާ ލިބޭނެއެވެ. އަދި3ވަނަ ވީޑިއޯ އަށް 7،000 ރުފިޔާ ލިބޭނެއެވެ.\n1 ވަނަ ފޮޓޯ އަށް 10،000 ރުފިޔާ ދިނުމަށް ހަމަޖެހިފައި ވާއިރު،2ވަނަ ފޮޓޯއަށް 5،000 ރުފިޔާ ލިބޭނެއެވެ. އަދި3ވަނަ ފޮޓޯ އަށް 3،000 ރުފިޔާ ދިނުމަށް ވަނީ ހަމަޖެހިފައެވެ.\nވީޑިއޯ އަދި ފޮޓޯ މުބާރާތުގައި ބައިވެރި ކުރާ ތަކެތި މިމަހުގެ 30 ވާ ބުދަދުވަހުގެ އިރު އޮއްސި 6:00 އަށް ފޮނުވަން ވާނެއެވެ. ތަކެތި ފޮނުވާނީ 7231002 ޓެލެގްރާމް ނަންބަރަށެވެ.\nމުބާރާތުގައި ބައިވެރި ކުރާ ތަކެތި، އަންނަ މަހުގެ 1 ވަނަ ދުވަހު “ކޮވިޑް ހުއްޓުވާނީ އަހަރެން” ކެމްޕޭނުގެ ފޭސްކްބް ޕޭޖުގައި ޕޯސްޓްކޮށް ޝެއާ ކުރުމަށާއި ލައިކްސް ހޯދުމަށް އާންމުކޮށް ހުޅުވާލާނެއެވެ. މި މުބާރާތުގެ ދަށުން ޕޯސްޓު ކުރާ ވީޑިއޯ އަދި ފޮޓޯ ޝެއާކޮށް ލައިކް ހޯދުމަށް ހުޅުވާލައި ފުރުސަތު ބަންދުވާނީ އޮކްޓޯބަރު މަހުގެ 15 ވަނަ ދުވަހުގެ އިރުއޮއްސި 6:00 ޖަހާއިރުއެވެ.


Falhun boat nunegi 10 million rufiyaa ge badhalakah edhijje ! | Mihaaru\nފަޅުން ބޯޓު ނުނެގި ބޮޑު މައްސަލަގަނޑެއް، 10 މިލިއަން ރުފިޔާގެ ބަދަލަކަށް އެދިއްޖެ!\n06 ނޮވެމްބަރ 2019 - 13:03 23 comments\nތިލަފުށި ފަޅުތެރޭގައި އޮތް ބޯޓުގެ މައްސަލަގަނޑު ބޮޑުވެ، އެންމެ ފަހުން ގްރޭޓާ މާލެ އިންޑަސްޓްރިއަލް ޒޯން ލިމިޓެޑުން 10 މިލިއަން ރުފިޔާގެ ބަދަލެއް ނަގައިދޭން އެދި ސިވިލް ކޯޓަށް މައްސަލައެއް ހުށަހަޅައިފި އެވެ.\nހުއްދަ ނުހޯދައި، ޖުލައި، 30، 2012 ގައި ތިލަފުށި ފަޅުތެރޭގައި އެޅި ދަގަނޑު ބޯޓު "އެމްވީ ސީ ހޯމް ސެފަޔާ"ގެ ވެރިފަރާތެއް ނޭނގެ އެވެ. އެހެންވެ ސިވިލް ކޯޓު މެދުވެރިކޮށް ދައުލަތަށް ނަގާފައި އޮތް ބޯޓު ފަޅުތެރެއިން ބޭރުކުރުމުގެ މަސައްކަތް އެއްބަސްވުމެއްގެ ދަށުން ހަވާލުކުރީ ޕާކަވަން އިންވެސްޓްމެންޓާ އެވެ.\nޕާކަވަންއާ އެކު އެއްބަސްވީ 30 ދުވަހުގެ ތެރޭގައި ފަޅުން ބޯޓު ނެގުމަށެވެ. އެކަމަކު އެއްބަސްވުމާ އެއްގޮތަށް އެ ކުންފުނިން މަސައްކަތެއް ނުނިންމަ އެވެ. އެއީ، ގްރޭޓަ މާލެ ކުންފުނީގެ އޮޅުވާލުމާއި އިހުމާލުން ކަަމަށް ބުނެ، ގެއްލުމުގެ ބަދަލުގެ ގޮތުގައި ހޯދަން އުޅެނީ 708،511 ޑޮލަރު (10.9 މިލިއަން ރުފިޔާ) އެވެ. މި ފައިސާ ދައްކަން ދައްކަން ގްރޭޓާ މާލެ އަށް އެންގީ ފަސް ދުވަހުގެ ތެރޭގަ އެވެ.\nމި މުއްދަތުގައި ފައިސާ ނުދިނުމުން މައްސަލަ މިހާރު ވަނީ ސިވިލް ކޯޓަށް ހުށަހަޅައި، އެކަން ގްރޭޓާ މާލެ ކުންފުންޏަށް އަންގައިފަ އެވެ.\nޕާކަވަން އިން ކޯޓުގައި މައްސަލަ ކުރިއަށް ގެންދާ ލޯފާމުން ގްރޭޓާ މާލެ އަށް ފޮނުވައި ސޯޝަލް މީޑިއާގައި މިހާރު އާއްމުވެފައިވާ ސިޓީއެއްގައި ބުނެފައި ވަނީ، އެއްބަސްވުމާ އެއްގޮތަށް ގްރޭޓާ މާލެ ކުންފުނިން އަމަލު ނުކުރުމުން ބޮޑެތި ގެއްލުންތަކެއް ލިބެމުންދާ ކަމަށެވެ. ބޯޓު ނެގުމުގައި ކޮށްފައިވާ މަސައްކަތްތަކަށް، އެހެން ކުންފުނިތަކަށް ވެސް ފީ ދައްކަން ޖެހި އެ ކުންފުންޏަށް ބޮޑެތި ގެއްލުންތަކެއް ވަމުންދާތީ މިހާރު އެދިފައި އޮތް އަދަދު އިތުރުވަމުން އަންނާނެ ކަމަށް ވެސް ލޯފާމުން ފޮނުވި ސިޓީގައިވެ އެވެ.\nބޯޓުގެ މައްސަލައިގައި ބަދަލު ހޯދަން ޕާކަވަން އިންވެސްޓްމަންޓުން ކޯޓަށް މައްސަލައެއް ވައްދާފައި އޮތް ކަން ގްރޭޓާ މާލެ ކުންފުނީގެ ބޯޑު މެމްބަރަކު "މިހާރު" އަށް ކަށަަވަރު ކޮށްދެއްވި އެވެ.\nމަސައްކަތް ނުނިންމައި މާލީ ބޮޑު ބަދަަލަށް އެދުނު އިރު، ޕާކަވަންއާ މަސައްކަތް ހަވާލުކުރުމުގައި ކޮރަޕްޝަންގެ އަމަލެއް ހިންގާފައި އޮތް ކަމުގެ ތުހުމަތު ކުރި އެވެ. އޭސީސީން މައްސަލަ ބެލުމަށް ފަހު ބުނެފައި ވަނީ އެފަދަ އަމަލެއް ހިންގާފައި ނުވާ ކަމަށެވެ.\nއެކަމަކު، ބޯޓު ނެގުމުގެ މަސައްކަތް ހަވާލުކުރި ގޮތުގެ މައްޗަށް ގްރޭޓާ މާލެ ކުންފުނިން ހެދި އިންޓާނަލް އޮޑިޓްގައި، ކުންފުންޏަށް ގެއްލުންވާ ފަދަ ގޮތަކަށް ހިނގި ބައެއް ކަންކަން ފާހަގަކޮށްފައިވެ އެވެ.\nގްރޭޓާ މާލޭ އިންޑަސްޓްރިއަލް ޒޯންގެ މެނޭޖިން ޑައިރެކްޓަރު އިބްރާހީމް ރަޝީދު މިއަދު ވިދާޅުވީ ބޯޓުގެ ކަންކަން ހިނގައިދިޔަ ގޮތުގެ މައްޗަށް އިންޓާނަލް އޮޑިޓެއް ކުރަމުން އަންނަ ކަމަށާއި ކުންފުނީގެ ބޯޑު މެމްބަރަކު އާއްމުކޮށްގެން އުޅެނީ ފައިނަލް ރިޕޯޓެއް ނޫން ކަމަށެވެ.\n"ބޯޑުގެ މެމްބަރަކު ލީކްކޮށްގެން އުޅެނީ ޑްރާފްޓެއް، އެއީ ފައިނަލް ރިޕޯޓެއް ނޫން،" އޭނާ ވިދާޅުވި އެވެ.\nޕާކަވަންއާ ބޯޓު ނެގުން ހަވާލުކުރީ ކޮރަޕްޝަނަށް މަގުފަހިވާ ގޮތަށް ކަމުގެ ތުހުމަތު ތިމަރަފުށީ ދާއިރާގެ ކުރީގެ މެމްބަރު މުހައްމަދު މުސްތަފާ ވެސް ވަނީ ކުރައްވައިފަ އެވެ. އެކަމަކު މި ތުުހުމަތު ގްރޭޓާ މާލެ ކުންފުނިން ވަނީ ރައްޔިތުންގެ މަޖިލީހުގެ އެސްއޯއީ ކޮމިޓީގައި ދޮގުކޮށްފަ އެވެ.\nމަޖިލީހުގެ ކޮމިޓީގައި މެނޭޖިން ޑިރެކްޓަރު އިބްރާހިމް ރަޝީދު ވިދާޅުވެފައި ވަނީ މަސައްކަތް ހަވާލުކުރުމުގައި ކޮރަޕްޝަންގެ އަމަލެއް އަދި ކުންފުންޏަށް ގެއްލުންވާ ގޮތަށް ވެސް އެއްވެސް ކަމެއް ކުރިއަށް ގެންގޮސްފައި ނުވާނެ ކަމަށެވެ.\nއޭނާ ވިދާޅުވި ގޮތުގައި އެމްވީ ސީހޯމް ސެފަޔާ އަކީ 2011 ވަނަ އަަހަރު ބަންގްލަދޭޝްގެ ޗިޓަގޮން ބަނދަރުން ރާއްޖެ އަށް އައި ބޯޓެކެވެ. އެ ބޯޓް ރާއްޖޭން ފުރުން ސިވިލް ކޯޓުން އޭރުގައި މަނާކުރީ ބޯޓްގެ ވެރިފަރާތާ ދެކޮޅަށް އެ ކޯޓަށް ހުށަހެޅި މައްސަލައާ ގުޅިގެން ކަމަށް ކަސްޓަމްސް އިން ގްރޭޓާ މާލޭ އިންޑަސްޓްރިއަލް ޒޯން ލިމިޓެޑަށް ކުރިން އޮތީ އަންގައިފަ އެވެ.\nއެ ކުންފުންޏާ ކަސްޓަމްސްއާ ދެމެދު ބަދަލުކޮށްފައިވާ ސިޓީތަކުން އެނގޭ ގޮތުގައި ބޯޓް ރާއްޖޭން ފުރުން މަނާކުރި އިރު ރާއްޖޭގެ އެޖެންޓްގެ ގޮތުގައި ހަމަޖައްސާފައި އޮތް ކުންފުނި ވަނީ އެޖެންޓްކަމުން ވަކިވެފަ އެވެ. އެއަށް ފަހު ބޯޓްގެ އެޖެންޓްކަމާ ހަވާލުވި ތިމަރަފުށީ ދާއިރާގެ ކުރީގެ މެމްބަރު މުހައްމަދު މުސްތޮފާގެ މަސްލަހަތު އޮންނަ މޯލް ލިންކްސް ނަމަކަށް ކިޔާ ކުންފުންޏާ ހަވާލުކޮށްފައިވާ ކަމަށާއި ބޯޓް ތިލަފުށި ފަޅުން އެ ކުންފުންޏަށް ވެސް ތަކުރާރުކޮށް އެންގި ކަމަށް އިބްރާހީމް ރަޝީދު ވިދާޅުވި އެވެ.\nތިލަފުށި ފަޅުގައި އޮތް ބޯޓު.\nމައްސަލަ ފެށުން: ބޯޓާ ހަވާލުވާނެ ބަޔަކު ނުވި!\nހުއްދަ ނުހޯދައި ބޯޓު ތިލަފުށި ފަޅުތެރޭގައި 2012 ގައި އެޅުމުން، މިއީ ކޮން ބައެއްގެ ބޯޓެއްތޯ ބެލުމަށް، ގްރޭޓާ މާލެ ކުންފުނިން މަސައްކަތްތަކެއް ކުރި އެވެ. އެކަމަކު އެއާ ހަވާލުވާނެ ބަޔަކު ނުވެ، ތިލަފުށީގެ ތިމާވެއްޓާއި ކުންފުނީގެ ވިޔަފާރި އަށް ގެއްލުންވަމުން ދިއުމުން މައްސަލަ ސިވިލް ކޯޓަށް ހުށަހެޅި އެވެ.\nކޯޓުގައި މައްސަލަ ހިނގި އިރު ވެސް އެއީ ކޮން ބައެއްގެ އުޅަނދެއްތޯ ބަލަން އިއުލާން ކުރި އެވެ. މި މައްސަލައިގެ ތެރެއަށް ވަނުމަށް އައިލެންޑް ޓްރާންސްޕޯޓުން ހުށަހެޅި އެވެ. އެކަމަކު، ކޯޓުގައި މައްސަލަ ހިނގަމުން ދިޔައިރު ބޯޓުގެ އެޖެންޓުގެ ގޮތުގައި ވަކި ފަރާތެއް ހަމަޖެހިފައި ނުވާތީވެ، އެ ކުންފުނި ތަދައްހުލް ނުކުރި އެވެ. މީގެއިތުރުން، މޯލް ލިންކްސް ޕްރައިވެޓް ލިމިޓެޑުން ވެސް މައްސަލައިގެ ތެރެއަށް ވަންނަން ހުށަހެޅުމުން ސިވިލް ކޯޓުން އެ ފުރުސަތެއް ނުދިނެވެ.\nކޯޓުގެ ހުކުމުގައި، ރާއްޖޭގެ ސަރަހައްދުގައިވާ އެ އެއްޗެއްގެ މިލްކުވެރިޔަކު ނުވާ، ނުވަތަ ގާނޫނީ ބެލެހެއްޓުންތެރިކަން ލިބިފައި ނުވާ ކޮންމެ އެއްޗަކީ އެ އެއްޗެއްގެ މައްޗަށް ދިވެހި ދައުލަތުން ތަސައްރަފްކުރުމުގެ ބާރު ލިބިގެންވާ އެއްޗެއް ކަން ގާނޫނީ ހަމަތަކުން އެނގެން އޮންނަ ކަން ފާހަގަކޮށްފައިވެ އެވެ. ކަސްޓަމްސްގެ ގާނޫނާއި ގަވާއިދުތަކުގެ ދަށުން އެ ބޯޓުގެ އެޖެންޓަކު އެޕްރީލް، 7، 2015 އާ ހަމައަށް ވެސް ހަމަޖައްސާފައި ނުވާތީ ކޯޓުން ހުކުމްކުރީ ބޯޓު ތިލަފުށި ފަޅުން ނެގުމުގެ ގާނޫނީ ހުރިހާ ބާރުވެރިކަމެއް ދިވެހި ދައުލަތަށް ދިނުމަށެވެ. ތިލަފުށި ފަޅުން ބޯޓު ނެގުމަށް ކޯޓުން ދިނީ އެއް މަސް ދުވަހުގެ މުއްދަތެކެވެ.\nމި ހުކުމާ ގުޅޭ ގޮތުން ގްރޭޓާ މާލެ ކުންފުނިން ވަނީ ފިނޭންސް މިނިސްޓްރީގެ ލަފައެއް ހޯދަން މުއާމަލާތްކޮށްފަ އެވެ. ހުކުމް ތަންފީޒުކުރާނެ ގޮތުގެ އިރުޝާދު ދޭން އެދި ލިއުމުން އެކި ފަހަރުމަތިން އެ މިނިސްޓްރީގައި އެދިފައިވާ ކަމަށް އިންޓާނަލް އޮޑިޓްގައިވެ އެވެ.\nޖޫން، 13، 2018 ގައި ކުންފުނިން ފިނޭންސަށް ފޮނުވި ސިޓީގައި، ބޯޓު އަގުކުރުމަށް މިނިސްޓްރީން ލަފާ ދިން ގޮތަށް މަސައްކަތް ކުރިއަށްދާ ކަން އަންގާފައިވެ އެވެ. އެ ބޯޓު އެތަނުގައި އޮތުމުން، އެންވަޔަރަމަންޓް މިނިސްޓްރީން ކުރިއަށް ގެންދާ އިންސިނަރޭޓަ ގާއިމްކުރުން ފަދަ މަޝްރޫއުތައް ހުރަސްއެޅޭ ކަން ވެސް ފާހަގަކޮށްފައިވެ އެވެ. އެ ސިޓީގައި އެދުނީ، ބޯޓު ނަގާއިރު، ފަޅުތެރޭގައި ހުރި އެހެން އުޅަނދުތަކާ މެދު އަމަލުކުރާނެ ގޮތުގެ ލަފައަކަށެވެ.\nބޯޓު އަގުކުރަން ފުރަތަމަ ހަވާލުކުރި އެއްބަސްވުން ބާތިލްކުރީ!\n- ބޯޓުގެ ހާލަތު ބަލައި އަގު ކޮށްދޭނެ ފަރާތެއް ހޯދަން ޖެނުއަރީ، 8، 2018، ގައި ހުޅުވާލުމުން6ފަރާތަކުން ބައިވެރިވި. އެކަމަކު ބިޑް ހުށަހެޅީ އެފްޖޭއެފް އެސޯސިއޭޓްސް އެލްއެލްޕީން. އެންމެ ފަރާތަކުން ކުރިމަތިލުމުން އެ ފަހަރު ބިޑް ބާތިލްކުރީ.\n- އެ އަހަރުގެ ޖެނުއަރީ، 23، ގައި އަލުން ހުޅުވާލުމުން ތިން ފަރާތަކުން ބޯޓު އަގު ކުރުމުގެ މަސައްކަތް ކުރިއަށް ގެންދަން ކުރިމަތިލި. އެންމެ މަތިން ޕޮއިންޓް ލިބި، މަސައްކަތް ހަވާލުކުރީ އެފްޖޭއެފް އެސޯސިއޭޓްސް އެލްއެލްޕީއާ.\n- އެކަމަކު ބޯޓު ސާވޭކޮށް، އަގު ކުރަން އެ ކުންފުންޏާ ހަވާލުކުރި އެއްބަސްވުން ބާތިލްކުރަން، ޖެނުއަރީ، 22، 2019 ގައި ނިންމައި އެކަން ކުރިއަށް ގެންދަން ކުންފުނިން އޮތީ ޕްރޮކިއުމެންޓް ސެކްޝަނަށް ލިއުމުން އެންގި. ސަބަބެއް ކަމަށް ބުނެފައި ވަނީ ކުންފުނީގެ މެނޭޖްމަންޓް ބަދަލުވުމާއި ގްރޭޓާ މާލެ އިން ބޯޓު ނެގުމުގެ ކަންކަން ކުރިއަށް ގެންދިއުމުގައި އިއުތިޒާރެއް ނެތް ކަަމަށް ފިނޭންސުން ޖަވާބު ދީފައިވާ ކަމަށް ބުނެ.\n- އެހެންވެ، އަގު ކުރަން އެފްޖޭއެފް އެސޯސިއޭޓްސް އެލްއެލްޕީއާ ހަވާލުކުރި މަސައްކަތް ބާތިލްކުރީ.\n- ދެ ވަނަ ފަހަރަށް ބޯޓު އަގު ކުރުމުގެ މަސައްކަތް ކުރާނެ ބަޔަކު ހޯދަން ހުޅުވާލީ، ފެބުރުއަރީ، 17، 2019، ގައި. މައުލޫމާތު ސާފުކޮށް، ޝައުގުވެރިކަންފާޅުކޮށް ހުށަހެޅީ ބީއެމްސީ ސްލިޕްވޭ އެންޑް ސަލްވޭޖް އާއި ޕާކަވަން އިންވެސްޓްމަންޓް ޕްރައިވެޓް ލިމިޓެޑުން.\n- މި މަރުހަލާ ދަނިކޮށް އެންވަޔަރަމަންޓް މިނިސްޓްރީން ގްރޭޓާ މާލެ ކުންފުންޏަށް ސިޓީ އަކުން އަންގާފައި ވަނީ، ބޯޓު އެތަނުގައި އޮންނަ ނަމަ ތިލަފުށީގައި ކުރިއަށް ގެންދަން ރާވާފައިވާ ކުނި މެނޭޖްކުރުމުގެ 165 މިލިއަން ޑޮލަރުގެ މަޝްރޫ އަށް ހުރަސްއެޅޭނެ ކަމަަށް. އެހެންކަމުން ވަގުތުން ބޯޓު ނެގުމަކީ މުހިއްމު ކަމެއް ކަމުގައި ދެކި އީއޯއައި ހުށަހެޅި ދެ ފަރާތަށް ރިކުއެސްޓް ފޯ ޕްރޮޕޯސަލް ފޮނުވަން މެނޭޖިން ޑިރެކްޓަރު އިރުޝާދު ދެއްވި ކަމަށް އޮޑިޓްގައިވޭ.\n- ބޯޓު އަގުކުރަން ޕްރޮޕޯސަލް ހުށަހެޅީ، ޕާކަވަން އިންވެސްޓްމެންޓާ މަސައްކަތް ހަވާލުކުރި. ޕާފޯމަންސް ގެރެންޓީގެ ގޮތުގައި 1.5 މިލިއަން ރުފިޔާގެ ގެރެންޓީއެއް ބަަހައްޓަން އެ ކުންފުނިން ހުށަހަޅާފައި އޮތް ނަމަވެސް ކަނޑައެޅި 10 ދުވަހުގެ މުއްދަތުގައި އެ ފައިސާ ގްރޭޓާ މާލެ އަށް ދައްކައިފައެއް ނުވޭ.\n- މި ޕާފޯމަންސް ގެރެންޓީ ގްރޭޓާ މާލެ ކުންފުންޏަށް ދެއްކުމުގެ މުއްދަތު ދެ ފަހަރެއްގެ މަތިން އިތުރުކުރި.\nބޯޓު ނެގުމުގެ މަސައްކަތް ދަނިކޮށް ބޮޑު މައްސަލަގަނޑެއް!\nގްރޭޓާ މާލެ ކުންފުނިން، މި އަހަރުގެ އެޕްރީލް، 16 ގައި، ޕާކަވަންއާ އެކު އެއްބަސްވީ 30 ދުވަހުގެ ތެރޭގައި، ތިލަފުށީގެ ފަޅުތެރެއިން ބޯޓު ނެގުމަށެވެ. އެކަމަށް ހުރިހާ ޚަރަދެއް ވެސް ކުރާ ގޮތަށް އެއްބަސްވެފައި އޮތީ ޕާކަވަން ކުންފުނިންނެވެ. އެ މަސައްކަތަށް ގްރޭޓާ މާލެ ކުންފުނިން އެއްވެސް ޚަރަދެއް ނުހިނގަ އެވެ. ބޯޓު ވިއްކައިގެން ލިބޭ ފައިސާ ލިބޭ ގޮތަށް އެއްބަސްވުމުގައި އޮތީ ޕާކަވަންއަށެވެ.\nކަނޑައެޅި މުއްދަތުގައި އެކަން ނުވާނެ ކަމަށާއި އިތުރު 20 ދުވަހަށް އެދި ޕާކަވަން އިން ކުންފުންޏަށް ސިޓީ ފޮނުވި އެވެ. އެއީ، ބޯޓު ނަގަން ބޭނުންވާ ޓަގު ލިބެން ދަތިވުމާއި ރޯދަ މަހު މަސައްކަތް ކުރާ ވަގުތު މަދުވުމުން ހުރަސްތަކެއް ކުރިމަތިވުމުން ކަަމަށް ބުނެ އެވެ.\nމި މަސައްކަތް އެ ކުންފުނިން ކުރަމުން ދަނިކޮށް، ފުލުހުންތަކެއް ބޯޓަށް އަރައި ކޯޓު އަމުރެއް ދައްކައި ބޯޓުގައި މަސައްކަތް ކުރާ ބިދޭސީއަކު ފުލުސް އޮފީހަށް ވަނީ ހާޒިރުކޮށްފަ އެވެ. މިއީ ބޮޑު މައްސަލައެއްގެ ގޮތުގައި ނަގައި، ޕާކަވަންގެ މުވައްޒަފުންނަށް ރައްކާތެރިކަން ޔަގީންކޮށްދޭން ގްރޭޓާ މާލެ ކުންފުންޏަށް ސިޓީ ފޮނުވި އެވެ.\nމި މައްސަލަ ޖެހުމާ އެކު ޕާކަވަން އިންވެސްޓްމަންޓުން ތުހުމަތުކުރީ ބޯޓު އަގުކުރުމުގެ މަސައްކަތް ހަވާލުކުރުމުގައި ގްރޭޓަ މާލެ ކުންފުނިން އޮޅުވާލައިގެން އެއްބަސްވުމެއް ހަދާފައި އޮތް ކަމަށެވެ. އެއީ، ކުންފުންޏަށް ބޮޑު ގެއްލުމެއް ލިބުނު ކަމެއް ކަމަށް ބުނެ، ބަދަލުގެ ގޮތުގައި އެ ކުންފުނިން ހުށަހެޅީ 708،511 ޑޮލަރު ފަސް ދުވަހުގެ ތެރޭގައި ކުންފުންޏަށް ދެއްކުމަށެވެ.\nއިންޓާނަލް އޮޑިޓުގައި ފާހަގަކުރި ބައެއް ކަންކަން\nބޯޓު ނެގުމާ ގުޅޭ ގޮތުން ކަން ހިނގި ގޮތުގެ މައްޗަށް ގްރޭޓާ މާލެ ކުންފުނިން ހެދި އޮޑިޓުގައި، ބޯޓު ނަގަން ހަވާލުކުރި ކުންފުނި އުފެއްދި ތާރީޚާއި ކުންފުނީގެ ގާބިލްކަން ހުރިތޯ ބަލާފައި ނުވާ މައްސަލަ ފާހަގަކޮށްފައިވެ އެވެ. އޮޑިޓުގައިވާ ގޮތުން، ބޯޓު ނެގުމުގެ މަސައްކަތް ހަވާލުކުރި ޕާކަވަން ކުންފުނި އިކޮނޮމިކް މިނިސްޓްރީގައި ރަޖިސްްރީކޮށްފައި ވަނީ، ބޯޓު ނެގުމުގެ މަސައްކަތަށް ޝައުގުވެރިވާ ފަރާތްތަކުން ކުރިމަތިލާން ހުޅުވާލި ދުވަހު އެވެ.\nއެކަމަކު މި ތުހުމަތު މެނޭޖިން ޑިރެކްޓަރު ދޮގު ކުރައްވަ އެވެ. އޭނާ ވިދާޅުވީ ކުންފުނި ރަޖިސްޓްރީކުރީ، އެ މަޝްރޫއު ހުޅުވާލި ދުވަހު ނޫން ކަމަށާއި އެ ކުންފުނި އުފައްދާފައި އޮތީ، މިއަހަރުގެ ކުރީކޮޅު ކަމަށެވެ. ޕާކަވަންގެ ފަރާތުން ބޯޓު ނެގުމުގެ މަސައްކަތާ ހަވާލުވި އަފްރާހަކީ، ރާއްޖޭގައި މިހާތަނަށް ހިންގާފައިވާ ސަލްވޭޖް އޮޕަރޭޝަންތަކުގައި އިސްކޮށް އަމަލީ ގޮތުން އުޅުނު ގާބިލް މީހެއް ކަން ލިޔެކިޔުންތަކުން ފެންނަން އޮތް ކަމަށް އިބްރާހިމް ރަޝީދު ވިދާޅުވި އެވެ.\nޕާފޯމަންސް ގެރެންޓީ ވަކި މުއްދަތެއްގެ ތެރޭގައި ހަވާލުކުރަން އެއްބަސްވެ، ދެ ފަހަރެއްގެ މަތިން މުއްދަތު އިތުރުކުރަން އެދި އެގޮތަށް ގްރޭޓާ މާލެ ކުންފުނިން އަމަލުކޮށްފައި ވުމަކީ އެންމެ ރަނގަޅު ޕްރެކްޓިސްއެއް ނޫން ކަަމަށް އޮޑިޓުގައިވެ އެވެ.\nއީއޯއައިއާ އެކު ހުށަހަޅަން ޖެހޭ ކަމަށް މައުލޫމާތު ކަރުދާހުގައި ބަޔާންކޮށްފައިވާ ވޭތުވެދިޔަ3އަހަރުގެ ފައިނޭންޝަލް ރިޕޯޓް ވެސް ޕާކަވަން އިން ހުށަހަޅައިފައެއް ނުވެ އެވެ. މީގެ އިތުރުން، ބޯޓު ނެގުމުގެ މަސައްކަތް ހަވާލުކުރުމުގެ ކުރިން ބޯޓު އަގުކުރުމުގެ މަސައްކަތް ނުކުރި ސަބަބާ މެދު ވެސް އޮޑިޓުގައި ސުވާލު އުފައްދާފައިވެ އެވެ.\nމެނޭޖިން ޑިރެކްޓަރު ވިދާޅުވި ގޮތުގައި، ޕާކަވަންއާ، މަސައްކަތް ހަވާލުކުރުމުގައި ކުންފުންޏަށް ގެއްލުންވާ ފަދަ އެއްވެސް ކަމެއް ހިނގާފައެއް ނޯންނާނެ އެވެ.\nއިތުރު ލިޔުންތައް ގުޅިފަޅު ގްރޭޓާ މާލެ އިންޑަސްޓްރިއަލް ޒޯން ލިމިޓެޑް


Masthuvaathakethi Ethere Kuran Ulhunu Anhenaku Hayyarukoffi\n3 މަސް,4ހަފްތާ, 1 ދުވަސް,2ގަޑި, 59 މިނެޓް,7ސިކުންތު ކުރިން 1450ފަތޯނާ ފާއިޒް\nކ. މާފުށި ޕޮލިސް ސްޓޭޝަނާއި ފުލުހުންގެ އިންޓެލިޖެންސް ގުޅިގެން ހިންގި އޮޕަރޭޝަނެއްގައި، މާފުށީ ޖަލަށް މަސްތުވާތަކެތި އެތެރެކުރަން އުޅުނު އަންހެނަކު ހައްޔަރުކޮށްފިއެވެ.\nފުލުހުން ބުނީ އާއިލީ ބައްދަލުވުމަކަށް މާފުށީ ޖަލަށްދާ މީހަކު މަސްތުވާތަކެތި ގެންދާ ކަމަށް ފުލުހުންގެ އިންޓެލިޖެންސަށް ލިބުނު މަޢުލޫމާތަކާއި ގުޅިގެން ހިންގި އޮޕަރޭޝަންގައި ހައްޔަރުކޮށްފައި ވަނީ 34 އަހަރުގެ އަންހެނެއް ކަމަށެވެ.\nއެ މައްސަލައިގައި ހައްޔަރުކޮށްފައިވާ މީހާގެ ބަންދާއިމެދު ގޮތެއް ނިންމުމަށް ކ. މާފުށި މެޖިސްޓްރޭޓް ކޯޓަށް ހާޒިރުކުރުމުން، މިނިސްޓްރީ އޮފް ހޯމްއެފެއާޒުން ކަނޑައަޅާ ތަނެއްގައި ބަންދުގައި ބެހެއްޓުމަށް 15 ދުވަހުގެ މުއްދަތު ދީފައިވެއެވެ.\nމިމައްސަލަ ކ. މާފުށި ޕޮލިސް ސްޓޭޝަނުންދަނީ ތަޙުޤީޤު ކުރަމުން އަންނަ ކަމަށް ފުލުހުން ވަނީ ހާމަކޮށްފައެވެ.